US withdraws staff from Saudi Arabia dedicated to Yemen planning | സൗദി-യെമന് പ്രശ്‌നത്തില് അമേരിക്ക കൈകഴുകുന്നു, സൗദിയിലെ സൈനികരെ പിന്‍വലിച്ചു; എന്തും സംഭവിയ്ക്കാം - Malayalam Oneindia\nസൗദി-യെമന് പ്രശ്‌നത്തില് അമേരിക്ക കൈകഴുകുന്നു, സൗദിയിലെ സൈനികരെ പിന്‍വലിച്ചു; എന്തും സംഭവിയ്ക്കാം\nPublished: August 20 2016, 17:05 [IST]\nറിയാദ്: യെമനിലെ ഹൂതി വിമതര്‍ക്കെതിരെ സൗദി അറേബ്യ നടത്തുന്ന പോരാട്ടത്തിന് ആളും അര്‍ത്ഥവും നല്‍കി സഹായിച്ചുകൊണ്ടിരുന്നത് അമേരിക്ക ആയിരുന്നു. മേഖലയിലെ തീവ്രവാദ പ്രവര്‍ത്തനങ്ങള്‍ക്കെതിരെ കൂട്ടായ്മയുണ്ടാക്കിയത് സൗദി അറേബ്യയുടെ നേതൃത്വത്തില് ആയിരുന്നു. എന്നാല് കാര്യങ്ങള് ഇപ്പോള് അത്ര ലളിതമായല്ല മുന്നോട്ട് പോകുന്നത്.\nയെമനിലെ ഹൂതി വിമതര്‍ക്കെതിരെയുള്ള പോരാട്ടത്തില് സൗദിയ്‌ക്കൊപ്പം നിന്ന അമേരിക്ക ഇപ്പോള് പതിയെ പിന്‍മാറുകയാണ്. വ്യോമാക്രമണങ്ങള് ഏകോപിപ്പിക്കാന് സൗദിയില് ഉണ്ടായിരുന്ന 45 അമേരിക്കന് സേനാംഗങ്ങളില് അഞ്ചില് താഴെ ആളുകള് മാത്രമേ ഇപ്പോള് ഉള്ളൂ.\nഎന്തുകൊണ്ടാണ് അമേരിക്ക ഈ ദൗത്യത്തില് നിന്ന് പിന്‍മാറുന്നത്? സൗദിയുമായുള്ള ബന്ധത്തില് എന്തെങ്കിലും ഇടിവ് സംഭവിച്ചോ? ഇനി ഹൂതി വിമതരുടെ ആക്രമങ്ങള് എങ്ങനെ ആയിരിക്കും? ചോദ്യങ്ങള് അനവധിയാണ്.\nയെമനിയെ ഹൂതി വിമതര് സൗദിയ്ക്ക് വലിയ തലവേദനയാണ് സൃഷ്ടിയ്ക്കുന്നത്. ഷിയാ വിഭാഗത്തില് പെടുന്ന ഹൂതികള് സുന്നി ഭൂരിപക്ഷമുള്ള സൗദിയ്ക്ക് എന്നും പ്രശ്‌നമാണ്.\nയെമന്റെ സൗദി അതിര്‍ത്തിയില് ശക്തരാണ് ഹൂതികള്. അതുതന്നെയാണ് സൗദിയുടെ പ്രശ്‌നവും. യെമനിലെ ഹൂതി വിമതരെ ഒതുക്കുന്നതിനായാണ് സൗദി യുദ്ധം തുടങ്ങിയത്.\nസൗദി അറേബ്യ ഒറ്റയ്ക്കല്ല യെമനില് സൈനിക നീക്കം നടത്തുന്നത്. യുഎഇ ഉള്‍പ്പെടുള്ള അഞ്ച് ഗള്‍ഫ് രാജ്യങ്ങളുണ്ട് കൂടെ.\nയെമനില് സൗദി ആക്രമണം തുടങ്ങുന്നത് 2015 മാര്‍ച്ചില് ആണ്. അന്ന് മുതല് അമേരിക്കയുടെ എല്ലാവിധ സഹായങ്ങളും സൗദിയ്ക്ക് ഉണ്ടായിരുന്നു.\nആക്രമണത്തില് നേരിട്ട് പങ്കാളികളായില്ലെങ്കിലും സൈനിക നടപടികള് ഏകോപിപ്പിയ്ക്കാന് വലി.യൊരു സംഘത്തെ തന്നെ അമേരിക്ക സൗദിയില് നിയോഗിച്ചിരുന്നു. സഖ്യസൈന്യത്തിന്റെ യുദ്ധവിമാനങ്ങള്‍ക്ക് ഇന്ധനം എത്തിച്ചിരുന്നതും അമേരിക്ക ആയിരുന്നു.\nഇപ്പോള് ഹൂതി വിമതര് ഒതുങ്ങിയിട്ടുണ്ട് എന്നതാണ് അമേരിക്ക പറയുന്ന ന്യായം. എന്നാല് സത്യം അതില് നിന്ന് തികച്ചും വിഭിന്നമാണെന്നാണ് റിപ്പോര്‍ട്ട്.\nബ്ലാങ്ക് ചെക്ക് അല്ല\nയെമനിലെ ആക്രമണത്തിന് സഹായം നല്‍കിയിരുന്നു എന്നത് സത്യം തന്നെ. എന്നാല് അത് എക്കാലത്തും തുടര്‍ന്നുപോകേണ്ട ഒന്നല്ലെന്നാണ് അമേരിക്ക പറയുന്നത്.\nയെമനില് സൗദിയും സഖ്യകക്ഷികളും ചേര്‍ന്ന് നടത്തുന്ന ആക്രമണങ്ങളില് നിരപരാധികളായ ഒരുപാട് സാധാരണക്കാര്‍ക്ക് ജീവന് നഷ്ടപ്പെട്ടുകൊണ്ടിരിയ്ക്കുകയാണ്. ഇത് അന്തര്‍ദേശീയ തലത്തില് തന്നെ അമേരിക്കയെ പ്രതിരോധത്തിലാക്കുന്നുണ്ട്.\nയുദ്ധം യെമനെ വലിയ ക്ഷാമത്തിലേക്കും പ്രതിസന്ധിയിലേക്കും ആണ് നയിക്കുന്നത്. ഇക്കാര്യം തിരിച്ചറിഞ്ഞ് അതിന്റെ ഉത്തരവാദിത്തത്തില് ഒഴിയുകയാണ് അമേരിക്ക ഇപ്പോള് ലക്ഷ്യമിടുന്നത്.\nഅമേരിക്ക ആയിരുന്നു ഹൂതി വിമതരുടെ നീക്കങ്ങള് സംബന്ധിച്ച വിവരങ്ങള് സൗദിയ്ക്ക് കൈമാറിയിരുന്നത്. ഇനി അമേരിക്ക പിന്‍വാങ്ങുമ്പോള് ഹൂതികള് എന്ത് ചെയ്യും എന്ന് കാത്തിരുന്ന് കാണാം.\nyemen saudi arabia houthi rebels america sunni shia യെമന് സൗദി അറേബ്യ ഹൂതി വിമതര് അമേരിക്ക വ്യോമാക്രമണം സുന്നി ഷിയ\nStory first published: Saturday, August 20, 2016, 17:05 [IST]


കേരളത്തിലെ എറണാകുളം ജില്ലയിലെ ഒരു തീരദേശ പട്ടണമാണ് ചെറായി. എറണാകുളത്തുനിന്നും ഏകദേശം 26 കിലോമീറ്റർ അകലെയാണ് ചെറായി. ഗ്രേറ്റർ വൈപ്പിൻ ദ്വീപിന്റെ ഭാഗമാണ് ചെറായി. 1341-ലെ വലിയ പ്രളയത്തിൽ കടലിൽ നിന്ന് പൊങ്ങിവന്നതാണ് ഈ ദ്വീപ് എന്നു വിശ്വസിക്കപ്പെടുന്നു. ലോക വിനോദസഞ്ചാര ഭൂപടത്തിൽ ഇടം പിടിച്ച അതിമനോഹരമായ ചെറായി ബീച്ച് ഇവിടെയാണ്. ആധുനിക കേരളത്തിന്റെ സാമൂഹിക-സാംസ്കാരിക ചരിത്രത്തിലെ രണ്ടു നായകന്മാരുടെ ജന്മദേശമാണ് ചെറായി. സഹോദരൻ അയ്യപ്പനും മത്തായി മഞ്ഞൂരാനും ഇവിടെയാണ് ജനിച്ചത്.1341ലെ പ്രളയത്തെ തുടർന്ന് രൂപം കൊണ്ട വൈപ്പിൻ ദ്വീപിലെ ചെറിയ പട്ടണമാണ് ചെറായി. 25 കിലോമീറ്റർ നീളത്തിൽ കിടക്കുന്ന വൈപ്പിൻകരയുടെ വടക്കേ അറ്റത്തുള്ള പള്ളിപ്പുറം പഞ്ചായത്തിലാണ് ചെറായി. ഇന്ത്യാ ചരിത്രവുമായി പള്ളിപ്പുറം ബന്ധപ്പെട്ടുകിടക്കുന്നു. പോർട്ടുഗീസുകാർ നിർമിച്ച കോട്ട ഇതിനുദാഹരണമായി പള്ളിപ്പുറത്ത് തലയുയർത്തിനിൽക്കുന്നു. ആയക്കോട്ട, അലിക്കോട്ട എന്നീ പേരുകളിലും ഈ കോട്ട അറിയപ്പെടുന്നു. ഇന്ത്യയിലെ നിലനിൽക്കുന്ന യൂറോപ്യൻ നിർമ്മിതികളിൽ ഏറ്റവും പഴയതാണ് ആയക്കോട്ട. നിരവധി വിദേശ ആക്രമണങ്ങളെ നേരിടേണ്ടി വന്നിട്ടുണ്ട് പള്ളിപ്പുറത്തിന്.[അവലംബം ആവശ്യമാണ്]\nചേറിൽ നിന്നാണ് ചെറായി എന്ന പേർ വന്നത്. 1300 കളിലുണ്ടായ പെരിയാറ്റിലെ വെള്ളപ്പൊക്കത്തിൽ രൂപപ്പെട്ട പ്രദേശങ്ങളിലൊന്നായ ഇത് കറുത്ത ചേറുനിറഞ്ഞ മണ്ണാൽ സമൃദ്ധമാണ്. ഈ മണ്ണിൽ പൊക്കാളി നെല്ലിനങ്ങൾ തഴച്ചു വളരുന്നു.\nചെറായി ബീച്ച് ലോക ടൂറിസം ഭൂപടത്തിൽ സ്ഥാനം പിടിച്ചു കഴിഞ്ഞു[അവലംബം ആവശ്യമാണ്]. ശാന്ത സുന്ദരമായ ഈ ബീച്ച് സ്വദേശിയരും വിദേശീയരുമായ നിരവധി സന്ദർശകരെ ആകർഷിക്കുന്നു. ബീച്ചിനോട് ചേർന്ന് കേരളീയ ശൈലിയിൽ പണിതിരിക്കുന്ന റിസോർട്ടുകൾ ബീച്ചിനെ കൂടുതൽ സുന്ദരിയാക്കുന്നു. കായലിലെ ഓളപ്പരപ്പിലൂടെയൂള്ള പെഡൽ ബോട്ട് യാത്ര ചെറായിയുടെ സൌന്ദര്യത്തെ കൂടുതൽ അടുത്തറിയാൻ സാധിക്കുന്നു. ചെറായി ബീച്ചിൽ നിന്ന് 4-5 കിലോമീറ്റർ വടക്കോട്ട് യാത്ര ചെയ്താൽ മുനമ്പം ബീച്ച് എത്തും. അവിടെയുള്ള പുലിമുട്ട് ഒരു പ്രത്യേകത തന്നെയാണ്. പുലിമുട്ടിൽ കൂടി കടലിനുള്ളിലേക്ക് നടക്കാനാകും.പുലിമുട്ടിൽ നിന്ന് കടലിന്റെ വശ്യമായ സൌന്ദര്യം ആസ്വദിക്കാനാകും. മുനമ്പം ബീ്ച്ചിൽ നിന്ന് വൈപ്പിൻ-മുനമ്പം സ്റ്റേറ്റ് ഹൈവേയിലൂടെ പള്ളിപ്പുറത്ത് പോർട്ടീസുകാർ സ്ഥാപിച്ച കോട്ടയിലെത്താം[അവലംബം ആവശ്യമാണ്]. അവിടെ അടുത്തു തന്നെയാണ് പ്രസിദ്ധമായ മരിയൻ തീർഥാടന കേന്ദ്രമായ പള്ളിപ്പുറം മഞ്ഞുമാതാ പള്ളി. സ്റ്റേറ്റ് ഹൈവേയിലൂടെ സഞ്ചരിച്ച് സഹോദരൻ മെമ്മോറിയൽ സ്‌ക്കൂളിനടുത്തു നിന്നും വലത്തോട്ട് തിരിഞ്ഞ് 400 മീറ്റർ സഞ്ചരിച്ചാൽ സഹോദരൻ അയ്യപ്പന്റെ ജൻമഗൃഹത്തിലെത്താം. അതുപോലെ തന്നെ ചെറായി ബീച്ചിൽ നിന്ന് തീരദേശ റോഡിലൂടെ തെക്കോട്ട് പോയാൽ തീരദേശ റോഡിനെ വൈപ്പിൻ-മുനമ്പം റോഡുമായി ബന്ധിപ്പിക്കുന്ന രക്തേശ്വരി റോഡിലെത്തും. കായലിനു നടുവിലൂടെ വളഞ്ഞും പുളഞ്ഞുമുള്ള ഈ റോഡിലൂടെ ഈ യാത്ര കായൽ ഭംഗി നുകരാൻ സഹായിക്കും. ചെറായി ബീച്ച് റോഡിലുള്ള തിരക്ക് ഒഴിവാക്കാനും ഈ റോഡ് ഉപകരിക്കുന്നു. ഈ റോഡിലൂടെ വൈപ്പിൻ മുനമ്പം റോഡ് സന്ധിക്കുന്നിടത്തു എത്തി വലത്തോട്ട് തിരിഞ്ഞാൽ ശ്രീനാരായണ ഗുരു പ്രതിഷ്ഠ നിർവഹിച്ച മലയാള പഴനി [അവലംബം ആവശ്യമാണ്]എന്നു പേരുകേട്ട ശ്രീ ഗൌരീശ്വരക്ഷേത്രത്തിലെത്താം.\nചെറായി ഗൗരീശ്വര ക്ഷേത്രംതിരുത്തുക\nഅഴീക്കൽ ശ്രീവരാഹ ദേവസ്വം ക്ഷേത്രംതിരുത്തുക\n"https://ml.wikipedia.org/w/index.php?title=ചെറായി&oldid=3414185" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 14 ഓഗസ്റ്റ് 2020, സമയം: 17:20\nഈ താൾ അവസാനം തിരുത്തപ്പെട്ടത്: 17:20, 14 ഓഗസ്റ്റ് 2020.


സാങ്കേതിക തകരാര്; സോയൂസ് തിരിച്ചിറക്കി; രണ്ട് ബഹിരാകാശ സഞ്ചാരികളും സുരക്ഷിതര് – Jaihind TV\nസാങ്കേതിക തകരാര്; സോയൂസ് തിരിച്ചിറക്കി; രണ്ട് ബഹിരാകാശ സഞ്ചാരികളും സുരക്ഷിതര്\nതിരിച്ചിറക്കിയ സോയൂസ് റോക്കറ്റിലെ രണ്ട് ബഹിരാകാശ സഞ്ചാരികളും സുരക്ഷിതരാണെന്ന് നാസ അറിയിച്ചു. സാങ്കേതിക തകരാറിനെത്തുടർന്ന് കസാക്കിസ്ഥാനിൽ റോക്കറ്റ് അടിയന്തരമായി തിരിച്ചിറക്കിയിരുന്നു.\nനാസയുടെ ബഹിരാകാശ യാത്രികൻ നിക് ഹേഗ്, റഷ്യൻ ബഹിരാകാശ ഏജൻസിയുടെ അലക്‌സി ഒവ്ചിലിൻ എന്നിവരെ ബഹിരാകാശ നിലയത്തിലേക്ക് എത്തിക്കുകയായിരുന്നു ലക്ഷ്യം. ഇരുവരും പൂർണ ആരോഗ്യവാന്മാരാണെന്ന് നാസ വ്യക്തമാക്കി.\nവ്യാഴാഴ്ച രാവിലെയാണ് റോക്കറ്റ് വിക്ഷേപിച്ചത്. എന്നാൽ സാങ്കേതിക തകരാറിനെത്തുടർന്ന് കസാക്കിസ്ഥാനിൽ അടിയന്തരമായി തിരിച്ചിറക്കുകയായിരുന്നു. എമർജൻസി റസ്‌ക്യൂ സംവിധാനം ശരിയായ രീതിയിൽ പ്രവർത്തിച്ചതാണ് ഇരുവർക്കും തുണയായത്. വിക്ഷേപണത്തിന് പിന്നാലെ തന്നെ റോക്കറ്റ് ബൂസ്റ്ററിൽ തകരാർ കണ്ടെത്തിയെന്ന് നാസ അറിയിച്ചു.\nമൂന്ന് ഘട്ടത്തിലായി പ്രവർത്തിക്കേണ്ട ബൂസ്റ്റർ സംവിധാനം രണ്ടാംഘട്ടത്തിൽ പ്രവർത്തനരഹിതമാകുകയായിരുന്നു. റോക്കറ്റ് വിക്ഷേപണം പരാജയപ്പെടാനിടയായ സാഹചര്യത്തെക്കുറിച്ച് വിശദമായ അന്വേഷണം നടത്തുമെന്ന് റഷ്യൻ ബഹിരാകാശ ഏജൻസി അറിയിച്ചു.


തിരു: ശ്രീനാരായണഗുരുവിന്റെ ചിന്തകൾക്ക് ഇപ്പോഴും പ്രസക്തിയുണ്ടെന്നും കേരളത്തിന്റെ സാമൂ ഹിക മുന്നേറ്റം ഗുരു തുടങ്ങിവെച്ച നവോത്ഥാനത്തിന്റെ തുടർച്ചയാണെന്നും സാംസ്‌കാരിക മന്ത്രി എ.കെ.ബാലൻ പറഞ്ഞു. കേരള സാഹിത്യ അക്കാദമി പ്രസിദ്ധീകരിച്ച ശ്രീനാരായണ ഗുരു : ദ മിസ്റ്റിക്കൽ ലൈഫ് ആൻഡ് ടീച്ചിംഗ്സ എന്ന പുസ്തകത്തിന്റെ പ്രകാശനം സെക്രട്ടേറിയറ്റ് ദർബാർ ഹാളിൽ നിർവഹിക്കുകയായിരുന്നു അദ്ദേഹം. കേരളത്തെ മാറ്റിയെടുക്കുന്നതിൽ ഗുരു വഹിച്ച പങ്ക് വലുതാണ്. ഗുരു വിഭാവനം ചെയ്തത് സ്വതന്ത്രരായ മനുഷ്യരെയാണ്. ഗുരുവിന്റെ ദർശനങ്ങളും രചനകളും വ്യാഖ്യാനിക്കും തോറും പുതിയ അർത്ഥതലങ്ങൾ ലഭിക്കുന്നവയാണ്. ഗുരുദർശനങ്ങൾ ലോകത്തിന്റെ എല്ലാ ഭാഗങ്ങളിലേക്കുമെത്തിക്കാൻ ഇംഗ്ലീഷിലുള്ള ഈ രചനയിലൂടെ സാധിക്കുമെ ന്നും മന്ത്രി പറഞ്ഞു. പുസ്തകത്തിന്റെ ആദ്യ വില്പന സ്വാമി സന്ദീപാനന്ദഗിരിക്ക് നൽകി മന്ത്രി നിർവഹിച്ചു.\nസാമൂഹിക മുന്നേറ്റത്തേക്കാൾ ഗുരുവിന്റെ ആത്മീയതയാണ് ഉത്ക്കർഷമായതെന്ന് പുസ്തകം ഏറ്റു വാങ്ങിയ ശേഷം സാഹിത്യകാരി ഒ.വി.ഉഷ പറഞ്ഞു. കേരത്തിന് ലഭിച്ച വലിയ ഭാഗ്യമാണ് ഗുരു വെന്നും പ്രകൃതിയെ ചൂഷണം ചെയ്യുന്ന ഈ കാലഘട്ടത്തിൽ ഗുരുവിന്റെ ജീവിതം വലിയ സന്ദേശ മാണ് നൽകുന്നതെന്നും ഒ.വി.ഉഷ പറഞ്ഞു.\nശ്രീനാരായണ ഗുരുവിന്റെ ജീവചരിത്ര സംഗ്രഹവും ദാർശനിക കൃതികളുടെ ഇംഗ്ലീഷ് പരിഭാഷയും ഗുരുവിനെക്കുറിച്ചുള്ള ലേഖനങ്ങളുമാണ് പുസ്തകത്തിന്റെ ഉള്ളടക്കം. ഗുരുവിന്റെ ദർശനങ്ങൾ ഇംഗ്ലീ ഷ് ഭാഷയിലും ലഭ്യമാക്കുന്നത് ലക്ഷ്യമിട്ട് സാംസ്‌കാരിക വകുപ്പാണ് കേരള സാഹിത്യ അക്കാദമി യെ പുസ്തക രചനയ്ക്ക് ചുമതലപ്പെടുത്തിയത്. സാഹിത്യ അക്കാദമി അംഗം മങ്ങാട് ബാലചന്ദ്ര നാണ് പുസത്കത്തിന്റെ സമാഹരണവും ഇംഗ്ലീഷിലേക്കുള്ള പരിഭാഷയും നടത്തിയത്.\nസാഹിത്യ അക്കാദമി പ്രസിഡന്റ് വൈശാഖൻ അധ്യക്ഷത വഹിച്ചു. വൈസ് പ്രസിഡന്റ് ഡോ.ഖദീജ മുംതാസ്, ഐ.എം.ജി. ഡയറക്ടർ കെ.ജയകുമാർ, ശ്രീനാരായണ ധർമ്മസംഘംട്രസ്റ്റ് ജനറൽസെക്ര ട്ടറി സ്വാമി സാന്ദ്രാനന്ദ, സാഹിത്യ അക്കാഡമി സെക്രട്ടറി ഡോ.കെ.പി.മോഹനൻ തുടങ്ങിയവർ സംബന്ധിച്ചു.


വളകാപ്പും ബേബി ഷവറിനും ശേഷം പുത്തൻ റീൽസുമായി കുടുംബവിളക്കിലെ അനന്യ...👆👆 - Malayalam News & Entertainment\nവളകാപ്പും ബേബി ഷവറിനും ശേഷം പുത്തൻ റീൽസുമായി കുടുംബവിളക്കിലെ അനന്യ…👆👆\nമലയാള ടെലിവിഷൻ സീരിയലുകൽ മുൻപന്തിയിൽ നിൽക്കുന്ന, പ്രേക്ഷക മനസ്സുകളിൽ ഇടം നേടിയ പരമ്പരയാണ് കുടുംബവിളക്ക്. ഈ പരമ്പരയിലൂടെ ജനങ്ങൾക്ക് പരിചിതമായ മുഖമാണ് ആതിര മാധവിന്റെത്. തന്റെ എൻജിനീയറിങ് ജോലി വിട്ടാണ് ആതിര അഭിനയ രംഗത്തേക്ക് കാലെടുത്തു വെച്ചത്. സീരിയലിലെ പ്രധാനകഥാപാത്രമായ സുമിത്രയുടെ മകനായ അനിരുദ്ധിന്റെ ഭാര്യയായിട്ടാണ് ആതിര മാധവ് പരമ്പരയിൽ വേഷമിടുന്നത്.\nതാൻ ഗർഭിണിയാണെന്ന വിവരം നേരത്തെ തന്നെ താരം സോഷ്യൽ മീഡിയയിലൂടെ പ്രേക്ഷകർക്കു വേണ്ടി പങ്കുവെച്ചിരുന്നു. രാജീവ് മേനോനാണ് ആതിരയുടെ ഭർത്താവ്. ഒരു ആർട്ടിസ്റ്റ് എന്ന നിലയിലും മോഡൽ എന്ന നിലയിലും തനതായ വ്യക്തിമുദ്ര പതിപ്പിച്ച വ്യക്തിയാണ് പാർവ്വതി സോമനാഥ്. തന്റെ വിവരങ്ങൾ ഇൻസ്റ്റഗ്രാമിലൂടെ പാർവതി പ്രേക്ഷകർക്ക് വേണ്ടി പങ്കുവയ്ക്കാറുണ്ട്.\n48000-ത്തിൽപ്പരം ഫോളോവേഴ്സാണ് പാർവ്വതിക്ക് ഇൻസ്റ്റഗ്രാമിൽ ഉള്ളത്. തരുൺ പരമേശ്വർ ആണ് പാർവതിയുടെ ഭർത്താവ്. ആതിരയും പാർവതിയും നല്ല സുഹൃത്തുക്കളാണ്. എന്നാൽ ഇപ്പോൾ ഇരുവരും ഒന്നിച്ച് തങ്ങളുടെ നിറവയറുമായി നൃത്തം ചെയ്യുന്ന വീഡിയോയാണ് ഇൻസ്റ്റഗ്രാമിൽ പങ്കുവെച്ചിരുന്നു. വളരെ സന്തോഷത്തോടുകൂടി തന്നെയാണ് ആരാധകർ ഈ കാഴ്ച നോക്കി കാണുന്നത്.\nപച്ചനിറമുള്ള ഗൗണിൽ ആതിരയും, ചുവന്ന ഗൗണിൽ പാർവതിയും ഒന്നിച്ച് നൃത്തം വെക്കുന്ന വീഡിയോ വളരെ മനോഹരമാണ്. കുട്ടികൾക്കായി കാത്തിരിക്കുന്നു,37 ആഴ്ച 35 ആഴ്ചയുമായി ഒന്നിച്ചപ്പോൾ ( babies loading…wen 37th week met 35 week.) എന്നാണ് വീഡിയോയ്ക്ക് അടിക്കുറിപ്പായി താരം നൽകിയിരിക്കുന്നത്.\nതന്റെ കടപ്പാട് എവിടെയെന്നറിയില്ലാത്ത ആ ഡ്രൈവർ ചേട്ടനോട്..!!😱😳 മറക്കാനാവാത്ത ഓർമ്മയുമായി സാന്ത്വനത്തിലെ ലച്ചു അപ്പച്ചി…👆👆


അഭിഭാഷകയെ ക്രൂരമായി പീഡിപ്പിച്ചു.... ഭീഷണി!! ബിജെപി നേതാവും സീനിയറും ചേര്‍ന്ന്!! മൂന്നു വര്‍ഷം.... | Woman Accuses UP BJP Leader of molestation and Blackmail - Malayalam Oneindia\nലഖ്‌നൗ: ഉത്തര്‍പ്രദേശിലെ ഉന്നാവോയില് പെണ്‍കുട്ടിയെ കൂട്ടമാനപ്പെടുത്തിയ സംഭവത്തില് ബിജെപി എംഎല്‍എ കുല്‍ദീപ് സെങ്കാര് ഇപ്പോള് ജയിലില് കിടക്കുകയാണ്. എന്നാല് ബിജെപി നേതാക്കളുടെ പീഡന കഥകള് ഇതോടെ അവസാനിക്കുമെന്ന് തോന്നുന്നില്ല. യുപിയില് വീണ്ടും യുവതി ക്രൂരമായി പീഡനത്തിനിരയായിരിക്കുകയാണ്. അതും അഭിഭാഷകയാണ് പീഡിപ്പിക്കപ്പെട്ടത്. ബിജെപി നേതാവും സീനിയറും ചേര്‍ന്നാണ് യുവതിയെ ബലാത്സംഗം ചെയ്തിരിക്കുന്നത്.\nയോഗിയുടെ ഭരണത്തില് കൊലപാതകങ്ങളും ബലാത്സംഗങ്ങളും വര്‍ധിക്കുന്നു എന്ന് നേരത്തെ ഉയര്‍ന്ന ആരോപണമാണ്. എന്നാല് ഇതൊന്നും അദ്ദേഹം കാര്യമാക്കിയിട്ടില്ല എന്നാണ് മനസിലാവുന്നത്. അതേസമയം ഭരണപക്ഷ പാര്‍ട്ടിയുടെ നേതാവ് തന്നെ ഇത്തരമൊരു സംഭവത്തില് ഉള്‍പ്പെട്ടത് പാര്‍ട്ടിക്കും യോഗിക്കും കനത്ത തിരിച്ചടിയായിരിക്കുകയാണ്.\nബിജെപി എംഎല്‍എ കുല്‍ദീപ് സെങ്കാറും സഹോദരന് അതുല് സിംഗ് സെങ്കാറും ചേര്‍ന്ന് ഉന്നാവോയില് പെണ്‍കുട്ടിയെ കൂട്ടബലാത്സംഗം ചെയ്‌തെന്നായിരുന്നു കേസ്. സംഭവം പുറത്തുപറയാതിരിക്കാന് പെണ്‍കുട്ടിയെയും മാതാപിതാക്കളെയും ഇവര് ഭീഷണിപ്പെടുത്തുകയും ചെയ്തു. അതേസമയം വിവാദം കത്തിയതോടെയാണ് സര്‍ക്കാര് കുറ്റക്കാര്‍ക്കെതിരെ കേസെടുക്കാന് പോലും തയ്യാറായത്. പോലീസ് പരാതി സ്വീകരിക്കാന് തയ്യാറാവാതിരുന്ന സമയത്ത് പെണ്‍കുട്ടിയും കുടുംബവും യോഗിയുടെ വസതിക്ക് മുന്നില് വച്ച് ആത്മഹത്യക്ക് ശ്രമിക്കുകയും ചെയ്തിരുന്നു. പിന്നീട് ഇവരെ പോലീസ് കസ്റ്റഡിയിലെടുക്കുകയും പെണ്‍കുട്ടിയുടെ പിതാവ് കസ്റ്റഡിയില് മരിക്കുകയും ചെയ്തു.\nലഖ്‌നൗവില് നിന്നുള്ള അഭിഭാഷകയാണ് ഇപ്പോള് തനിക്ക് നേരിട്ട ക്രൂര പീഡനങ്ങളുടെ കാര്യം വെളിപ്പെടുത്തിയിരിക്കുന്നത്. ഇവര് ലഖ്‌നൗവിലെ പ്രമുഖ അഭിഭാഷകന് കീഴില് പ്രാക്ടീസ് ചെയ്യുന്നുണ്ട്. എന്നാല് തന്റെ സീനിയര് മോശപ്പെട്ടയാളാണ് ഇവര് പറയുന്നു. ഇയാളും ബിജെപി നേതാവായ സതീഷ് ശര്‍മയും ചേര്‍ന്നാണ് തന്നെ ക്രൂരമായി ബലാത്സംഗം ചെയ്തത്. മൂന്നുവര്‍ഷത്തോളം തന്നെ പീഡിപ്പിക്കുകയും ഭീഷണിപ്പെടുത്തുകയും ചെയ്‌തെന്നാണ് അഭിഭാഷക ആരോപിച്ചിരിക്കുന്നത്. തനിക്ക് ഒന്ന് എതിര്‍ക്കാന് പോലും പറ്റാത്ത സാഹചര്യമാണ് ഈ മൂന്നുവര്‍ഷവും നേരിട്ടതെന്ന് യുവതി പറയുന്നു.\nസതീഷ് ശര്‍മ തന്നെ ഭീഷണിപ്പെടുത്തി കൊണ്ടിരിക്കുകയാണെന്ന് യുവതി പറയുന്നു. തന്നെ ബലാത്സംഗം ചെയ്യുന്നതിന്റെയും അതോടൊപ്പം നഗ്ന ദൃശ്യങ്ങളും ഇയാള് ഷൂട്ട് ചെയ്തിട്ടുണ്ടെന്ന് യുവതി പറയുന്നു. ഇത് പുറത്തുവിടുമെന്ന് പറഞ്ഞാണ് ഇയാള് ഇത്രയും കാലം തന്നെ ഭീഷണിപ്പെടുത്തി കൊണ്ടിരുന്നത്. എന്ത് ചെയ്യണമെന്ന് പോലും തനിക്ക് അറിയില്ലായിരുന്നു. കാരണം സതീഷ് ശര്‍മ അത്രയ്ക്ക് അറിയപ്പെടുന്ന നേതാവാണ്. താന് പറയുന്നത് ആരെങ്കിലും വിശ്വസിക്കുമോ എന്ന് പോലും ഭയന്നിരുന്നുവെന്ന് യുവതി പറയുന്നു. സഹിക്കാനാവാതെ വന്നപ്പോഴാണ് എല്ലാം പുറത്ത് പറയാന് തീരുമാനിച്ചതെന്ന് അവര് വ്യക്തമാക്കി.\nതല മുണ്ഡനം ചെയ്തു....\nസതീഷ് ശര്‍മയ്‌ക്കെതിരെ വാര്‍ത്താസമ്മേളനം നടത്തിയ യുവതി സ്വന്തം തല മുണ്ഡനം ചെയ്ത് പ്രതിഷേധിക്കുകയും ചെയ്തു. തന്റെ മുടിയുടെ ഒരു ഭാഗം സതീഷ് ശര്‍മ നേരത്തെ തന്നെ മുറിച്ച് കളഞ്ഞെന്നും ബാക്കി ഭാഗം പ്രതിഷേധ സൂചകമായിട്ടാണ് മുറിച്ച് കളഞ്ഞതെന്നും യുവതി പറയുന്നു. അതേസമയം താനും തന്റെ കുടുംബവും കടുത്ത ഭയത്തിലാണെന്ന് യുവതി പറയുന്നു. രാഷ്ട്രീയ സ്വാധീനം ഉപയോഗിച്ച് കൊണ്ടിരിക്കുകയാണ് ബിജെപി നേതാവ്. തന്റെ കുടുംബത്തെ കൊന്നുകളയുമെന്ന് വരെ ഭീഷണിപ്പെടുത്തുന്നുണ്ട്. പരാതി പിന്‍വലിക്കാന് വരെ സമ്മര്‍ദമുണ്ടെന്നും യുവതി പറയുന്നു.\nബിജെപി നേതാവിനെതിരെ പരാതിയുമായി ചെന്നപ്പോള് മുതല് തനിക്ക് കടുത്ത അവഗണനയാണ് നേരിട്ടതെന്ന് യുവതി പറയുന്നു. ഇത് താന് ദളിതായത് കൊണ്ടാണ്. അതേസമയം പോലീസ് സ്‌റ്റേഷനില് പരാതിയുമായി ചെന്നപ്പോള് അത് അവഗണിക്കാനാണ് പോലീസുകാര് ശ്രമിച്ചത്. അവര്‍ക്ക് കേസെടുക്കാന് ഒട്ടും താല്‍പര്യമുണ്ടായിരുന്നില്ല. ഏറെ നിര്‍ബന്ധിച്ചതിന് ശേഷമാണ് കേസെടുക്കാന് അവര് തയ്യാറായത്. എന്നാല് ഇതുവരെ യാതൊരു നടപടിയും എടുക്കാന് അവര് തയ്യാറായിട്ടില്ലെന്ന് യുവതി പറയുന്നു. തന്റെ പരാതി സര്‍ക്കാരിനെയും ബിജെപിയെയും ഉപയോഗിച്ച് ഇ്ല്ലാതാക്കാനാണ് സതീഷ് ശ്രമിച്ചുകൊണ്ടിരിക്കുന്നതെന്നും യുവതി ആരോപിച്ചു.\nനടപടിയെടുക്കാത്ത സാഹചര്യത്തില് തനിക്ക് മുന്നില് ആത്മഹത്യ ചെയ്യുക എന്ന വഴി മാത്രമാണുള്ളത്. പരാതിയുമായി മുന്നോട്ട് പോവുകയാണെങ്കില് താന് കൊല്ലപ്പെടാന് വരെ സാധ്യതയുണ്ട്. അതിലും ഭേദം ആത്മഹത്യ ചെയ്യുന്നതാണെന്ന് യുതി പറയുന്നു. അതേസമയം അവദ് ബാര് അസോസിയേഷനില് മുതിര്‍ന്ന അഭിഭാഷകനെതിരെ താന് പരാതി നല്‍കിയിട്ടുണ്ട്. എന്നാല് അവരും ഇതുവരെ നടപടിയെടുത്തിട്ടില്ല. ഗാസിപൂര് പോലീസ് സ്‌റ്റേഷനില് കേസുമായി ബന്ധപ്പെട്ട കാര്യങ്ങള് അന്വേഷിച്ചപ്പോള് പല കാരണങ്ങള് പറഞ്ഞ് തന്നെ ഒഴിവാക്കാനാണ് ശ്രമിച്ചത്. പണം തന്ന് കേസ് ഒതുക്കി തീര്‍ക്കാനും ശ്രമം നടക്കുന്നുണ്ടെന്നും യുവതി പറഞ്ഞു.\nuttar pradesh rape bjp woman police case lawyer ബലാത്സംഗം ബിജെപി സ്ത്രീ പോലീസ് കേസ് അഭിഭാഷക\nWoman Accuses UP BJP Leader of molestation and Blackmail


ഒരാൾക്ക് അസ്വാസ്ഥ്യം; ഓക്സ്ഫഡ് വാക്സീൻ പരീക്ഷണം നിർത്തി | COVID-19 | Manorama News\nഒരാൾക്ക് അസ്വാസ്ഥ്യം; ഓക്സ്ഫഡ് വാക്സീൻ പരീക്ഷണം നിർത്തി\nമനോരമ ലേഖകൻ September 10, 2020 03:02 AM IST\nസാധാരണ നടപടിക്രമമെന്ന് ഉൽപാദക കമ്പനി; അടുത്തയാഴ്ച പുനരാരംഭിച്ചേക്കും\nലണ്ടൻ ∙ കോവിഡിനെതിരെ ഏറ്റവും പ്രതീക്ഷ നൽകുന്ന ഓക്സ്ഫഡ് വാക്സീന്റെ ബ്രിട്ടനിലെ മൂന്നാം ഘട്ട പരീക്ഷണം താൽക്കാലികമായി നിർത്തി. വാക്സീൻ സ്വീകരിച്ച ഒരാൾക്ക് ആരോഗ്യപ്രശ്നം കണ്ടതിനെത്തുടർന്നാണിത്. പരീക്ഷണങ്ങളിൽ ഇതു സാധാരണയാണെന്നും സ്വമേധയാ നിർത്തിവച്ചതാണെന്നും ഉൽപാദക കമ്പനിയായ ‘അസ്ട്രാസെനക’ അറിയിച്ചു. ശാരീരിക പ്രശ്നങ്ങളുണ്ടായാൽ അതു വാക്സീൻ കാരണമല്ല എന്നു സ്ഥിരീകരിക്കുന്നതു വരെ പരീക്ഷണം നിർത്തിവയ്ക്കും. സുരക്ഷ, സ്വതന്ത്ര സമിതി വിലയിരുത്തിയ ശേഷം അടുത്തയാഴ്ച പരീക്ഷണം പുനരാരംഭിച്ചേക്കും.\nഇതിനിടെ വാക്സീന്റെ ഇന്ത്യയിലെ നിർമാതാക്കളായ സീറം ഇൻസ്റ്റിറ്റ്യൂട്ടിന് ഡ്രഗ് കൺട്രോളർ ജനറൽ കാരണം കാണിക്കൽ നോട്ടിസ് അയച്ചു. വാക്സീന്റെ ഇന്ത്യയിലെ പരീക്ഷണ, ഉൽപാദന നടപടികളെ ബാധിക്കില്ലെന്ന് സീറം പ്രസ്താവിച്ചതിനു പിന്നാലെയാണ് നടപടി. ഇത്ര ഗുരുതരമായ വിപരീതഫലം ഉണ്ടായിട്ടും എന്തുകൊണ്ടാണ് റിപ്പോർട്ട് ചെയ്യാതിരുന്നത്, ഇന്ത്യയിലെ പരീക്ഷണ നടപടികൾ എന്തുകൊണ്ട് നിർത്തിവച്ചുകൂടാ എന്നീ കാര്യങ്ങളിൽ സീറം വിശദീകരണം നൽകണം. മൂന്നാം ഘട്ട പരീക്ഷണത്തിന് ഇന്ത്യയിൽ അനുമതി നൽകിയെങ്കിലും ആരംഭിച്ചിട്ടില്ല. ഇതിന് ഇനിയും നടപടിക്രമങ്ങളുണ്ട്.\nEnglish Summary: Oxford vaccine test stopped


പിസാ ഓര്‍ഡറിനൊപ്പം കാമുകന്റെ ബന്ധനത്തില് നിന്ന് രക്ഷപെടാന് ഒരു 911 കോളും - Pravasishabdam\nHome NRI News പിസാ ഓര്‍ഡറിനൊപ്പം കാമുകന്റെ ബന്ധനത്തില് നിന്ന് രക്ഷപെടാന് ഒരു 911 കോളും\nപിസാ ഓര്‍ഡറിനൊപ്പം കാമുകന്റെ ബന്ധനത്തില് നിന്ന് രക്ഷപെടാന് ഒരു 911 കോളും\nഏവണ് പാര്‍ക്ക് (ഫ്ലോറിഡ): കാമുകന്റെ ബന്ധനത്തില് നിന്ന് രക്ഷപെടുവാന് ഫ്ലോറിഡക്കാരി പിസാ ഓര്‍ഡര് ചെയ്തതിന്റെ കൂടെ 911 വിളിച്ച് പോലീസില് വിവരമറിയിക്കുവാന് ആവശ്യപ്പെട്ടു. ഫ്ലോറിഡയിലെ ഹൈലാന്‍ഡ്സ് കൗണ്ടിയിലുള്ള ഏവണ് പാര്‍ക്ക് നിവാസിയായ ഷെറില് ട്രെഡ്‌വേയാണ് തന്റെ കാമുകന് ഈതന് നിക്കേഴ്സണ് (26)ന്റെ ബന്ധനത്തില് നിന്ന് രക്ഷപെടുവാനായി പിസാ ഓര്‍ഡര് ചെയ്തത്.\nമൂന്നു കുട്ടികളുള്ള ഇവര് ഇന്ന് പകല്‍ക്കാലം മുഴുവന് ഇവര്‍തമ്മില് ഏതോ കാരണത്താല് തര്‍ക്കത്തിലായിരുന്നു. ആ സമയം ഈതന്റെ കൈവശം ഒരു കത്തിയുമുണ്ടായിരുന്നു. കട്ടികളെ സ്കൂളില് നിന്ന് കൂട്ടിക്കൊണ്ടുവരാനായി പുറത്തേക്ക് പോയപ്പോള് ഈതനും ഷെറിനോടൊപ്പം കാറില് കയറി. കൂടാതെ ഷെറിന്റെ ഫോണ് ഈതന് കൈക്കലാക്കുകയും ചെയ്തു. കുട്ടികളെ കാത്ത് സ്കൂളിന്റെ പാര്‍ക്കിങ് ലോട്ടില് ആയിരുന്ന സമയം കുട്ടികള്‍ക്ക് കൊടുക്കാനായി ഒരു പിസാ ഓര്‍ഡര് ചെയ്യാനായി ഷെറിന് ഫോണ് ഈതന്റെ കൈയ്യില് നിന്നും വാങ്ങി. തുടര്‍ന്ന് ഷെറിന് ഫോണിലെ ഇന്റര്‍നെറ്റ് വഴി പിസാ ഹട്ടില് പിസായ്ക്ക് ഓര്‍ഡര് കൊടുത്തു. അതിനോടൊപ്പം 911 വിളിക്കുവാനും കുറിപ്പ് അയച്ചു. അത് ഈതന് അറിഞ്ഞിരുന്നില്ല. പിസാ ഓര്‍ഡര് ചെയ്തു കഴിഞ്ഞ് ഫോണ് ഈതന് തിരികെ വാങ്ങി. കുട്ടികളെ സ്കൂളില് നിന്നും കൂട്ടി വീട്ടില് തിരികെയെത്തിയപ്പോള് ഈതന്റെ ദേഷ്യം വര്‍ദ്ധിച്ചു. തുടര്‍ന്ന് പോലീസ് വരുന്നത് കണ്ട് ഇയാള് രണ്ടുകുട്ടികളെയും കൊണ്ട് ഒരു മുറിയില് കയറി കതകടച്ചു. പിന്നീട് 20 മിനിട്ടോളം പോലീസ് ഇയാളുമായി നടത്തിയ ചര്‍ച്ചകള്‍ക്കൊടുവിലാണ് ഇയാള് മുറിയില് നിന്ന് പുറത്തുവന്നത്.\nകുട്ടികള്‍ക്കാര്‍ക്കും യാതൊരു പരുക്കും ഉണ്ടായില്ല. തുടര്‍ന്ന് പോലീസ് ഇയാളെ അറസ്റ്റ് ചെയ്തു. അനധികൃതമായി ആയുധം കൈവശം വച്ചതിനും ഗൗരവതരമായി ഭീഷണിപ്പെടുത്തുക, ഉപദ്രവിക്കുക മുതലായ നിരവധി കുറ്റങ്ങളാണ് പോലീസ് ഇയാളില് ചാര്‍ജ് ചെയ്തിരിക്കുന്നത്. 45,000 ഡോളറാണ് ജാമ്യത്തുകയായി നിശ്ചയിച്ചിരിക്കുന്നത്.\nഷെറിന് പിസാ ഹട്ടിലെ ഒരു സ്ഥിരം കസ്റ്റമര് ആയിരുന്നതിനാലാണ് പോലീസില് വിവരമറിയിച്ചതെന്ന് പിസാ ഹട്ടിലെ ക്ലെര്‍ക്ക് പറഞ്ഞതായി പോലീസ് പറഞ്ഞു. കൂടാതെ ഷെറിന്റെ അവസരോചിതമായ പ്രവര്‍ത്തിയാണ് വലിയ ഒരു അപകടത്തില് നിന്ന് അവരെ രക്ഷിച്ചതെന്നും പോലീസ് അറിയിച്ചു.\nPrevious articleഫ്ലോറിഡയില് ബീച്ചില് സെക്‌സിലേര്‍പ്പെട്ട ദമ്പതികള്‍ക്ക് 15 വര്‍ഷം തടവ്\nNext article‘ജയിലില് എന്നെ കൊല്ലാന് ശ്രമിച്ചു’, ശ്രീശാന്തിന്റെ വെളിപ്പെടുത്തല്


കാറില് ഉറപ്പായും ഇടംപിടിക്കേണ്ട5സുരക്ഷാ ഫീച്ചറുകള് - Malayalam DriveSpark\nPublished: Friday, July 14, 2017, 17:39 [IST]\nപുതിയ കാര് വാങ്ങാന് നിങ്ങള്‍ക്ക് പദ്ധതിയുണ്ടോ? കാറ് ഏതായാലും സുരക്ഷയുടെ കാര്യത്തില് ഒരു വിട്ടുവീഴ്ചയുമില്ലെന്ന് ഉപഭോക്താക്കള് ഇന്ന് ഒരേ സ്വരത്തില് പറയുന്നു.\nഒട്ടേറെ സുരക്ഷാ സംവിധാനങ്ങളാണ് സ്റ്റാന്‍ഡേര്‍ഡ് ഫീച്ചറായി കാറുകളില് നിര്‍മ്മാതാക്കള് നല്‍കുന്നത്. ഇതില് എബിഎസ്, എയര്‍ബാഗുകള് സുരക്ഷാ ഉറപ്പ് വരുത്തുന്നതില് നിര്‍ണായകവുമാണ്. എന്നാല് ഇവ രണ്ടും മാത്രം മതിയോ കാറിനെ സുരക്ഷിതമെന്ന് വിലയിരുത്താന്?\nഎബിഎസിനും എയര്‍ബാഗിനും ഒപ്പം മറ്റ് ചില സുരക്ഷാ സജ്ജീകരണങ്ങളും കാറുകളില് അനിവാര്യമാണ്. എന്തൊക്കെയാണ് അവ? പരിശോധിക്കാം.\nകുടുംബത്തില് കുഞ്ഞ് ഉള്‍പ്പെടുന്നൂവെങ്കില് ഒഴിച്ചുകൂടാനാകാത്ത സുരക്ഷാ ഫീച്ചറാണ് ISOFIX. കുഞ്ഞ് എന്നും മടിത്തട്ടില് സുരക്ഷിതമാണെന്ന് കരുതാന് സാധിക്കുമോ? ഒരിക്കലുമില്ല.\nകാറിനുള്ളില് സ്ഥാപിച്ച ചൈല്‍ഡ് സീറ്റിലാണ് കുഞ്ഞിന് ഏറ്റവും കൂടുതല് സുരക്ഷ ലഭിക്കുക. ISOFIX ലൂടെയാണ് പിന്‍സീറ്റില് ചൈല്‍ഡ് സീറ്റ് സ്ഥാപിക്കുക. സീറ്റ് ബെല്‍റ്റ് ഉപയോഗിച്ച് ചൈല്‍ഡ് സീറ്റ് മുറുക്കുകയും ചെയ്യാം.\nഅപകടവേളയില് പോലും ചൈല്‍ഡ് സീറ്റിന് ഇളക്കം തട്ടാതെ ISOFIX സംരക്ഷിക്കും. മഹീന്ദ്ര KUV100, മാരുതി സുസൂക്കി ഇഗ്നിസ് ഉള്‍പ്പെടുന്ന എന്‍ട്രി-ലെവല് ഹാച്ച്ബാക്കുകള് ഇന്ന് ISOFIX സുരക്ഷ ഒരുക്കുന്നുണ്ട്.\nകൂട്ടിയിടിക്കുമെന്ന് തോന്നുന്ന പക്ഷം കാര് നിര്‍ത്താനായി നാം ബ്രേക്ക് ചവിട്ടാറുണ്ട്. അപകട സാധ്യത നാം കൃത്യമായി വിലയിരുത്തുമെങ്കിലും, ബ്രേക്ക് പെഡലില് ചെലുത്തുന്ന സമ്മര്‍ദ്ദം കൂടിയോ, കുറഞ്ഞോ പോകാം.\nഇവിടെയാണ് ബ്രേക്ക് അസിസ്റ്റ് ഫീച്ചര് ഇടപെടുന്നത്. ഡ്രൈവറുടെ പ്രതികരണത്തിന്റെ പശ്ചാത്തലത്തില് ബ്രേക്ക് അസിസ്റ്റ് ഫീച്ചര്, ആവശ്യമായ സന്ദര്‍ഭങ്ങളില് ബ്രേക്കിംഗ് സമ്മര്‍ദ്ദം വര്‍ധിപ്പിക്കുന്നു.\nതത്ഫലമായി കാറിന്റെ സ്റ്റോപിംഗ് ഡിസ്റ്റന്‍സ് കുറയുന്നു. നിസാന് മൈക്ര, മാരുതി സ്വിഫ്റ്റ് ഉള്‍പ്പെടുന്ന കാറുകളില് ബ്രേക്ക് അസിസ്റ്റ് ഫീച്ചര് ലഭ്യമാണ്.\nസീറ്റ് ബെല്‍റ്റ് പ്രീ-ടെന്‍ഷനര്, ലോഡ് ലിമിറ്റര്\nഅപകടവേളയില് യാത്രക്കാരുടെ സുരക്ഷ ഉറപ്പ് വരുത്തുന്ന ഒരു ഘടകമാണ് സീറ്റ് ബെല്‍റ്റുകള്.\nശരീരത്തിന്റെ താഴ്ഭാഗം സംരക്ഷിക്കുന്നതില് സീറ്റ്‌ബെല്‍റ്റുകള് പര്യാപ്തമാണ്. എന്നാല് ശരീരത്തിന്റെ മേല്‍ഭാഗത്ത് ഫലവത്തായ സുരക്ഷ നല്‍കാന് സീറ്റ് ബെല്‍റ്റുകള്‍ക്ക് സാധിക്കുമോ?\nഅപ്രതീക്ഷിത ഹാര്‍ഡ്-ബ്രേക്കിംഗില് ശരീരത്തിന്റെ മേല്‍ഭാഗത്തുള്ള സീറ്റ് ബെല്‍റ്റ് മുറുക്കുകയാണ് പ്രീ-ടെന്‍ഷനറുകളുടെ കര്‍ത്തവ്യം. ഇത്തരത്തില് ഒരുപരിധി വരെ യാത്രക്കാര്‍ക്ക് പരുക്കേല്‍ക്കില്ല.\nഇനി സീറ്റ് ബെല്‍റ്റ് മുറുകി പരുക്കേല്‍ക്കാതിരിക്കാനായി, ഇടിയ്ക്ക് പിന്നാലെ യാത്രക്കാര്‍ക്ക് മേലുള്ള സീറ്റ് ബെല്‍റ്റിന്റെ സ്വാധീനം, ലോഡ് ലിമിറ്റര് പരിമിതപ്പെടുത്തും. ഇന്ന് വരുന്ന മിക്ക കാറുകളിലും ഈ ഫീച്ചര് ലഭ്യമാണ്.\nഇലക്ട്രോണിക് ബ്രേക്ക്-ഫോഴ്‌സ് ഡിസ്ട്രിബ്യൂഷന്\nഇല്‌ക്ട്രോണിക് ബ്രേക്ക്-ഫോഴ്‌സ് ഡിസ്ട്രിബ്യൂഷന് ഫീച്ചറിന് ഒപ്പമാണ് നിര്‍മ്മാതാക്കള് എബിഎസ് സുരക്ഷ ഒരുക്കുന്നത്. എല്ലാ വീലുകളിലും തുല്യമായ ബ്രേക്കിംഗ് ഫോഴ്‌സ് അല്ല ലഭിക്കുക എന്ന തത്വത്തിലാണ് ഇലക്ട്രോണിക് ബ്രേക്ക്-ഫോഴ്‌സ് ഡിസ്ട്രിബ്യൂഷന് പ്രവര്‍ത്തിക്കുന്നത്.\nവീലുകള്‍ക്ക് ആവശ്യത്തിലേറെ ബ്രേക്കിംഗ് നല്‍കുന്നത്, സ്‌കിഡിംഗിലേക്ക് വഴിതെളിക്കും. മാറുന്ന ലോഡ് കണ്ടീഷനുകള്‍ക്ക് അനുസൃതമായി വീലുകളില് പരമാവധി ബ്രേക്കിംഗ് ഫോഴ്‌സ് നല്‍കി, കുറഞ്ഞ ദൂരത്തില് കാര് നിര്‍ത്തുകയാണ് ഇബിഡിയുടെ ദൗത്യം.\nടാറ്റ ടിയാഗൊ, മാരുതി സ്വിഫ്റ്റ്, ഹോണ്ട ബ്രിയോ, മാരുതി ഇഗ്നിസ്, ഫോര്‍ഡ് ഫിഗോ ഉള്‍പ്പെടുന്ന മോഡലുകളില് ഇബിഡിക്ക് ഒപ്പമുള്ള എബിഎസ് നിലകൊള്ളുന്നു.\nയാത്രക്കാരുടെ സുരക്ഷ ഉറപ്പ് വരുത്തുന്നതില് നിര്‍ണായകമാണ് എയര്‍ബാഗുകള്. അപകടത്തില്, ക്രമ്പിള് സോണിന് ആഘാതം ഏല്‍ക്കുന്ന പക്ഷം എയര്‍ബാഗ് പുറത്ത് വരും.\nഇടിയുടെ ആഘാതത്തില് ഡാഷ്‌ബോര്‍ഡിലും സ്റ്റീയറിംഗിലും യാത്രക്കര് വന്ന് ഇടിക്കുന്നതിനെ പ്രതിരോധിക്കുകയാണ് എയര്‍ബാഗുകളുടെ ലക്ഷ്യം. റെനോ ക്വിഡ്, മാരുതി ഇഗ്നിസ്, മാരുതി വാഗണ്-ആര്, മാരുതി ആള്‍ട്ടോ, ടാറ്റ ടിയാഗൊ ഉള്‍പ്പെടുന്ന കാറുകളില് എയര്‍ബാഗുകള് ഇടംപിടിക്കുന്നു.\n5 Security Features That Must Be In A New Car. Read in Malayalam.\nStory first published: Friday, July 14, 2017, 17:39 [IST]


നിനക്കു മാത്രം: അലമുറ\nPosted by The Prophet Of Frivolity at 10:52 AM\nഎന്നുമുതലാണ് ഞാന് വാക്കുകളില്, വാക്കുകള് ചേര്‍ന്ന് ഉണ്ടാക്കിയെടുക്കുന്ന ചങ്ങലയില്, പരിപൂര്‍ണ്ണമായും ബന്ധിതനായത്? ഏതെങ്കിലും ഒരു പ്രത്യേകനിമിഷത്തിലാണോ കാന്‍സറുണ്ടാവുന്നത്? പതിയെപ്പതിയെ, അരിച്ചരിച്ച്, പടര്‍ന്ന്, പടര്‍ന്ന്.\nഞാനിപ്പോള് എന്റെ ജാലകത്തിനടുത്താണ്. വഴിയിലൂടെ കുഞ്ഞിനെ തോളത്തെടുത്ത് ഒരമ്മ നടന്ന് പോകുന്നു. ആ ചിത്രം എന്റെ മന്‍സ്സില് പതിയുകയാണ്. ഇപ്പോഴെന്റെ ഉള്ളമൊരു ഒപ്പുകടലാസുപോലെയാണ്. ഈ നിമിഷം. അതിന്റെ നിര്‍വൃതി എനിക്കറിയാനാവുന്നുണ്ട്. ഒരു ബിംബം കണ്ണില് പതിക്കുന്നതിനും, അത് ഉള്ളില് പകര്‍ത്തപ്പെടുന്നതിനുമിടയിലെ നൊടിനേരം. അതൊരു നാല്‍ക്കവലയല്ല, അപ്പോള്. അവിടെ തുടങ്ങി അവിടെ അവസാനിക്കുന്ന, ഒരു ബിന്ദു. തുടര്‍ന്നൊരു മിന്നലാക്രമണാണ് നടക്കുന്നത്. തക്കം പാര്‍ത്ത്, സുസജ്ജരായ വാക്കുകള് എല്ലാവിധ ആധുനികയുദ്ധോപകരണങ്ങളുമായി കടന്ന് കയറ്റം തുടങ്ങുകയായി. കണ്ടതിനെ മുറിച്ച് മുറിച്ച്, പകുത്ത്, മറ്റുപലതുമായും തുന്നിക്കെട്ടി... അക്കങ്ങളിട്ട് കള്ളികളായിതിരിച്ച, നീണ്ട അലമാരകളാണ്, പലമുറികളില്. അവസാനം - വീണ്ടും അവശേഷിക്കുന്നത് ഒരു പിടി വളിച്ചുപുളിച്ച വാക്കുകള്. എവിടെയോ അടുക്കിവെച്ച്. അമ്മയെവിടെ? കുട്ടിയെവിടെ? നടന്ന് പോയ വഴിയെവിടെ? എനിക്ക് കാഴ്ചതന്ന ജനാലയെവിടെ? (കണ്ടില്ലേ ഞാനറിയാതെ ആക്രമണം നടക്കുന്നത്? അമ്മ, കുട്ടി, വഴി, ജനാല, നോക്കിനില്‍ക്കുന്ന ഞാന് - ഇങ്ങനെയൊന്നും ഉണ്ടായിരുന്നില്ല. ആ കോമയും, വേര്‍പെടുത്തലുമൊന്നും ഉണ്ടായിരുന്നില്ല. ഇല്ല. പഴുതുകളില്ല.)\nചിലതുണ്ട് - ഒരിക്കലും വാക്കിന്റെ, ചിന്തകളുടെ വാക്കത്തിയെ വകവെയ്ക്കാന് കൂട്ടാക്കാത്തത്ര സാന്ദ്രമായവ. അത്തരം ദൃശ്യവിസ്മയം കണ്മുന്നില് വന്നാല് എന്റെയുള്ളിലെ വാക്കുകളെന്ന പേപ്പട്ടി നിര്‍ത്താതെ കുരച്ച് ഉള്ളിലൂടെ നെട്ടോട്ടമോടും. രാപ്പകലില്ലാതെ. തന്റെ ആര്‍ത്തിക്ക് വഴങ്ങാത്തതൊന്നും നിലനില്‍ക്കരുതെന്ന മുരടന് വാശിയുമായി. ഇല്ല. ഈ കാന്‍സറിന് പരിഹാരമില്ല. ഇരുന്നുകൊടുക്കുകതന്നെ.\nഞാനൊരുപാട് എഴുതാത്തതെന്തെന്ന് അവളെന്നോട് ചോദിച്ചിട്ടുണ്ട്. നീ പോലും അകന്നത് ഇതേ വാക്കുകളെന്ന കാന്‍സറ് കൊണ്ടാവും, ഒരു പക്ഷെ.\nഎല്ലാ ഭാഷകളും തേച്ചുമാച്ചുകളയണം, എല്ലാ എഴുത്തുകളും കത്തിച്ചുകളയണം. എന്നിട്ട് മറ്റൊരു ജീവിതം തുടങ്ങണം.\nസാമ്പാറിന്റെ സാംസ്കാരിക പിന്നാമ്പുറങ്ങള്, അതിലധി...


പ്രഫ്യൂമോ വിവാദ നായിക ക്രിസ്റ്റീൻ കീലർ യാത്രയായി\nലണ്ടൻ: അറുപതുകളിൽ ബ്രിട്ടന്റെ രഹസ്യങ്ങൾ റഷ്യയിലേക്കെത്തിച്ച പ്രഫ്യൂമോ ചാരവ‌ൃത്തിക്കേസിലെ വിവാദ നായിക ക്രിസ്റ്റീൻ കീലർ (75) ലോകത്തോട് വിട വാങ്ങി. തെക്കൻ ഇംഗ്ലണ്ടിലെ ഫാൺബറോയിലെ ആശുപത്രിയിൽ തിങ്കളാഴ്ചയായിരുന്നു അന്ത്യമെന്ന് മകൻ സെയ്മൊർ പ്ലാറ്റ് അറിയിച്ചു. ക്രോണിക് ഒബ്സ്ട്രക്ടീവ് പൾമണറി എന്ന രോഗം മൂലം ദീർഘനാളായി കീലർ അവശയായിരുന്നു.\n1961ലാണ് കീലറും ബ്രിട്ടന്റെ യുദ്ധ സെക്രട്ടറി ജോൺ പ്രഫ്യൂമോയുമായി അടുപ്പത്തിലാകുന്നത്. പിന്നീട് സോവിയേറ്റ് ഉദ്യോഗസ്ഥൻ യവഗേനി ഇവാനോവുമായി ബന്ധമുണ്ടാക്കുകയും ബ്രിട്ടന്റെ എല്ലാ രഹസ്യങ്ങളും കീലർ റഷ്യയിലേക്ക് ചോർത്തി കൊടുക്കുകയും ചെയ്‌തു. അതോടെ യുവതിയായ കീലറും മദ്ധ്യവയസ്‌കനായ പ്രഫ്യൂമോയും തമ്മിലുള്ള ബന്ധം ബ്രിട്ടീഷ് രഹസ്യാന്വേഷണ ഏജൻസി അവസാനിപ്പിച്ചു.\nകീലർ വഴി രാജ്യത്തിന്റെ രഹസ്യങ്ങൾ ചോരുന്നുണ്ടെന്ന് പുറത്തറിഞ്ഞതോടെ പ്രഫ്യൂമോയുടെ രാഷ്ട്രീയ ഭാവി അനിശ്ചിതത്വത്തിലായി. എന്നാൽ താൻ ഒരു തെറ്റും ചെയ്തിട്ടില്ലെന്നാണ് പ്രഫ്യൂമോ മരണം വരെ സ്വീകരിച്ചത്. രാഷ്ട്രീയ ജീവിതത്തിൽ നിന്ന് ഒഴിഞ്ഞു നിന്ന അദ്ദേഹം സാമൂഹിക പ്രവർത്തനങ്ങളുമായി മുന്നോട്ട് പോവുകയായിരുന്നു. 2006ൽ അദ്ദേഹം മരണപ്പെട്ടു.


കോവിഡ് പ്രതിസന്ധി മറികടക്കാൻ എയർലൈൻ മേഖല; വൻ റിക്രൂട്ട്മെൻ്റിന് ഒരുങ്ങി യുഎഇ വിമാന കമ്പനികൾ\nMonday, December 06, 2021 19:14:42 PM\nസ്വന്തം ലേഖകൻ: യു എ ഇയിലെ എയർലൈൻ മേഖലയിൽ തൊഴിൽ സാധ്യത വർധിക്കുന്നു. നൂറുകണക്കിന് ഒഴിവുകളാണ് വിമാനകമ്പനികൾ ദിവസങ്ങൾക്കകം പ്രഖ്യാപിച്ചത്. ഗൾഫ് രാജ്യങ്ങളിൽ കോവിഡ് പ്രതിദിന കണക്കുകൾ കുറയുന്നതും സഞ്ചാരികളുടെ ഒഴുക്ക് വർധിപ്പിച്ചിട്ടുണ്ട്.\nകഴിഞ്ഞമാസം എമിറേറ്റ്സ് ഗ്രൂപ്പ് 3600 ഒഴിവുകളാണ് പ്രഖ്യാപിച്ചത്. ക്രൂ അംഗങ്ങള്, എയർപോർട്ട് ജീവനക്കാര് എന്നി ഒഴിവുകളാണ് എമിറേറ്റ്സ് പ്രഖ്യാപിച്ചത്. ദുബായിലെ ഹബ്ബിലേക്കായിരുന്നു നിയമനങ്ങൾ മുഴുവൻ. ലോകത്തിന്റെ വിവിധ ഭാഗങ്ങളിൽ നിന്നുള്ള അപേക്ഷകർക്ക് ഇതിൽ അവസരമുണ്ടായിരുന്നു. തൊട്ടുപിന്നാലെ ഇത്തിഹാദ് എയർലൈൻസും നൂറുകണക്കിന് ഒഴിവുകളിൽ നിയമനം നടക്കുന്നതായി അറിയിച്ചു.\nആയിരം ഒഴിവുകളിലേക്ക് യു എ ഇ, ഈജിപ്ത്, ലബനാൻ, റഷ്യ, സ്പെയിൻ, ഇറ്റലി, നെതർലന്റ് എന്നിവിടങ്ങളിൽ റിക്രൂട്ട്മെന്റ് ഡ്രൈവ് നടത്തുമെന്നാണ് ഇത്തിഹാദ് അറിയിച്ചത്. യു എ ഇയിലെ ഒരു വിമാനകമ്പനിക്കായി ഈ മാസം 11 ന് ബർദുബായിൽ വാക്ക് ഇൻ ഇന്റർവ്യൂ നടത്തുമെന്ന് റിക്രൂട്ടിങ് കമ്പനിയായ അഡെക്കോ അറിയിച്ചിട്ടുണ്ട്. ബർദുബായ്ഹോളിഡേ ഇൻ ഹോട്ടലിൽ രാവിലെ ഒമ്പത് മുതൽ വൈകുന്നേരം അഞ്ച് വരെ ഇന്റർവ്യൂ നടക്കും.\n500 ലധികം ഒഴിവുകളിലേക്കാണ് നിയമനമെന്നും അയ്യായിരം ദിർഹം വരെ ശമ്പളം പ്രതീക്ഷിക്കാമെന്നും ഏജൻസി അറിയിച്ചിട്ടുണ്ട്. കോവിഡ് നിയന്ത്രണവിധേയമായതോടെ ഗൾഫ് മേഖലയിൽ ടൂറിസവും എയർലൈൻ മേഖലയും പുതിയ ഉണർവ് നേടുന്നതിന്റെ സൂചനകളാണ് ഈ നിയമനങ്ങൾ എന്ന് വിലയിരുത്തുന്നു.


Friday 16 March 2018 10:30 pm IST\nകണ്ണൂര്: കണ്ണൂരില് കവര്‍ച്ചക്കായെത്തിയ രാജപ്പന് എന്ന ബ്ലാക്ക്മാനേയും സംഘത്തെയും പിടികുടാനായി പോലീസ് ഊര്‍ജ്ജിത നടപടികള് തുടങ്ങി. തലശ്ശേരി, ധര്‍മ്മടം, മുഴപ്പിലങ്ങാട്, എടക്കാട് ഭാഗങ്ങളില് രാത്രികാലങ്ങളില് കവര്‍ച്ച നടത്തി ജനങ്ങളെ ഭീതിയിലാക്കിയ ബ്ലാക്ക് മാന് എന്നറിയപ്പെടുന്ന മോഷ്ടാവ് വീണ്ടും കണ്ണൂര് ഭാഗങ്ങളിലെത്തിയതായുള്ള സൂചനയെ തുടര്‍ന്നാണ് പോലീസ് മോഷ്ടാവിനെ പിടികൂടാനായി രംഗത്തിറങ്ങിയിട്ടുള്ളത്. ഇയാള് വീണ്ടും ഇതേ പ്രദേശങ്ങളില് ചുറ്റിക്കറങ്ങുന്നതായാണ് പോലീസിന് ലഭിച്ച വിവരം. കണ്ണൂര്, വയനാട് കോഴിക്കോട് ജില്ലകളില് 25ലേറെ കേസുകളില് പ്രതിയായ രാജപ്പന്റെ നേതൃത്വത്തില് പത്തുപേരടങ്ങുന്ന കവര്‍ച്ചാസംഘമാണ് പ്രവര്‍ത്തിക്കുന്നത്.\nഷര്‍ട്ടും മുണ്ടും ഊരി അരയില്‍ക്കെട്ടിയശേഷം അടിവസ്ത്രം മാത്രം ധരിച്ചാണ് രാജപ്പന് മോഷണത്തിനായി എത്തുക. രാത്രികാലങ്ങളില് ഈ വേഷത്തില് സഞ്ചരിച്ച് ജനങ്ങളില് ഭീതിപരത്തിയശേഷേമാണ് മോണം നടത്താറ്. 2008ല് പട്ടാപ്പകല് ഇയാളെ പോലീസ് സിനിമാസ്റ്റൈലില് പിടികൂടിയിരുന്നു. ഈ കേസില് 24 വര്‍ഷം കഠിനതടവിനാണ് തലശ്ശേരി കോടതി ശിക്ഷിച്ചത്. തുടര്‍ന്ന് ഹൈക്കോടതി നല്‍കിയ അപ്പീലില് ശിക്ഷ7വര്‍ഷമായി കുറക്കുകയായിരുന്നു. 2013ല് ജയിലില്‍നിന്നിറങ്ങിയ രാജപ്പന് വയനാട് മേഖലയില് മോഷണം നടത്തിവരികയായിരുന്നു. വയനാട്ടില്‍നിന്നും നാട്ടുകാര് പിടികൂടി പോലീസില് ഏല്‍പ്പിച്ച ഇയാളെ മൂന്ന് വര്‍ഷം തടവിന് കോടതി ശിക്ഷിക്കുകയും തുടര്‍ന്ന് കണ്ണൂര് സെന്‍ട്രല് ജയിലില് തടവില് കഴിയുകയുമായിരുന്നു. നവംബര് പതിനഞ്ചിനാണ് ഇയാള് പുറത്തിറങ്ങിയത്.


'ലിറ്റററി ക്രിട്ടിസിസം' കോപ്പിയടിച്ച ഭാഗം നീക്കി പ്രസിദ്ധീകരിക്കാന് സര്‍വകലാശാല | Calicut University to remove plagiarism from 'Literary Criticism' and will republish it\nJun 22, 2021, 12:15 PM IST\nപുസ്തകത്തിലെ ഏതാണ്ട് പകുതിയോളം ഭാഗങ്ങള് ബി. പ്രസാദ് 1965ല് പ്രസിദ്ധീകരിച്ച 'ആന് ഇന്‍ട്രൊഡക്ഷന് ടു ഇംഗ്ലീഷ് ക്രിട്ടിസിസം' എന്ന പുസ്തകത്തിന്റെ തനി പകര്‍പ്പാണ്. എന്നാലിക്കാര്യം സര്‍വകലാശാല പ്രസിദ്ധീകരിച്ച പുസ്തകത്തിലൊരിടത്തും വ്യക്തമാക്കിയിരുന്നില്ല\nമലപ്പുറം: കാലിക്കറ്റ് സര്‍വകലാശാലയുടെ ബി.എ. ഇംഗ്ലീഷ് നാലാം സെമസ്റ്ററിനു വിദ്യാര്‍ഥികള്‍ക്ക് പഠിക്കാനുള്ള 'ലിറ്റററി ക്രിട്ടിസിസം' എന്ന പുസ്തകത്തിലെ കോപ്പിയടിച്ച ഭാഗം നീക്കി പ്രസിദ്ധീകരിക്കാന് സര്‍വകലാശാല. ഇതിനുത്തരവാദികളായ അധ്യാപകരോട് വിശദീകരണം ചോദിക്കാനും തീരുമാനിച്ചതായി അറിയുന്നു.\nപുസ്തകത്തിലെ ഏതാണ്ട് പകുതിയോളം ഭാഗങ്ങള് ബി. പ്രസാദ് 1965ല് പ്രസിദ്ധീകരിച്ച 'ആന് ഇന്‍ട്രൊഡക്ഷന് ടു ഇംഗ്ലീഷ് ക്രിട്ടിസിസം' എന്ന പുസ്തകത്തിന്റെ തനി പകര്‍പ്പാണ്. എന്നാലിക്കാര്യം സര്‍വകലാശാല പ്രസിദ്ധീകരിച്ച പുസ്തകത്തിലൊരിടത്തും വ്യക്തമാക്കിയിരുന്നില്ല.\nഈ സാഹചര്യത്തിലാണ് അടുത്ത അക്കാദമിക് വര്‍ഷത്തിലേക്ക് പുസ്തകത്തിലെ പകര്‍ത്തിയ ഭാഗങ്ങള് ഒഴിവാക്കി പ്രസിദ്ധീകരിക്കാന് സര്‍വകലാശാല തത്വത്തില് തീരുമാനമെടുത്തിരിക്കുന്നുത്. ഇക്കാര്യം ഔദ്യോഗികമായി ഇനിയും പ്രഖ്യാപിച്ചിട്ടില്ല.\nഎല്ലാ പുസ്തകങ്ങളും വായിച്ചിരിക്കുകയെന്നത് മനുഷ്യസാധ്യമല്ലാത്തതിനാല് ഇത്തരം കാര്യങ്ങള് ശ്രദ്ധിക്കേണ്ടത് പുസ്തക രചയിതാക്കളാണെന്ന് സര്‍വകലാശാല പ്രസിദ്ധീകരണവിഭാഗം ഓഫീസര് ഓം പ്രകാശ് പറഞ്ഞു.\nപാഴ്മരമായതിന് മണ്ണിനെ കുറ്റം പറയുന്നതിനുപകരം മരത്തെ കുറ്റം പറയുന്ന സ്ഥിതിയാണ് സര്‍വകലാശാലയിലെന്ന് എഴുത്തുകാരനും അധ്യാപകനുമായ ഡോ. ആസാദ് പറഞ്ഞു.\nസിന്‍ഡിക്കേറ്റിനും സെനറ്റിനും പുറമെ ബോര്‍ഡ് ഓഫ് സ്റ്റഡീസില്‍പോലും നിയമനത്തില് രാഷ്ട്രീയ അതിപ്രസരമുള്ളതാണ് സര്‍വകലാശാലയിലെ അവസ്ഥ. പഠന ബോര്‍ഡുകളിലെങ്കിലും അക്കാദമിക മികവിന് മുന്‍തൂക്കം നല്‍കുമോ എന്നതാണ് വിദ്യാഭ്യാസ ചിന്തകര് ചോദിക്കുന്നത്.\nContent Highlights: Calicut University to remove plagiarism from 'Literary Criticism' and will republish it


മുന് ലോക ഫുട്ബോളര് ജോര്‍ജ് വിയ ലൈബീരിയന് പ്രസിഡന്റ് - themediasyndicate\nമുന് ലോക ഫുട്ബോളര് ജോര്‍ജ് വിയ ലൈബീരിയന് പ്രസിഡന്റ്\nആഫ്രിക്കന് രാജ്യമായ ലൈബീരിയയുടെ അമരക്കാരനായി മുന് ലോക ഫുട്ബോളര് ജോര്‍ജ് വിയ തിരഞ്ഞെടുക്കപെട്ടു . ആകെയുള്ള 15 പ്രവിശ്യകളില് 13 എണ്ണത്തിലും വിജയിച്ചാണ് വിയ ലൈബീരിയയുടെ പ്രസിഡന്റായി തിരഞ്ഞെടുക്കപ്പെട്ടത്. ഫിഫയുടെ ലോക ഫുട്‌ബോളര് ഓഫ ദ ഇയര് പുരസ്‌കാരം നേടിയ വിയ ഈ നേട്ടം കൈവരിക്കുന്ന ആദ്യ ആഫ്രിക്കന് താരമെന്ന റെക്കോഡുമിട്ടിരുന്നു.\nവിയയുടെ എതിരാളിയും കഴിഞ്ഞ 12 വര്‍ഷമായി വൈസ് പ്രസിഡന്റുമായ ജോസഫ് ബോവാകായിക്ക് രണ്ട് പ്രവിശ്യകളുടെ പിന്തുണ മാത്രമാണ് ലഭിച്ചത്. എന്നാല് ഔദ്യോഗികമായി ഫലപ്രഖ്യാപനം വന്നിട്ടില്ല. ലൈബീരിയയുടെ 25-ാമത്തെ പ്രസിഡന്റാണ് ഈ മുന് എ.സി മിലാന് താരം. ചെല്‍സി, മാഞ്ചസ്റ്റര് സിറ്റി ക്ലബ്ബുകള്‍ക്ക് വേണ്ടിയും വിയ കളിച്ചിട്ടുണ്ട്.\nലോക ഫുട്ബാളര് ,ആഫ്രിക്കന് ഫുട്‌ബോളര് ഓഫ് ദി ഇയര് ,ബാലണ് ഡി ഓര് എന്നീ അപൂര്‍വ ബഹുമതികള് നേടിയിട്ടുള്ള ആളാണ് ജോര്‍ജ് വിയ. ഒക്ടോബറില് നടന്ന ആദ്യ ഘട്ട വോട്ടെടുപ്പില് വിയ മുന്‍തൂക്കം നേടിയിരുന്നു. എന്നാല് വിജയിയായി പ്രഖ്യാപിക്കാനുള്ള 50 ശതമാനം വോട്ടിന്റെ പിന്തുണ ലഭിക്കാത്തതിനാല് രണ്ടാം ഘട്ട വോട്ടെടുപ്പ് നടത്തുകയായിരുന്നു.\nTags: ജോര്‍ജ് വിയലൈബീരിയന് പ്രസിഡന്റ്‌ലോക ഫുട്ബോളര് പുരസ്ക്കാരം


യുവ കാര്‍ട്ടൂണിസ്റ്റ് ഇബ്രാഹിം ബാദുഷ അന്തരിച്ചു – Chandrika Daily\nBy web desk 1 Wednesday June 2, 2021 15:49 pm\nആലുവ താലൂക്ക് ആശുപത്രിയില് വച്ചായിരുന്നു അന്ത്യം\nയുവ കാര്‍ട്ടൂണിസ്റ്റ് ഇബ്രാഹിം ബാദുഷ അന്തരിച്ചു. ആലുവ താലൂക്ക് ആശുപത്രിയില് വച്ചായിരുന്നു അന്ത്യം. കൊവിഡ് മുക്തനായി വീട്ടില് എത്തിയിരുന്നുവെങ്കിലും ശാരീരിക അസ്വസ്ഥതകളെ തുടര്‍ന്ന് ആശുപത്രിയില് എത്തിക്കുകയയിരുന്നു. ഇന്ന് രാവിലെയാണ് അന്ത്യം സംഭവിച്ചത്.\nകാര്‍ട്ടൂണ് ക്ലബ് ഓഫ് കേരള കോഓര്‍ഡിനേറ്ററും കേരള കാര്‍ട്ടൂണ് അക്കാദമി മുന് വൈസ് ചെയര്‍മാനുമായിരുന്നു ബാദുഷ. ഒരു മിനിറ്റ് കൊണ്ട് ആളുകളുടെ വണ് മിനിറ്റ് കാരിക്കേച്ചര് വരയ്ക്കുന്ന ബാദുഷ കാര്‍ട്ടൂണ് മാന് എന്നും അറിയപ്പെട്ടിരുന്നു. തത്സമയ കാരിക്കേച്ചര് വരച്ചതിലൂടെ ലഭിച്ച വരുമാനം മുഖ്യമന്ത്രിയുടെ ദുരിതാശ്വാസ നിധിയിലേക്ക് നല്‍കിയും മാതൃകയായിരുന്നു.\nതോട്ടുംമുഖം കല്ലുങ്കല് വീട്ടില് പരേതനായ ഹംസയുടെ മകനാണ്. സഫീനയാണ് ഭാര്യ.മുഹമ്മദ് ഫനാന്,ആയിഷ,അമാന് എന്നിവര് മക്കളാണ്.ഖബറടക്കം തോട്ടുംമുഖം പടിഞ്ഞാറേ പള്ളിയില് നടക്കും.\nCategories: Art, Culture, kerala, News


'ഷാര്‍ജയില് നിന്ന് ലോകം വായിക്കുന്നു'; രാജ്യാന്തര പുസ്തകോത്സവത്തിന് തുടക്കമായി | Sharjah International Book Fair opens amid precautions\n'ഷാര്‍ജയില് നിന്ന് ലോകം വായിക്കുന്നു'; രാജ്യാന്തര പുസ്തകോത്സവത്തിന് തുടക്കമായി\nSharjah - United Arab Emirates, First Published 4, Nov 2020, 6:18 PM\nപുസ്തകോത്സവത്തിന്റെ പ്രമേയം സൂചിപ്പിക്കും പോലെ ഇനിയുള്ള പതിനൊന്ന് ദിവസം ലോകം ഷാര്‍ജയില് നിന്നും വായിക്കും. കൊവിഡിന്റെ പശ്ചാതലത്തില് ഡിജിറ്റൽ സംവിധാനങ്ങൾ ഉപയോഗപ്പെടുത്തിക്കൊണ്ട് ഓൺലൈനായും ഓഫ് ലൈനായുമായിരിക്കും മേളയുടെ നടത്തിപ്പ്.\nഷാര്‍ജ: 39-ാമത് ഷാർജ രാജ്യാന്തര പുസ്തകോത്സവത്തിന് തുടക്കമായി. ഷാർജ എക്സ്പോ സെന്ററിൽ നടക്കുന്ന മേള 11 ദിവസം നീണ്ടുനിൽക്കും. 'ഷാര്‍ജയില് നിന്ന് ലോകം വായിക്കുന്നു' എന്ന പ്രമേയത്തില് നടക്കുന്ന മേളയുടെ നടത്തിപ്പ് കൊവിഡ് പ്രതിരോധ പ്രോട്ടോക്കോൾ പാലിച്ചായിരിക്കുമെന്ന് അധികൃതര് അറിയിച്ചു.\nപുസ്തകോത്സവത്തിന്റെ പ്രമേയം സൂചിപ്പിക്കും പോലെ ഇനിയുള്ള പതിനൊന്ന് ദിവസം ലോകം ഷാര്‍ജയില് നിന്നും വായിക്കും. കൊവിഡിന്റെ പശ്ചാതലത്തില് ഡിജിറ്റൽ സംവിധാനങ്ങൾ ഉപയോഗപ്പെടുത്തിക്കൊണ്ട് ഓൺലൈനായും ഓഫ് ലൈനായുമായിരിക്കും മേളയുടെ നടത്തിപ്പ്. സാംസ്കാരിക പരിപാടി പൂർണമായും ഡിജിറ്റൽ ഫോർ‌മാറ്റ് സ്വീകരിക്കുമെങ്കിലും പ്രസാധകർ ഷാർ‌ജ എക്സ്പോ സെന്ററില് അണിനിരന്നുകളിഞ്ഞു. രാജ്യമെമ്പാടുമുള്ള പുസ്തക പ്രേമികൾ‌ക്ക് പുസ്‌തകങ്ങൾ വാങ്ങുവാന് ഇത്തവണയും അവസരമുണ്ടാകുമെന്ന് ബുക്ക് അതോറിറ്റി പറഞ്ഞു. മുൻകൂട്ടി രജിസ്റ്റർ ചെയ്യുന്നവർക്ക് മാത്രമേ3മണിക്കൂർ വീതം ദിവസേന4ഘട്ടങ്ങളിൽ പ്രവേശനം അനുവദിക്കുകയുള്ളൂ.\nയുവതലമുറക്ക് ശോഭനമായ ഭാവിയിലേക്കുള്ള സാംസ്കാരിക പാതകൾ ഒരുക്കാൻ ഷാർജ ഭരണാധികാരിയുമായ ഷെയ്ഖ് ഡോ.സുൽത്താൻ ബിൻ മുഹമ്മദ് അൽ ഖാസിമിയുടെ രക്ഷാകർതൃത്വത്തില് ഷാർജ ബുക്ക് അതോറിറ്റിയാണ് മേള സംഘടിപ്പിക്കുന്നത് . വായന, സാക്ഷരത, അറിവ് എന്നിവയിലൂടെ ജനങ്ങളുടെ ജീവിതത്തെ സമ്പന്നമാക്കുന്നതിനൊപ്പം വെല്ലുവിളി നിറഞ്ഞ സാഹചര്യങ്ങളിൽ പോലും സാംസ്കാരിക പ്രവർത്തനങ്ങൾ അവസാനിപ്പിക്കരുതെന്ന ചിന്തയാണ് മഹാമാരിക്കാലത്തും മേള നടത്താന് കാരണമെന്ന് അധികൃതര് അറിയിച്ചു.\nLast Updated 4, Nov 2020, 6:18 PM\nഷാര്‍ജ പുസ്തക മേള


തല ചായ്ക്കാനൊരിടം... എറണാകുളം തോപ്പുംപടി ബി.ഒ.ടി. പാലത്തിന്റെ കൈവരിയിൽ കിടന്നുറങ്ങുന്ന നായ.\nസന്നിധാനത്തെത്താൻ കഴിയാത്തതിലുള്ള സങ്കടം തീർക്കാൻ വീട്ടിനുള്ളിൽ ശബരിമല ക്ഷേത്രം നിർമ്മിച്ച് ശില്പി. ഇതുവരെ ശബരിമല ദർശനം നടത്താത്ത കോഴിക്കോട് അത്തോളി സ്വദേശി അഖിലാണ് സന്നിധാനം വീട്ടൽ പുനഃസൃഷ്ടിച്ചത്.\nകീരി വേട്ട... കീരി ഇര തേടുന്നതിന്റെ വിവിധ ദൃശ്യങ്ങൾ. കോട്ടയം നഗരത്തിൽ നിന്നുള്ള കാഴ്ച.\nപ്രതീക്ഷയുടെ പുതുവർഷത്തിലേക്ക്... കൊവിഡ് മഹാമാരിയുടെ കഷ്ടതകൾ അനുഭവിച്ച് 2020 കടന്നുപോകുന്നു. കോട്ടയത് നിന്നുള്ള അസ്തമന കാഴ്ച.\nകാലിത്തൊഴുത്തിലും കാലടിപ്പാതയിലും... ക്രിസ്മസിന് ഒരു ദിവസം ബാക്കിനിൽക്കെ നാടും നഗരവും ഉണ്ണിയേശുവിനെ വരവേൽക്കാൻ പുൽക്കൂടുണ്ടാക്കിയും നക്ഷത്രങ്ങൾ തൂക്കിയുമൊക്കെ ഒരുങ്ങിക്കഴിഞ്ഞു. നടപ്പാതയോരത്ത് വിൽപ്പനയ്ക്കായി പുൽക്കൂട്ടിൽ വെച്ചിരിക്കുന്ന ഉണ്ണിമിശിഹായുടെ രൂപം.\nതൃശൂർ വലപ്പാട് ഷഹാന വെജിറ്റബിൾസ് എന്ന കടയിലെ മീട്ടു തത്ത അസാം സ്വദേശിയാണെങ്കിലും മലയാളം പച്ച വെള്ളം പോലെ പറയും. ഇപ്പോൾ നാട്ടിലെ താരമായിരിക്കുകയാണ് മീട്ടു.\nപത്തി കുടുക്കി... തൊടുപുഴ കാഞ്ഞിരമറ്റം ശിവാജി നഗറിന് സമീപം ചെവിട്ടാനിയിൽ ജോസിന്റെ വീട്ടുവളപ്പിലെ കോഴിക്കൂട്ടിൽ കയറിയ മൂർഖൻ പാമ്പിനെ വനംവകുപ്പ് ഉദ്യോഗസ്ഥരെത്തി കുടുക്കിട്ട് പിടികൂടിയപ്പോൾ.\nവൈക്കോൽ കൂരയ്ക്കുള്ളിൽ ചിറകടിച്ചുപറക്കുന്ന മാലാഖ. താഴെ പിള്ളക്കച്ചയിൽ ഉണ്ണിയേശു. ഇരുവശത്തുമായി യൗസേപ്പിതാവും മാതാവും. ആട്ടിടയൻമാരും സ്വർണവും മീറയും കുന്തരിക്കവുമായി മൂന്നു രാജാക്കൻമാരും . പാലാ മരിയ സദനത്തിലെ അന്തേവാസികൾ പുൽക്കൂട് നിർമ്മാണത്തിൽ. വീഡിയോ: സെബിൻ ജോർജ്\nനഗരച്ചുവട്ടിൽ... പാടം ഉഴുതുമറിക്കുന്ന കർഷകർ കോട്ടയം നഗരത്തിന്റെ പശ്ചാത്തലത്തിൽ.\nകായലിൽ ഒഴുകി നടക്കുന്ന പായലിൽ വിശ്രമിക്കുന്ന കൊക്കുകൾ. എറണാകുളം ഇടക്കൊച്ചിയിൽ നിന്ന്.\nമാനംമൂടി... മാനത്ത് പാറിനടക്കുന്ന എരണ്ട പക്ഷികൾ. പാലാ തൊടുപുഴ റോഡിൽ നിന്നുള്ള കാഴ്ച.\nദേശീയ കര്‍ഷക പ്രക്ഷേഭത്തിന് ഐക്യദാര്‍ഢ്യം അര്‍പ്പിച്ച് കോണ്‍ഗ്രസ്സ് സേവാദള് കലക്ട്രേറ്റിലേക്ക് നടത്തിയ കര്‍ഷക റാലി.


ഉയരുന്ന കടൽ ജലനിരപ്പ്, കടലെടുക്കുന്ന ദ്വീപുകൾ; ഗവൺമെന്റിനെതിരെ പരാതിയുമായി ദ്വീപ് നിവാസികൾ!  Islanders Threatened By Rising Seas Take Australian Government To Court In World First\nഉയരുന്ന കടൽ ജലനിരപ്പ്, കടലെടുക്കുന്ന ദ്വീപുകൾ; ഗവൺമെന്റിനെതിരെ പരാതിയുമായി ദ്വീപ് നിവാസികൾ!\nമനോരമ ലേഖകൻ May 20, 2019 11:49 AM IST\nഇന്ത്യന് മഹാസമുദ്രത്തില് ഓസ്ട്രേലിയയുടെ ഭരണത്തിനു കീഴിലുള്ള ദ്വീപസമൂഹമാണ് ടോറസ് സ്ട്രെയ്റ്റ് ദ്വീപുകള്. 274 ദ്വീപുകള് കൂടി ചേര്‍ന്നതാണ് ഈ ദ്വീപസമൂഹം. ഭൂമധ്യരേഖാപ്രദേശത്തുള്ള മറ്റ് പല ദ്വീപുകളെന്ന പോലെ ഈ ദ്വീപസമൂഹവും കടല്‍പ്പരുപ്പത്തിന്‍റെ ഭീഷണിയിലാണ്. ആഗോളതാപനം മൂലം കടല്‍ജലനിരപ്പുയര്‍ന്നതോടെ ഈ ദ്വീപുകളുടെ വലിയൊരു ഭാഗവും ഇന്നു വെള്ളത്തിനടിയിലാണ്. ഇതോടെയാണ് ഈ ദ്വീപുകളില് നിന്നുള്ള എട്ട് താമസക്കാര് സ്വന്തം ഗവര്‍മെന്‍റിനെതിരെ പരാതിയുമായി ഐക്യരാഷ്ട്രസംഘടനയെ സമീപിച്ചിരിക്കുന്നത്.\nഓസ്ട്രേലിയയ്ക്കും ന്യൂ ഗിനിയയ്ക്കും ഇടയിലാണ് ഈ ദ്വീപസമൂഹമുള്ളത്. ഏതാണ്ട് 4500 പേരാണ് ഇവിടുത്തെ താമസക്കാര്. വെള്ളം ഉയര്‍ന്നതോടെ കിടപ്പാടമടക്കം നഷ്ടപ്പെടുന്ന അവസ്ഥയിലാണ് ഈ താമസക്കാരുള്ളത്. ആകെയുള്ള ദ്വീപുകളില് 14 എണ്ണത്തിലാണ് ഇപ്പോള് ആള്‍ത്താമസമുള്ളത്. കാര്യമായ ജനസംഖ്യയില്ലാത്തതിനാല് തന്നെ അത്ര ഗൗരവമായി ഈ പ്രദേശത്തെ ഓസ്ട്രേലിയ പരിഗണിക്കുന്നില്ല. എന്നാൽ ഈ പരിഗണനയില്ലായ്മയല്ല യുഎന്നിലേക്ക് ഈ ദ്വീപുകളിലെ താമസക്കാരെയെത്തിച്ചത്. മറിച്ച് മറ്റു പല ലോകരാജ്യങ്ങളെ പോലെ ആഗോളതാപനം നിയന്ത്രിക്കാനുള്ള ശ്രമങ്ങളില് ഓസ്ട്രേലിയയും പുലര്‍ത്തുന്ന നിസ്സംഗതയാണ് യുഎന്നിലെത്തിയ പരാതിക്കു കാരണം.\nഇതാദ്യമായല്ല ലോകരാജ്യങ്ങള്‍ക്ക് ആഗോളതാപനം നിയന്ത്രിക്കുന്നതിലുള്ള നിസ്സംഗതയെ കുറിച്ച് ഐക്യരാഷ്ട്ര സംഘടനയില് പരാതിയെത്തുന്നത്. പക്ഷേ ഇതുവരെയുള്ള പരാതികളെല്ലാം തന്നെ സ്വതന്ത്ര ദ്വീപ് രാഷ്ട്രങ്ങള് നല്‍കിയതായിരുന്നു. മാലിദ്വീപ്, തുവാലു തുടങ്ങിയ ദ്വീപ് രാഷ്ട്രങ്ങള് ഐക്യരാഷട്ര സംഘടനയെ സമീപിച്ചത് ഇതിനുദാഹരണമാണ്. പക്ഷേ ഇതാദ്യമായാണ് സ്വന്തം രാജ്യത്തെ ഭരണകൂടത്തിനെതിരെ പൗരന്‍മാര് ഐക്യരാഷ്ട്ര സംഘടനയില് ആഗോളതാപനവുമായി ബന്ധപ്പെട്ട പരാതി നല്‍കുന്നത്.\nക്ലയന്‍റ് എര്‍ത് എന്ന പരിസ്ഥിതി സംഘടനയാണ് യുഎന്നില് പരാതി നല്‍കുന്നതിനായി ദ്വീപ് നിവാസികള്‍ക്കു സഹായം നല്‍കിയത്. കാലാവസ്ഥാ വ്യതിയാനം ഫലപ്രദമായി തടയുന്നതിനുള്ള മാര്‍ഗങ്ങള് സ്വീകരിക്കുന്നതില് ഓസ്ട്രേലിയന് സര്‍ക്കാര് പരാജയപ്പെട്ടതായി ഈ പരാതി കുറ്റപ്പെടുത്തുന്നു. ഇത് രാജ്യത്തെ തങ്ങളടക്കമുള്ള ദ്വീപ് നിവാസികളുടെ സ്വത്തിനും ജീവനും ഉപജീവനത്തിനും വരെ ഭീഷണിയായിരിക്കുകയാണ്. ഇനിയെങ്കിലും കാലാവസ്ഥാ വ്യതിയാനത്തിന് ആക്കം കൂട്ടുന്ന നടപടികള് ഓസ്ട്രേലിയ നിര്‍ത്തി വയ്ക്കണമെന്നും പരാതിയിൽ ആവശ്യപ്പെടുന്നുണ്ട്.\nഇതിനായി പരാതിയില് ഉന്നയിക്കുന്ന പ്രധാന ആവശ്യം ഓസ്ട്രലിയയുടെ കല്‍ക്കരി കയറ്റുമതി കുറയ്ക്കണം എന്നാണ്. ലോകത്ത് താപവൈദ്യുതി ഉൽപാദനത്തിനായുള്ള കല്‍ക്കരി ഏറ്റവുമധികം കയറ്റുമതി ചെയ്യുന്ന രാജ്യങ്ങളില് ഒന്നാണ് ഓസ്ട്രേലിയ. ഈ കല്‍ക്കരി കയറ്റുമതി 2030 നുള്ളില് 65 ശതമാനം കുറയ്ക്കണം എന്നാണ് ദ്വീപ് നിവാസികള് ആവശ്യപ്പെടുന്നത്. ഒപ്പം ദ്വീപിനെ വെള്ളപ്പൊക്കത്തില് നിന്ന് രക്ഷിക്കാനുള്ള നിര്‍മാണപ്രവര്‍ത്തനങ്ങള് ആവശ്യമാണെന്നും ഇവര് പറയുന്നു.\nകാലാവസ്ഥാ വ്യതിയാനത്തിന്‍റെ ആഘാതങ്ങള് ദിവസേനയെന്നവണ്ണം അനുഭവിക്കുന്നവരാണ് തങ്ങളെന്ന് ഐക്യരാഷ്ട്ര സംഘടനയില് പരാതിയുമായെത്തിയവരില് ഒരാളായ കബായ് ടുമു പറയുന്നു. ഉയരുന്ന കടല്‍ജലനിരപ്പും വർധിക്കുന്ന കടലാക്രമണവും മണ്ണിടിച്ചിലും മത്സ്യബന്ധനം ഉള്‍പ്പെടുള്ള പരമ്പരാഗത ഉപജീവന മാര്‍ഗങ്ങള് അപ്രാപ്യമാകുന്നതും ഇതിനുള്ള തെളിവായി കബായ് ടുമു ചൂണ്ടിക്കാട്ടുന്നു. ദ്വീപിനൊപ്പം നൂറ്റാണ്ടുകളായി തുടര്‍ന്നു വന്ന സംസ്കാരവും പാരമ്പര്യവുമാണ് തങ്ങളുടെ സമൂഹത്തിന് നഷ്ടമാകുന്നതെന്നും ടുമുവിന്‍റെ പ്രസ്താവനയിലുണ്ട്.\nഈ പരാതി നിയമപരമായി നിലനില്‍ക്കുമോ എന്നത് വലിയ തര്‍ക്കവിഷയം തന്നെയാണ്. കേസ് പരിഹാരമാകാന് വര്‍ഷങ്ങള് തന്നെയെടുക്കും എന്ന കാര്യത്തിലും സംശയമില്ല. പരാതിയില് ചൂണ്ടിക്കാട്ടുന്നത് ഏറെ നിര്‍ണായകമായ വസ്തുതകളാണെങ്കിലും ഈ പരാതിയില് ഐക്യരാഷ്ട്രസംഘടനയ്ക്ക് എന്തെങ്കിലും തീര്‍പ്പു പറയാനുള്ള അധികാരവുമില്ല. എന്നാൽ കാലാവസ്ഥാ വ്യതിയാനം ചെറിയ ദ്വീപസമൂഹങ്ങളിലും താഴ്ന്ന തീരപ്രദേശങ്ങളിലും ഉണ്ടാക്കുന്ന ആഘാതം ലോകശ്രദ്ധയിലെത്തിക്കാനുള്ള മാര്‍ഗങ്ങളിലൊന്നാണ് ടോറസ് സ്ട്രേയ്റ്റ് ദ്വീപ് നിവാസികളുടെ പരാതി.\nആളോഹരി ശതമാനം വച്ചു നോക്കിയാല് ലോകത്തെ ഏറ്റവും വലിയ രണ്ടാമത്തെ ഹരിതഗൃഹവാതക ബഹിര്‍ഗമനം നടത്തുന്ന രാജ്യമാണ് ഓസ്ട്രേലിയ. ഇത് കുറയ്ക്കുന്നതിനായി ഓസ്ട്രേലിയ ഇതുവരെ നടത്തിയ ശ്രമങ്ങളെല്ലാം പരാജയപ്പെട്ടിരുന്നു. മറ്റു രാജ്യങ്ങള് മുന്നോട്ടു വച്ച പ്രഖ്യാപിത ലക്ഷ്യങ്ങളെക്കാള് ഏറെ കുറവാണ് ഓസ്ട്രേലിയ ലക്ഷ്യമിട്ടിരുന്നത്. 2020 നുള്ളില ഹരിതഗൃഹ വാതക ബഹിഷ്കരണത്തില് 28 ശതമാനം വരെ കുറവു വരുത്തുമെന്നായിരുന്നു ഈ പ്രഖ്യാപനം. വികസനത്തിന്‍റെ കാര്യത്തില് ഓസ്ട്രേലിയയ്ക്ക് ഒപ്പം നില്‍ക്കുന്ന പല യൂറോപ്യന് രാജ്യങ്ങളും കാര്‍ബണ് ബഹിര്‍ഗമനത്തില് 100 ശതമാനം കുറവ് വരുത്തുന്നത് ലക്ഷ്യമാക്കിയപ്പോഴായിരുന്നു ഓസ്ട്രേലിയയുടെ ഈ പ്രഖ്യാപനം. എന്നാൽ ഇതു പോലും ഇപ്പോള് ഓസ്ട്രേലിയയ്ക്ക് ഇപ്പോൾ അപ്രാപ്യമാണ്.


കൊല്‍ക്കത്ത മുന്‍പ് രണ്ട് വട്ടം ഐപിഎല് ജേതാക്കളായിട്ടുണ്ട്. ആദ്യ പകുതിയില് നടന്ന മത്സരത്തില് ഏഴാം സ്ഥാനത്തായിരുന്ന കൊല്‍ക്കത്ത യുഎഇയില് നടത്തിയത് ഗംഭീര തിരിച്ചുവരവാണ്\nഐപിഎല് പതിന്നാലാം സീസണിന്‍റെ കലാശപ്പോരാട്ടത്തില് കൊല്‍ക്കത്ത നൈറ്റ് റൈഡെഴ്‌സിനെതിരെ ധോണി നയിക്കുന്ന ചെന്നൈ സൂപ്പര് കിംഗ്‌സ് ബാറ്റിങ്ങിനിറങ്ങി.ടോസ് നേടിയ കൊല്‍ക്കത്ത ക്യാപ്റ്റന് ഓയിന് മോര്‍ഗന് ചെന്നൈയെ ബാറ്റിംഗിനയക്കുകയായിരുന്നു. ഇരു ടീമുകളും മാറ്റങ്ങൾ വരുത്താതെയാണ് കളത്തിലിറങ്ങിയിരിക്കുന്നത്.\nഫൈനലില് മൂന്ന് തവണ വിജയകിരീടം ചൂടിയിട്ടുള്ള ചെന്നൈ നാലാമതിനായുള്ള ഒരുക്കത്തിലാണ്. അതേസമയം, കൊല്‍ക്കത്ത മുന്‍പ് രണ്ട് വട്ടം ഐപിഎല് ജേതാക്കളായിട്ടുണ്ട്. ആദ്യ പകുതിയില് നടന്ന മത്സരത്തില് ഏഴാം സ്ഥാനത്തായിരുന്ന കൊല്‍ക്കത്ത യുഎഇയില് നടത്തിയത് ഗംഭീര തിരിച്ചുവരവാണ്.\nമധ്യനിരയുടെ കൂട്ടത്തകര്‍ച്ച ഒഴിവാക്കിയാല് കൊല്‍ക്കത്തയ്ക്ക് മൂന്നാം കിരീടം ചൂടാം. പറയത്തക്ക പോരായ്മകളില്ലാത്ത ചെന്നൈയ്ക്ക് തന്നെയാണ് മത്സരത്തില് മുന്‍തൂക്കം.വിജയം മാത്രം ലക്ഷ്യമിട്ടാണ് ഇരുടീമുകളും കളത്തിലിറങ്ങിയിരിക്കുന്നത്.


Malappuram teenager bags Guinness world Record in most pen spins around the thumb in one minute | മലപ്പുറത്തെ ഈ 19 കാരന് ഗിന്നസ് ലോക റെക്കോര്‍ഡ് സ്വന്തം! തള്ളവിരലില് പേന ചുഴറ്റുന്നത് അത്ര സിംപിള് അല്ല - Malayalam Oneindia\n31 ദിവസത്തിനുള്ളിൽ 153 കോഴ്സുകൾ പൂർത്തിയാക്കി; ലോക റെക്കോർഡിട്ട് തിരുവനന്തപുരത്തെ പ്ലസ് വൺ വിദ്യാർഥിനി\nനയാഗ്രയ്ക്ക് മുകളിലൊരു ട്രപ്പീസ് കളി !!! കാണികളെ ഞെട്ടിച്ച് ഇലന്‍ഡിറയുടെ സാഹസിക പ്രകടനം !!\nആഗ്രഹത്തിന് പ്രായം പ്രശ്‌നമാണേ? 101 കാരന്റെ സ്‌കൈഡൈവിങ്ങ് വൈറലാകുന്നു!!!\nട്രോൾസ് കാ ബാപ്പ്...രാഹുല് ഗാന്ധി ഗിന്നസ് റെക്കോര്‍ഡിലേക്ക്.. ഇത് ട്രോളല്ല, സത്യകഥ!!\n20 min ago പഞ്ചാബിൽ പുതിയ മന്ത്രിസഭ ഉടൻ; അമരീന്ദറിന്റെ നീക്കം ഉറ്റുനോക്കി കോൺഗ്രസ്\n41 min ago ഇന്ത്യ ഏറ്റവും പ്രധാനപ്പെട്ട പങ്കാളിയെന്ന് കമലാ ഹാരിസ്; കൊവിഡ് കാലത്തെ സഹായത്തിന് നന്ദി പറഞ്ഞ് മോദി\nPublished: July 23 2021, 19:43 [IST]\nവേങ്ങര: ഗിന്നസ് ബുക്കില് ഇടം നേടുക എന്നത് പലരുടേയും സ്വപ്‌നമാണ്. ആ സ്വപ്‌നത്തില് നിന്ന് യാഥാര്‍ത്ഥ്യത്തിലേക്കുള്ള ദൂരം പലപ്പോഴും വളരെ വലുതായിരിക്കും. എന്തായാലും മലപ്പുറം ജില്ലയിലെ വേങ്ങര സ്വദേശിയായ മുഹമ്മദ് സിനാന് എന്ന 19 കാരന് തന്റെ ലക്ഷ്യത്തിലേക്കെത്താന് ഒരുപാട് ദൂരമൊന്നും സഞ്ചരിക്കേണ്ടി വന്നില്ല.\nകൈയ്യിലെ തള്ളവിരലിന് ചുറ്റുമായി പേന ചുഴറ്റിക്കൊണ്ടാണ് സിനാന് ഗിന്നസ് ലോക റെക്കോര്‍ഡില് ഇടം പിടിച്ചത്. വേങ്ങരയിലെ മലബാര് കോളേജ് ഓഫ് അഡ്വാന്‍സ്ഡ് സ്റ്റഡീസിലെ മൂന്നാം വര്‍ഷം ബിസിഎ വിദ്യാര്‍ത്ഥിയാണ് സിനാന്. ഈ വിജയത്തിന്റെ കഥ ഇങ്ങനെ...\nഗിന്നസ് ലോക റെക്കോര്‍ഡുകളുടെ വീഡിയോ അവരുടെ ഔദ്യോഗിക യൂട്യൂബ് ചാനലില് അപ് ലോഡ് ചെയ്യാറുണ്ട്. ഇത് സ്ഥിരമായി കാണുന്ന ഒരാളായിരുന്നു. അങ്ങനെയിരിക്കെയാണ് അപ്രതീക്ഷിതമായി ഒരു വീഡിയോയിലെ ഒരു പത്ത് സെക്കന്‍ഡ് മാത്രം ദൈര്‍ഘ്യമുള്ള ഭാഗം ശ്രദ്ധയില് പെട്ടത്. അതാണ് സിനാന്റെ ഇപ്പോഴത്തെ റെക്കോര്‍ഡിലെ വഴിത്തിരിവും.\n'മോസ്റ്റ് പെന് സ്പിന്‍സ് എറൗണ്ട് ദ തമ്പ് ഇന് വണ് മിനിട്ട്' എന്നതായിരുന്നു ആ റെക്കോര്‍ഡ്. കനേഡിയന് വനിതയായ അലേഷ്യ അമാട്ടോയുടെ പേരിലായിരുന്നു 88 തവണ തള്ളവിരലിന് ചുറ്റും പേന കറക്കിയായിരുന്നു അവര് റെക്കോര്‍ഡിട്ടത്. ഈ വീഡിയോ കണ്ടപ്പോഴാണ് താനും ഇതുപോലെ ചെയ്യാറുണ്ടല്ലോ എന്ന് സിനാന് ഓര്‍ക്കുന്നത്.\nഅടുത്ത ദിവസം തന്നെ\n2020 നവംബറില് ആയിരുന്നു ഗിന്നസ് റെക്കോര്‍ഡ്‌സിന്റെ ആ വീഡിയോ അവര് അപ് ലോഡ് ചെയ്തിരുന്നത്. തനിക്ക് ഇത് ചെയ്യാനാകുമല്ലോ എന്ന് തിരിച്ചറിഞ്ഞാണ് ഗിന്നസ് റെക്കോര്‍ഡിന്റെ വെബ്‌സൈറ്റില് രജിസ്റ്റര് ചെയ്തത്. അതിന് ശേഷം കൃത്യമായ പരിശീലനവും നടത്തി.\nമൂന്ന് മാസത്തിന് ശേഷം\nരജിസ്റ്റര് ചെയ്ത് മൂന്ന് മാസത്തിന് ശേഷം ഗിന്നസ് റെക്കോര്‍ഡ്‌സ് അധികൃതരില് നിന്ന് അറിയിപ്പ് കിട്ടി. തുടര്‍ന്നാണ് വീഡിയോ ചിത്രീകരിച്ച് അയച്ചുകൊടുക്കുന്നത്. അടുത്ത നാല് മാസത്തിനുള്ളില് തന്നെ റെക്കോര്‍ഡ് അംഗീകരിച്ചുകൊണ്ടുള്ള ഇ മെയില് സന്ദേശം ലഭിച്ചു. ഇപ്പോള് ഗിന്നസ് ലോക റെക്കോര്‍ഡിന്റെ സര്‍ട്ടിഫിക്കറ്റും ലഭിച്ചുകഴിഞ്ഞു സിനാന്.\nകനേഡിയന് വനിതയുടെ റെക്കോര്‍ഡ് 88 തവണ ആയിരുന്നു. എന്നാല് സിനാന് റെക്കോര്‍ഡിട്ടത് 108 തവണ പേന തള്ളവിരലിന് ചുറ്റും കറക്കിക്കൊണ്ടായിരുന്നു. 113 തവണ കറക്കിയതിന്റെ വീഡിയോ ആയിരുന്നു സിനാന് ഗിന്നസ് വേള്‍ഡ് റെക്കോര്‍ഡ്‌സിന് അയച്ചുകൊടുത്തത്. അവര് സൂക്ഷ്മനിരീക്ഷണം നടത്തിയതാണ് അത് 108 ആണെന്ന് നിജപ്പെടുത്തിയത്. സിനാന്റെ\nവേങ്ങര വൊക്കേഷണല് ഹയര് സെക്കന്‍ഡറി സ്‌കൂളിലെ നോണ് വൊക്കേഷണല് അധ്യാപികയായ ബിന്ദു എസ്, വേങ്ങര പോലീസ് സ്‌റ്റേഷനിലെ സര്‍ക്കിള് ഇന്‍സ്‌പെക്ടര് ആയിരുന്ന ഹിദായത്തുള്ള മാമ്പ്ര എന്നിവരായിരുന്നു സാക്ഷികള്. ചേറൂര് സ്‌കൂളിലെ ഫിസിക്കല് എജ്യുക്കേഷന് അധ്യാപകനായ ജെയ്‌സല്, പിഎസ്എംഒ കോളേജിലെ ഫിസിക്കല് എജ്യുക്കേഷന് അസിസ്റ്റന്റ് പ്രൊഫസര് അനീസ് അനീസ് അഹമ്മദ് ഇകെ എന്നിവര് ടൈം കീപ്പര്‍മാരും ആയിരുന്നു.\nസിനാന്റെ ജീവിതം ഇങ്ങനെ\nവേങ്ങര മലബാര് കോളേജ് ഓഫ് അഡ്വാന്‍സ്ഡ് സ്റ്റഡീസിലെ ബിസിഎ അവസാന വര്‍ഷ വിദ്യാര്‍ത്ഥിയാണ് സിനാന്. ഇതുപോലെ പേന ചുഴറ്റി സിനാൻ നേരത്തെ ഇന്ത്യ ബുക്ക് ഓഫ് റെക്കോർഡ്സിലും ഇടം പിടിച്ചിട്ടുണ്ട്. പഠനത്തോടൊപ്പം ഗ്രാഫിക് ഡിസൈനിങ് സംബന്ധിച്ച ചില ജോലികളും ഏറ്റെടുത്ത് ചെയ്യുന്നുണ്ട്. ചിത്ര രചനയിലും കായിക രംഗത്തുമാണ് മറ്റ് താത്പര്യം. പിതാവ് നൗഷാദ് അലി നാട്ടില് തന്നെ ജോലി ചെയ്യുന്നു. മാതാവ് ലൈലാബി. രണ്ട് സഹോദരങ്ങളാണ് സിനാനുള്ളത്.\nകൂടുതൽ world record വാർത്തകൾ\nനൂറ്റഞ്ചിലും പതിനഞ്ചിന്റെ മെയ് വഴക്കം, ഈ വൃദ്ധന്റെ റെക്കോഡ് കേട്ടാല് ആരും ഞെട്ടും!!\nദുബായ് ഫുഡ്‌മേളയില് ഇന്ത്യന് കമ്പനിക്ക് ഗിന്നസ് റെക്കോര്‍ഡ്\nടെന്നീസ് കളിച്ച് ദുബായ് പുതിയ ഗിന്നസ് റെക്കോര്‍ഡിലേക്ക്!!!\n125 മീറ്റര് വെള്ളത്തിന് മുകളിലൂടെ നടന്ന് പുതിയ ലോക റെക്കോര്‍ഡ്\nഏറ്റവും വലിയ ബിരിയാണി, ചെലവേറിയ കല്യാണം... ഇന്ത്യക്കാരുടെ വിചിത്ര റെക്കോര്‍ഡുകള്\nനീളന്‍മുടിയില് ലോകറെക്കോര്‍ഡ് തീര്‍ക്കാന് ഇന്ത്യന് സുന്ദരി... മുടിയുടെ വീഡിയോ കാണാം\nമണിക്കൂറില് 2926 പുഷ് അപ്പ്; കോട്ടയം സ്വദേശിക്ക് ഗിന്നസ് റെക്കോര്‍ഡ്\nപിന്നിലേക്ക് കാറോടിച്ച് യുവാവ് പൊലീസ് സ്റ്റേഷനില്\nമൂവായിരം സ്ത്രീകളണിനിരന്നൊരു തിരുവാതിരക്കളി!\nലോകത്തിലെ പ്രായമേറിയ ആള് ഇന്ത്യക്കാരനോ?\nസംസാരിച്ച് സംസാരിച്ച് ലൂയിസ് ഗിന്നസ് ബുക്കില്\nഅറിഞ്ഞോ, ടിഫാനിയ്ക്ക് 27 വയസായി\nworld record guinness book malappuram student ഗിന്നസ് റെക്കോര്‍ഡ് റെക്കോര്‍ഡ്\nMalappuram teenager bags Guinness world Record in most pen spins around the thumb in one minute. Muhammed Sinan KK isafinal year BCA Student from Vengara.\nStory first published: Friday, July 23, 2021, 19:43 [IST]


എറണാകുളം മെഡിക്കല് കോളേജില് പെയിന് ആന്റ് പാലിയേറ്റീവ് കെയര് യൂണിറ്റ്- Pain and palliative care unit in ernakulam govt medical college\nPain And Palliative Care Unit In Ernakulam Govt Medical College\nആറ് നിലകളിലായി 60,000 സ്‌ക്വയര് ഫീറ്റിലുള്ള ഈ കെട്ടിടം നിര്‍മ്മിക്കുന്നതിന് 12.68 കോടി രൂപയാണ് ചെലവാകുന്നത്\nMarch 30, 2018 03:37:45 pm\nതിരുവനന്തപുരം: കൊച്ചി ഇന്റര്‍നാഷണൽ എയര്‍പോര്‍ട്ട് ലിമിറ്റഡിന്റെ (CIAL) കോര്‍പറേറ്റ് സോഷ്യല് റെസ്‌പോണ്‍സിബിലിറ്റി സ്‌കീമില് ഉള്‍പ്പെടുത്തി എറണാകുളം സര്‍ക്കാര് മെഡിക്കല് കോളേജില് പെയിന് ആന്റ് പാലിയേറ്റീവ് കെയര് യൂണിറ്റ് നിര്‍മ്മിക്കാന് സര്‍ക്കാര് ഭരണാനുമതി നല്‍കിയതായി ആരോഗ്യ സാമൂഹ്യനീതി വകുപ്പ് മന്ത്രി കെ.കെ.ശൈലജ ടീച്ചര്. ആറ് നിലകളിലായി 60,000 സ്‌ക്വയര് ഫീറ്റിലുള്ള ഈ കെട്ടിടം നിര്‍മ്മിക്കുന്നതിന് 12.68 കോടി രൂപയാണ് ചെലവാകുന്നത്. കേരളത്തിലാദ്യമായാണ് ഒരു മെഡിക്കല് കോളേജില് പാലിയേറ്റീവ് രോഗികള്‍ക്കായി ഇത്രയും ബൃഹത്തായ സംരംഭം തുടങ്ങുന്നത്.\nപാലിയേറ്റീവ് രോഗികള്‍ക്കായി മികച്ച സൗകര്യങ്ങളാണിവിടെ ഒരുക്കുന്നത്. നൂറ് രോഗികളെ ഒരേ സമയം കിടത്തി ചികിത്സിക്കാന് കഴിയും. എല്ലാ നിലകളിലും സ്ത്രീകള്‍ക്കും പുരുഷന്‍മാര്‍ക്കുമായി പ്രത്യേക വാര്‍ഡുകള്, ഡോക്ടര്‍മാരുടേയും നഴ്‌സുമാരുടേയും ഡ്യൂട്ടി റൂം, ഐസലേഷന് റൂം, നഴ്‌സിങ് സ്റ്റേഷന് എന്നിവയുണ്ടാകും. ഒരു രോഗിയോടൊപ്പം ഒരു കൂട്ടിരുപ്പുകാരന് കഴിയാവുന്ന സൗകര്യവുമുണ്ടാകും. ബേസ്‌മെന്റില് പാര്‍ക്കിങ്ങിനുള്ള സൗകര്യമാണൊരുക്കുക.\nസംസ്ഥാന പാരിസ്ഥിതിക വകുപ്പിന്റെ അനുമതി ലഭിച്ചാലുടനെ നിര്‍മ്മാണ പ്രവര്‍ത്തനങ്ങള് തുടങ്ങുന്നതായിരിക്കും. ഒരു വര്‍ഷത്തിനകം പെയിന് ആന്റ് പാലിയേറ്റീവ് കെയര് യൂണിറ്റ് പ്രവര്‍ത്തന സജ്ജമാക്കുമെന്ന് മന്ത്രി വ്യക്തമാക്കി.\nഎറണാകുളം മെഡിക്കല് കോളേജില് കഴിഞ്ഞ3വര്‍ഷമായി റോട്ടറി ക്ലബ്ബിന്റെ സഹകരണത്തോടുകൂടി പാലിയേറ്റീവ് കെയര് യൂണിറ്റ് പ്രവര്‍ത്തിച്ചു വരുന്നു. പാലിയേറ്റീവ് കെയര് ഒപിക്ക് പുറമെ ഈ രോഗികളെ നിത്യേന വീടുകളില് ചെന്ന് പരിചരിക്കുകയും അവര്‍ക്കു വേണ്ട ഉപകരണങ്ങള് ലഭ്യമാക്കുകയും ചെയ്യുന്നു. പാലിയേറ്റീവ് രംഗത്തെ സന്നദ്ധ പ്രവര്‍ത്തകര്‍ക്കുള്ള പരിശീലനവും ഈ യൂണിറ്റ് നല്‍കി വരുന്നു.\nഎറണാകുളം മെഡിക്കല് കോളേജിന്റെ സമഗ്ര വികസനത്തിന്റെ ഭാഗമായി നിരവധി പ്രവര്‍ത്തനങ്ങളാണ് നടന്നു വരുന്നത്. ഇമേജിങ് സെന്റര് ആരംഭിക്കാനായി 25 കോടി രൂപ അടുത്തിടെ സര്‍ക്കാര് അനുവദിച്ചിരുന്നു. നെഫ്രോളജി പ്രൊഫസറെ നിയമിച്ചു. കാര്‍ഡിയോളജി ഉള്‍പ്പെടെയുള്ള വിഭാഗങ്ങളിലെ പ്രൊഫസര്‍മാരുടെ നിയമനം നടന്നു വരികയാണ്. ഇതോടൊപ്പം ജീവനക്കാരെ സര്‍ക്കാര് ഏറ്റെടുക്കല് നടപടിയും ത്വരിതഗതിയില് പുരോഗമിക്കുന്നു.


Rahul Gandhi slams Central Government over Demonetisation | 'ജനങ്ങളുടെ കീശയില് കയ്യിട്ട് സര്‍ക്കാര് കോടീശ്വരന്മാരുടെ വായ്പകള് അടച്ചു', കുറ്റപ്പെടുത്തി രാഹുൽ - Malayalam Oneindia\n37 min ago ഉത്ര കൊലക്കേസിൽ സൂരജിനെതിരെ പാമ്പ് പിടുത്തക്കാരന്റെ നിർണായക മൊഴി, 'മന്ദബുദ്ധിയായത് കൊണ്ട് കൊന്നു'\nUpdated: Fri, Sep 4, 2020, 2:56 [IST]\nദില്ലി: കേന്ദ്ര സര്‍ക്കാരിന്റെ സാമ്പത്തിക നയങ്ങള്‍ക്കെതിരെ ആഞ്ഞടിച്ച് കോണ്‍ഗ്രസ് മുന് അധ്യക്ഷന് രാഹുല് ഗാന്ധി രംഗത്ത്. നോട്ട് നിരോധനം എന്ന കേന്ദ്ര സര്‍ക്കാര് തീരുമാനം രാജ്യത്തെ പാവപ്പെട്ടവരും തൊഴിലാളികളും കര്‍ഷകരും ചെറുകിട കടക്കാരും അടക്കമുളള അസംഘടിത മേഖലയ്ക്ക് മേലുളള ആക്രമണം ആയിരുന്നുവെന്ന് രാഹുല് ഗാന്ധി കുറ്റപ്പെടുത്തി. മോദി സര്‍ക്കാര് രാജ്യത്തെ സാമ്പത്തിക രംഗത്തെ എങ്ങനെ തകര്‍ത്തു എന്ന വിഷയത്തിലുളള വീഡിയോയിലാണ് രാഹുല് ഗാന്ധിയുടെ വിമര്‍ശനം.\nനോട്ട് നിരോധനത്തിന് പിറകില് സര്‍ക്കാരിന് ഒരു രഹസ്യ അജണ്ട ഉണ്ടായിരുന്നുവെന്നും അത് കോര്‍പ്പറേറ്റുകളുടെ വായ്പകള് എഴുതിത്തള്ളുക എന്നതായിരുന്നുവെന്നും രാഹുല് ഗാന്ധി ചൂണ്ടിക്കാട്ടി. 2016 നവംബര് 8ന് പ്രധാനമന്ത്രി നരേന്ദ്ര മോദി അഞ്ഞൂറിന്റെയും ആയിരത്തിന്റെയും നോട്ടുകള് ഇനി മുതല് ലീഗല് ടെന്‍ഡര് ആയിരിക്കില്ലെന്ന് പ്രഖ്യാപിച്ചു. രാജ്യം മുഴുവന് ബാങ്കുകള്‍ക്ക് മുന്നില് നിരന്നുവെന്നും രാഹുല് ചൂണ്ടിക്കാട്ടി.\nനോട്ട് നിരോധനം കൊണ്ട് കള്ളപ്പണം തടയാന് സാധിച്ചിട്ടില്ല. അതേസമയം പാവങ്ങളാണ് ഏറ്റവും കൂടുതല് ദുരിതം അനുഭവിച്ചത് എന്നും രാഹുല് വ്യക്തമാക്കി. ആര്‍ക്കാണ് നോട്ട് നിരോധനത്തിന്റെ ഗുണം ലഭിച്ചത്. ഇന്ത്യയിലെ വന് കോടീശ്വരന്മാര്‍ക്കാണ് അതിന്റെ ഗുണം ലഭിച്ചത്. ജനങ്ങളുടെ കീശയില് നിന്നും പണമെടുത്ത് സര്‍ക്കാര് കോടീശ്വരന്മാരുടെ വായ്പകള് അടച്ചുവെന്ന് രാഹുല് ഗാന്ധി കുറ്റപ്പെടുത്തി.\nസര്‍ക്കാരിന് ഒരു രഹസ്യ അജണ്ടയുണ്ടായിരുന്നു. അസംഘടിത മേഖലയില് നിന്നും പണമുണ്ടാക്കുക എന്നതാണത്. കാഷ് ലെസ്സ് ഇന്ത്യയെക്കുറിച്ചാണ് പ്രധാനമന്ത്രി തന്നെ സംസാരിക്കുന്നത്. കാഷ് ലെസ്സ് ഇന്ത്യ എന്നത് രാജ്യത്തെ അസംഘടിത മേഖലയുടെ അന്ത്യം കുറിക്കുന്നതാണ്. കര്‍ഷകര്, തൊഴിലാളികള്, ചെറിയ കടക്കാര്, ചെറുതും ഇടത്തരവുമായ കച്ചവടക്കാര് അടക്കമുളളവരാണ് ഏറ്റവും ദുരിതത്തിലായത്. ഇത് തിരിച്ചറിയണമെന്നും രാജ്യം ഒറ്റക്കെട്ടായി ഇതിനെതിരെ പൊരുതണമെന്നും രാഹുല് ഗാന്ധി വ്യക്തമാക്കി. 2016ലെ നോട്ട് നിരോധനത്തിന്റെ ഫലം 2020 ഓഗസ്റ്റ് 31ന് അറിഞ്ഞെന്ന് ജിഡിപി തകര്‍ച്ചയെ ഉദ്ദേശിച്ച് രാഹുല് പറഞ്ഞു.\ndemonetisation central government rahul gandhi prime minister congress economy നോട്ട് നിരോധനം കേന്ദ്ര സർക്കാർ കോൺഗ്രസ് നരേന്ദ്ര മോദി politics\nRahul Gandhi slams Central Government over Demonetisation


us wants to stop subusidies to india and china– News18 Malayalam\nഇന്ത്യയ്ക്കും ചൈനയ്ക്കും അമേരിക്കയുടെ ഇരുട്ടടി\nUpdated: September 8, 2018, 7:11 PM IST\nവാഷിങ്ടൺ: ഇന്ത്യക്കുള്ള എല്ലാ സബ്‌സിഡികളും വെട്ടിക്കുറയ്ക്കുമെന്ന് അമേരിക്കന് പ്രസിഡന്റ് ഡൊണാള്‍ഡ് ട്രംപ്. വളരുന്ന രാജ്യങ്ങള് എന്നു പറയുന്നവ ഇനി അമേരിക്കയുടെ ചെലവില് നന്നാകേണ്ട എന്നും ട്രംപ് പറഞ്ഞു. അമേരിക്കയിലേക്ക് ഇന്ത്യയും ചൈനയും നടത്തുന്ന കയറ്റുമതികള്‍ക്ക് വലിയ നികുതി ഈടാക്കുമന്ന സൂചനയാണ് ട്രംപിന്റെ പ്രഖ്യാപനം. ഇന്ത്യയേയും ചൈനയേയും പരിഹാസംകൊണ്ടു മൂടിയായിരുന്നു ട്രംപിന്റെ പ്രസംഗം. ആദ്യം ഇന്ത്യ ഉള്‍പ്പെടെയുള്ള രാജ്യങ്ങളെ വളരുന്ന സാമ്പത്തികശക്തികള് എന്നു വിളിക്കുന്നതിനോടുള്ള പരിഹാസം. പിന്നെ ഇന്ത്യയും ചൈനയും ഇനി അമേരിക്കയുടെ സബ്‌സിഡി വാങ്ങി വളരേണ്ട എന്ന പ്രഖ്യാപനം.\nചൈനീസ് ഉല്‍പ്പന്നങ്ങള്‍ക്ക് അയ്യായിരം കോടി ഡോളറിന്റെ നികുതി ഏര്‍പ്പെടുത്തുമെന്ന പ്രഖ്യാപനത്തിനു പിന്നാലെയാണ് ഇന്ത്യക്കും കൂടിയുള്ള മുന്നറിയിപ്പ്. തിരുമാനം ഇന്ത്യയില് നിന്ന് അമേരിക്കയിലേക്കുള്ള സോഫ്റ്റ് വെയര് കയറ്റുമതിയെ പ്രതികൂലമായി ബാധിക്കും എന്നാണ് ആശങ്ക.


January 2022 - 11:45 am IST\nപ്രഗതി മൈതാനിയില് നടന്ന ചടങ്ങില് കേന്ദ്ര ന്യൂനപക്ഷ കാര്യ മന്ത്രി മുഖ്താര് അബ്ബാസ് നഖ്‌വിയില് നിന്നും കേരള ഹൗസ് റസിഡന്റ് കമ്മീഷണര് സൗരഭ് ജെയിന്, കേരള പവലിയന് നോഡല് ഓഫീസറും ഇന്‍ഫര്‍മേഷന് പബ്ലിക് റിലേഷന്‍സ് വകുപ്പ് ഡെപ്യൂട്ടി ഡയറക്ടറുമായ എസ്.ആര്. പ്രവീണ്, ഡല്‍ഹി ഇന്‍ഫര്‍മേഷന് ഓഫീസര് സിനി.കെ.തോമസ് എന്നിവര് ചേര്‍ന്ന് പുരസ്‌കാരം ഏറ്റുവാങ്ങി.\nന്യൂഡല്‍ഹി: നാല്‍പ്പതാമത് ഭാരത അന്താരാഷ്ട്ര വ്യാപാരമേളയില് കേരളത്തിന് വെങ്കല നേട്ടം. സംസ്ഥാന സര്‍ക്കാരുകളുടെ പവിലിയന് വിഭാഗത്തില് മികച്ച മൂന്നാമത്തെ പവിലിയനുള്ള പുരസ്‌കാരമാണ് കേരളത്തിനു ലഭിച്ചത്. പ്രഗതി മൈതാനിയില് നടന്ന ചടങ്ങില് കേന്ദ്ര ന്യൂനപക്ഷ കാര്യ മന്ത്രി മുഖ്താര് അബ്ബാസ് നഖ്‌വിയില് നിന്നും കേരള ഹൗസ് റസിഡന്റ് കമ്മീഷണര് സൗരഭ് ജെയിന്, കേരള പവലിയന് നോഡല് ഓഫീസറും ഇന്‍ഫര്‍മേഷന് പബ്ലിക് റിലേഷന്‍സ് വകുപ്പ് ഡെപ്യൂട്ടി ഡയറക്ടറുമായ എസ്.ആര്. പ്രവീണ്, ഡല്‍ഹി ഇന്‍ഫര്‍മേഷന് ഓഫീസര് സിനി.കെ.തോമസ് എന്നിവര് ചേര്‍ന്ന് പുരസ്‌കാരം ഏറ്റുവാങ്ങി. ഐ.ടി.പി.ഒ ചെയര്‍മാന് ആന്റ് മാനേജിംഗ് ഡയറക്ടര് എല്.സി. ഗോയല്, ഐ.ടി പി.ഒ എക്സിക്യുട്ടീവ് ഡയറക്ടർ വിഭു നയ്യർ എന്നിവർ ചടങ്ങിൽ സന്നിഹിതരായിരുന്നു. ബീഹാറിനാണ് മികച്ച പവലിയനുള്ള സ്വര്‍ണ്ണ മെഡല്. ആസ്സാമിന് രണ്ടാം സ്ഥാനത്തിനുള്ള വെള്ളി മെഡല് ലഭിച്ചു. കേരളത്തിന് ഇതുവരെ എട്ടു തവണ സ്വര്‍ണമെഡലും നാലു തവണ വെള്ളി മെഡലും രണ്ടു തവണ വെങ്കല മെഡലും ലഭിച്ചിട്ടുണ്ട്.\nആത്മനിര്‍ഭര് ഭാരത് എന്ന ആശയത്തില് നടത്തിയ ഈ വര്‍ഷത്തെ വ്യാപാര മേളയില് സ്വയം പര്യാപ്ത വൈഞ്ജാനിക കേരളം എന്ന ആശയത്തിലൂന്നിയ വികസന മാതൃകകളാണ് കേരളം പവലിയനില് ഒരുക്കിയത്. ടൂറിസം, വ്യവസായം, കൃഷി, കയര്, സാംസ്‌കാരികം, മത്സ്യബന്ധനം, വനം വന്യജീവി, നോര്‍ക്ക, പഞ്ചായത്ത്, ഐ.ടി മിഷന്, കുടുംബശ്രീ, സഹകരണ മേഖല, കൈത്തറി എന്നിവരാണ് കേരള പവലിയന് തീം ഏരിയയില് ദൃശ്യവത്ക്കരിച്ചത്.\nകുടുംബശ്രീ, ഖാദി ആന്‍ഡ് വില്ലേജ് ഇന്‍ഡസ്ട്രീസ് ബോര്‍ഡ്, പഞ്ചായത്ത് വകുപ്പ്, പട്ടികവര്‍ഗവികസനവകുപ്പ്, ഫിഷറീസ് സാഫ്, മത്സ്യഫെഡ്, കേരള സ്റ്റേറ്റ് കോസ്റ്റല് ഏരിയ ഡവലപ്മെന്റ് കോര്‍പ്പറേഷന്, മാര്‍ക്കറ്റ്‌ഫെഡ് എന്നിവയിലൂടെ വിപണന സ്റ്റാളുകളും ഒരുക്കി. കുടുംബശ്രീ വ്യാപാര മേളയില് കേരളത്തിന്റെ രുചിക്കൂട്ടുമൊരുക്കി. ഇന്‍ഫര്‍മേഷന് പബ്ലിക് റിലേഷന്‍സ് വകുപ്പിന്റെ നേതൃത്വത്തില് കേരള പവലിയന് രൂപകല്‍പ്പന ചെയ്തത് സി.ബി. ജിനന്, ബിനു ഹരിദാസ്, സി.ബി. ജിഗീഷ് എന്നിവര് ചേര്‍ന്നാണ്. വോക്കല് ടു ലോക്കല് ലോക്കല് ടു ഗ്ലോബല് എന്നതാണ് 2022ല് നടക്കുന്ന വ്യാപാര മേളയുടെ തീം.


ചെറിയനാടൻ (വി)കൃതികൾ: ഓർമ്മകൾക്കെന്തു മധുരം..!!!\nസാമ്പത്തികമായി തീരെ താഴ്ന്നതായിരുന്നു അവന്റെ കുടുംബസ്ഥിതി. മാക്രി കരഞ്ഞാൽ വെള്ളം കയറുന്ന മൂന്നേക്കർ നിലമായിരുന്നു ആകെ സമ്പാദ്യം. എന്നേക്കാൾ രണ്ടു വർഷം സീനിയറായിരുന്നെങ്കിലും തമ്മിൽ‘എടാ പോടാ‘ വിളിക്കാൻ സ്വാതന്ത്ര്യമുള്ള ഉറ്റ സുഹൃത്തുക്കളായിരുന്നു. മിക്കവാറും ഞങ്ങൾ പതിവായി ഒത്തുകൂടാറുണ്ടായിരുന്നു.\nഅങ്ങനെയൊരുദിവസം അവനെന്നോടൊരു പെൺകുട്ടിയെക്കുറിച്ചു പറഞ്ഞു. അവന്റെ അമ്മയുടെ വീടിനടുത്തുള്ള കുട്ടിയാണ്. അമ്മവീട്ടിലേക്കുള്ള നിത്യ സന്ദർശനത്തിനിടയിൽ ഇവർ തമ്മിൽ അടുത്തിരുന്നു. നല്ല സാമ്പത്തിക ശേഷിയുണ്ടായിരുന്ന വീട്ടിലെ കുട്ടി. അച്ഛനുമമ്മയും ഉയർന്ന ഉദ്യോഗസ്ഥർ. ചേട്ടൻ ബാംഗ്ലൂരിൽ എഞ്ചിനീയർ. എങ്ങനെയെല്ലാം ഗുണിച്ചുഹരിച്ച് നോക്കിയാലും നാട്ടുകാരുടെ കണ്ണിൽ ഒട്ടും ചേരുന്ന ബന്ധമായിരുന്നില്ല അത്. പോരാത്തതിന് ജാതിയും വ്യത്യസ്തം. ആകെയൊരു തൃശൂർപൂര വെടിക്കെട്ടിനുള്ള എല്ലാ സാദ്ധ്യതയും ഉണ്ടായിരുന്നതായി ദീർഘദർശിയായ ഞാൻ പലതവണ പ്രവചിച്ചിരുന്നെങ്കിലും അവനതു കാര്യമാക്കിയില്ല. എന്നാൽ ഒരിക്കൽ പോലും ഞാൻ അവനെ നിരുത്സാഹപ്പെടുത്തിയിരുന്നില്ല. അമ്പലമായിരുന്നു ഇവരുടെ കൂടിക്കാഴ്ചാ വേദി. അതിനകത്തു നിന്ന് കണ്ണും കയ്യും മറ്റും തമ്മിൽ കാണിക്കുന്നതു കണ്ട് പലപ്പോഴും ഞാൻ ചിരിച്ചുപോയിട്ടുണ്ട്. അങ്ങനെ അവസാനം ഒരുസുപ്രഭാതത്തിൽ നാട്ടിൽ ഒരു മലനട വെടിക്കെട്ടിനു തീകൊളുത്തി അവർ ഒന്നിച്ചു. ഒരാഴ്ച നാട്ടുകാർക്കും കോളായിരുന്നു. പല കഥകളും അവരുണ്ടാക്കുകയും അവർ തന്നെ തിരുത്തുകയും പിന്നെയും ഉണ്ടാക്കുകയും ചെയ്തു.\nഇന്നവർ ആരെയും ആശ്രയിക്കാതെ മാതൃകാ ദമ്പതികളായി കളിച്ചു ചിരിച്ചും വഴക്കുകൂടിയും കഴിയുന്നു. എന്റെ സുഹൃത്ത് ഇപ്പോൾ സൌദിയിലാണ്. ഇത്തവണ നാട്ടിൽ പോയപ്പോൾ അവന്റെ വീട്ടിൽ ചെന്നിരുന്നു. എന്റെ ഈ കവിത അവനെ പാടിക്കേൾപ്പിച്ചു. അവനും അൽപ്പം കവിതയെഴുത്തുഭ്രാന്തുണ്ടായിരുന്നതിനാൽ കക്ഷിതന്നെ ചില രംഗങ്ങൾ ചേർക്കാൻ പറഞ്ഞു തന്നു. ഇല്ലാത്ത കാര്യങ്ങൾ വെട്ടിക്കളഞ്ഞു. അവസാനം ഇതവന്റെ കഥയായി, കവിതയായി. രണ്ടുസ്മാളും പൂശി (കണക്ക് ശരിയായിരിക്കും, എണ്ണമോർമ്മയില്ല) അവളുണ്ടാക്കിയ കപ്പയും മീങ്കറിയും അടിച്ചു പെരുക്കി മത്സരിച്ചു പാട്ടുംപാടി അയൽക്കാരുടെ ലൈവ് പ്രാക്കും വാങ്ങി അടിച്ചുപൊളിച്ച് ഒരു രാത്രി...\nആരെയോ കാത്തു ഞാനന്നൊരിക്കൽ\nആവഴിയോരത്തു നിന്ന നേരം\nയെന്നപോൽ നീ നിന്നതോർമ്മയുണ്ടോ? നഖ-\nരാസകേളീ ശിൽപ്പ ചാരുതയിൽ\nനീ മിഴിനട്ടുനിൽക്കേ എൻ നിഴൽകണ്ടു\nദേവനാറാടും കടവിൽ നീയെൻ\nദേവിയായ് നീരാടി വന്നു നിൽക്കേ\nഈറനോടെൻ വിരിമാറോടു ചേർത്തു ഞാൻ\nഅലസമെൻ ജാലകവാതിലിൽ ഞാൻ\nമിഴിനട്ടു നിന്നൊരാഷാഢ രാവിൽ\nഅറിയാതെ പിന്നിൽ വന്നെൻ കണ്ണുപൊത്തി നീ\nആരെന്നു ചോദിച്ചതോർമ്മയുണ്ടോ? കുപ്പി-\nനീഹാര രശ്മികൾ പൂത്തു നിൽക്കും\nചൈത്ര വിഭാതമപ്പുൽ പ്പരപ്പിൽ\nനിന്മടിത്തട്ടിൽ കിടന്നന്നു പാടിയോ-\nരെൻ കാവ്യശീലുകൾ ഓർമ്മയുണ്ടോ?, മെയ്യിൽ-\nഒരു ഗ്രീഷ്മ ശാഖിയിൽ പൂത്ത നീയും\nഒരു മരുപ്പച്ചയായ് തീർന്ന ഞാനും\nആഴികൾ ചുറ്റും അലയടിക്കേ\nഅത്തിരയേറ്റു നാം വാടി വീഴ്കേ\nനാശിച്ച ജീവിതമോർമ്മയുണ്ടോ?, ശ്യാമ\nനിന്നിലേക്കെൻ സ്നേഹമാഴവേ, ചാർത്തിയ\nകഞ്ഞിയാലുള്ളം നിറഞ്ഞു നാമത്താഴ-\nമുണ്ടുകിടന്ന രാവോർമ്മയുണ്ടോ? താര\nചന്ദനം ചാർത്തും വയൽ വരമ്പിൽ\nവേർപ്പോലുമെൻ മെയ് തുടച്ചു മന്ദം\nചമ്മന്തിയും കൂട്ടിയുണ്ണുന്നതും നോക്കി\nനിൽക്കും നിനക്കെല്ലാമോർമ്മയുണ്ടോ? അന്നു\nനിൻ ചിപ്പിയിൽ മുത്തടർന്ന യാമം\nനെഞ്ചോടടുക്കി നീ എന്മണിക്കുഞ്ഞിന-\nന്നമ്മിഞ്ഞ നൽകുന്നതോർമ്മയുണ്ടോ?, തമ്മിൽ\nനാം കണ്ടസ്വപ്നങ്ങൾ ഓർമ്മയുണ്ടോ?\nമോർക്കുവാനെത്ര സുഖമതെന്നും, എന്റെ\n(ഓണം എന്റെ ഓർമ്മകൾക്കും മധുരം പകരുന്നു. ഞാൻ എന്റെ പെണ്ണിനെ കണ്ടതും അവൾക്ക് മോതിരമിട്ടതും അവളെ താലിചാർത്തിയതും അലാറം അടിക്കുമ്പോലെ കൃത്യം ഒരുവർഷം കഴിഞ്ഞ് ആറന്മുള ഉത്തൃട്ടാതി വള്ളംകളി അടിച്ചുതകർക്കുമ്പോൾ ഒരുകുന്നു ടെൻഷനുമായി കാത്തു നിന്ന എന്റെ കയ്യിലേക്ക് ഒരു പെൺ‌കുഞ്ഞു വന്നുവീണതുമെല്ലാം ഓണനാളുകളിലായിരുന്നു. അങ്ങനെ ഓണക്കാലം എന്റെ ജീവിതത്തിന്റെ ഭാഗമായി.... എന്റെ സ്വപ്നങ്ങൾക്കു കൂട്ടായി.... എന്റെ ഓർമ്മകൾക്ക് നിറമായി....)\nഎഴുതിയത് : G. Nisikanth (നിശി) സമയം 5:16 PM\nവിഭാഗം: അനുഭവം, കവിത\nപോസ്റ്റുകളൊക്കെ വായിച്ചു മച്ചൂ..എല്ലാം നന്നായിരിക്കുന്നൂ.അപ്പോ ഒരാവശ്യം വന്നാല് ഹനുമാന് ഇപ്പഴും റെഡിയാണല്ലോ അല്ലേ :))\nപിന്നെ ഇങ്ങിനെ തുരുതുരാ പോസ്റ്റാതെ അ‌ല്പം ഗ്യാപ്പിട്ടു പോസ്റ്റു...എന്നാലല്ലേ രാഗം വരൂ:)\nwith the introduction, kavitha was very enjoyable.\nഒന്നൊന്നര കവിതയാണല്ലോ ? അവന് അവള്‍ക്കെഴുതിയ രസകരമായ പ്രേമലേഖനമെന്തെങ്കിലും കൂട്ടത്തില് പ്രതീക്ഷിച്ചു.\nഇത്തരം കവിതകള് ബൂലോകത്ത് വളരെ കുറവാണല്ലോ?\nചില വരികള് വായിച്ചപ്പോള് പഴയ സിനിമാ ഗാനങ്ങള് ഓര്‍ത്തു പോയി.\n"അലസമെൻ ജാലകവാതിലിൽ ഞാൻ\nമിഴിനട്ടു നിന്നൊരാഷാഠ രാവിൽ"\nആഷാഢമാസത്തിലെ രാവാണോ ചെറിയനാടാ ഉദ്ദേശിച്ചത്?\nഅതോ ആഷാഠത്തിനു വേറെ വല്ല അര്‍ത്ഥവും ഉണ്ടോ?\nആഷാഠമോ ആഷാഢമോ ആഷാഡമോ ശരി?\n(മാണിക്യത്തിന്റെ പോസ്റ്റിലെ ചെറിയനാടന്റെ കമന്റ് വായിച്ചിട്ട് ഞാനൊരു ഭൂതക്കണ്ണാടിയുമായി ഇറങ്ങിയതാണ്!)\nആഷാഢം തന്നെ ശരി. അടിച്ചതും അങ്ങനെതന്നെ, പക്ഷേ Dha യ്ക്കു പകരം Tha വന്നു പോയെന്നു മാത്രം. തെറ്റു ചൂണ്ടിക്കാട്ടിയതിൽ വളരെ സന്തോഷം. കയ്യോടെ തിരുത്തുന്നു.\nഎന്റെ ആദ്യ പോസ്റ്റിങ്ങ്......


കേരളത്തില് ഇടതു മുന്നേറ്റം പ്രവചിച്ച് ആദ്യ സര്‍വ്വേഫലം: 15 സീറ്റു വരെ നേടുമെന്ന് സിഎസ്ഡിഎസ്-ലോക്‌നീതി സര്‍വ്വേ – malabarinews.com\nകേരളത്തില് ഇടതു മുന്നേറ്റം പ്രവചിച്ച് ആദ്യ സര്‍വ്വേഫലം: 15 സീറ്റു വരെ നേടുമെന്ന് സിഎസ്ഡിഎസ്-ലോക്‌നീതി സര്‍വ്വേ\nPosted on April 9, 2019 April 9, 2019 by newsmal\nകേരളത്തിലെ മാധ്യമങ്ങളുടെ മുന്‍കൈയ്യില് നടത്തിയ പ്രീ പോള് സര്‍വ്വേ ഫലങ്ങള് ഒന്നായി യുഡിഎഫ് തരംഗമെന്ന് പ്രവചിക്കുമ്പോള് ആദ്യമായി ഒരു സര്‍വ്വേ ഇടതുമുന്നണിക്ക് അനുകൂലം.\nദി ഹിന്ദു പുറത്തുവിട്ട സിഎസ്ഡിഎസ്-ലോക്തനീത് പ്രീപോള് സര്‍വ്വേയുടെ ഫലം പക്ഷേ മറ്റൊന്നാണ്. കേരളത്തില് ഇടതുപക്ഷം നിലവിലെ സീറ്റുകള് വര്‍ദ്ധിപ്പിക്കുമെന്നാണ് സര്‍വ്വേ പ്രവചനം. ഇടതുമുന്നണിക്ക്6മുതല് 14 വരെ സീറ്റുകള് ലഭിക്കുമെന്ന് ഈ പ്രീപോള് സര്‍വ്വേ പ്രവചിക്കുന്നു.\nയുഡിഎഫിനെ കുറിച്ചും പറയുന്നത് വ്യത്യസ്തമല്ല. അവര്‍ക്ക്5മുതല് 13 സീറ്റ് വരെ ലഭിക്കാനിടയുണ്ടെന്നാണ് ഇവരുടെ കണ്ടെത്തല്.\nഎന്‍ഡിഎക്കകട്ടെ പൂജ്യം മുതല് രണ്ട് സീറ്റ് വരെ ലഭിക്കാന് സാധ്യതയുണ്ടെന്നും ഇവര് വിലയിരുത്തുന്നു.\nകേന്ദ്രത്തില് ബിജെപിയുടെ നേതൃത്വത്തില് തന്നെ എന്‍ഡിഎ സര്‍ക്കാര് ഉണ്ടാക്കുമന്ന് സിെസ്ഡിഎസ്-ലോക്‌നീതി പ്രീപോള് സര്‍വ്വേ പ്രവചിക്കുന്നു. കോണ്‍ഗ്രസ് നിലവിലെ 44ല് നിന്നും എണ്ണംകൂട്ടുമെന്നും 74 മുതല് 84 വരെ സീറ്റുകള് നേടുമെന്നുമാണ് ഇവരുടെ പ്രവചനം.യുപിഎയിലെ സഖ്യകക്ഷികള്‍ക്ക് 41 മുതല് 51 സീറ്റുവരെ ലഭിക്കുമെന്നും ഇവര് പ്രവചിക്കുന്നു.\nബിജെപിയായിരിക്കും കേന്ദ്രത്തിലെ ഏറ്റവും വലിയ ഒറ്റകക്ഷിയാകുയെന്നും സര്‍വ്വേ പറയുന്നു 222 മുതല് 232 സീറ്റുവരെ ഇവര് നേടും. എന്‍ഡിഎയിലെ മറ്റ് കക്ഷികള് 41 മുതല് 51 സീറ്റ് വരെ നേടും ബിഎസ്പി എസ്പി അടങ്ങുന്ന കക്ഷികള് 37 മുതല് 47 സീറ്റുവരെ നേടുമെന്നാണ് സര്‍വ്വേ പറയുന്നത്.\ncsds lokneethi, left, ndf, survey, udf\nPrevious PostPrevious എട്ടു ദിവസം കൊണ്ട് ലൂസിഫര് 100 കോടി ക്ലബ്ബിലേക്ക്\nNext PostNext കെഎം മാണി അന്തരിച്ചു


Cobra post is back again withasting operation operation karoke | മോദി സർ തന്റെ ഭർത്താവ് ഡാനിയൽ വെബ്ബറിന് ഇന്ത്യൻ പൗരത്വം നൽകിയാൽ ബിജെപിക്ക് വേണ്ടി സംസാരിക്കാമെന്ന് സണ്ണി ലിയോൺ; കഴിഞ്ഞ പ്രാവശ്യം താൻ 'രാജ്നാഥ് ജി'ക്ക് വേണ്ടിയാണ് പ്രവർത്തിച്ചതെന്ന് രാഖി സാവന്ത്; ശമ്പളമായി 90 ശതമാനവും കള്ളപ്പണമായാലും കുഴപ്പമില്ലെന്ന് ചില താരങ്ങൾ; ഒരുമെസേജ് അയയ്ക്കാൻ രണ്ടുലക്ഷം മുതൽ 50 ലക്ഷം വരെ; ഓപ്പറേഷൻ കരോക്കെ സ്റ്റിങ് ഓപ്പറേഷൻ വഴി 36 സെലിബ്രിറ്റികളെ കുടുക്കി കോബ്ര പോസ്റ്റ് - MarunadanMalayali.com\nFebruary 19, 2019 | 09:44 PM IST | Permalink\nമുംബൈ: സ്റ്റിങ് ഓപ്പറേഷനുകൾ എന്നും സെലിബ്രിററികളുടെ പേടിസ്വപ്‌നമാണ്. എപ്പോഴാണ് പിടിവീഴുന്നതെന്ന് അറിയില്ല. അങ്ങനെയൊരു കുഴിയിൽ ചെന്നുചാടിയിരിക്കുകയാണ് ബോളിവുഡിലെ 36 സെലിബ്രിറ്രികൾ. ഡിഎച്ചഎഫ്എൽ പ്രമോട്ടർമാരെ തുറന്നുകാട്ടിയതിന് പിന്നാലെ, 'കോബ്ര പോസ്റ്റ് 'വീണ്ടും എത്തിയിരിക്കുന്നു 'ഓപ്പറേഷൻ കരോക്കെ' എന്ന സ്റ്റിങ് ഓപ്പറേഷനുമായി. 60 മിനിറ്റ് ദൈർഘ്യമുള്ള ഡോക്യുമെന്ററിയിലാണ് കാശ് കിട്ടിയാൽ വിവിധ രാഷ്ട്രീയപാർട്ടികൾക്ക് അനുകൂലമായി സംസാരിക്കാമെന്ന് ഈ 36 പേരും വാഗ്ദാനം ചെയ്യുന്നത്. തങ്ങളുടെ വ്യക്തിപരമായ അഭിപ്രായമെന്ന നിലയിൽ പൊതുസമൂഹം അത് ധരിക്കുകയും ചെയ്യും.\nചൊവ്വാഴ്ച ഉച്ചതിരിഞ്ഞ് ഡൽഹി പ്രസ്‌ക്ലബിൽ മാധ്യമപ്രവർത്തകർക്ക് മുമ്പാകെ ഓപ്പറേഷൻ കരോക്കെ പ്രദർശിപ്പിച്ചു. ഇവരാണ് ആ 36 പേർ: ഗായകരായ അഭിജിത്ത് ഭട്ടാചാര്യ, കൈലേഷ് ഖേർ, മിക് സിങ്, ബാബ സൈഗൾ നടന്മാരായ ജാക്കി ഷ്രോഫ്, ശക്തി കപൂർ, വിവേക് ഓബറോയി. സോനു സൂദ്, അമീഷ പട്ടേൽ, മഹിമ ചൗധരി, ശ്രേയസ് തൽപാഡെ, പുനീത് ഇസാർ, സുരേന്ദ്ര പാൽ, പങ്കജ് ധീർ, മകൻ നികിതിൻ ധീർ, തിസ്‌ക ചോപ്ര, ദീ്പ്‌സി നാഗ്പാൽ, അഖിലേന്ദ്ര മിശ്ര, രോഹിത് റോയ്, രാഹുൽ ഭട്ട്, സലീം സെയ്ദി, രാഖി സാവന്ത്, അമൻ വർമ, ഹിതൻ തേജ്വാനി, ഭാര്യ ഗൗരി പ്രധാൻ, എവ്‌ലിൻ ശർമ, മിനിഷ ലംബ, കോയന മിത്ര, പൂനം പാണ്ഡെ, സണ്ണിലിയോൺ, കൊമേഡിയന്മാരായ രാജു ശ്രീവാസ്തവ. സുനിൽ പാൽ, ഉപാസന സിങ്, ക്രൂഷ്‌ന അഭിഷേക്, വിജയ് ഈശ്വർലാൽ പവാർ, കോറിയോഗ്രാഫർ ഗണേശ് ആചാര്യ. ഡാൻസർ സംഭാവന സേത്ത് എന്നിവരാണ് പട്ടികയിൽ.\nസണ്ണി ലിയോണിനെതിരെ വീണ്ടും ആഞ്ഞടിച്ച് രാഖി സാവന്ത്; തുണിയുടുത്ത് അഭിനയിച്ചില്ലെങ്കിൽ സണ്ണിയെ ഇന്ത്യയിൽ നിന്നും പുറത്താക്കണമെന്ന് നടി\nട്വിറ്റർ, ഇൻസ്റ്റാഗ്രാം, ഫേസ്‌ബുക്ക് അക്കൗണ്ടുകളിൽ ലക്ഷക്കണക്കിന് ഫോളോവേഴ്‌സ് ഉള്ളവരാണ് ഈ 36 താരങ്ങളും. കോബ്ര പോസ്റ്റിന്റെ റിപ്പോർട്ടർമാർ രഹസ്യമായി ഇവരെ സമീപിച്ചപ്പോൾ നാലു സെലിബ്രിറ്റികൾ ഇതിൽ പങ്കെടുക്കാൻ വിസമ്മതിച്ചു. അർഷദ് വാഴ്‌സി, വിദ്യ ബാലൻ, റാസ മുറാദ്. സൗമ്യ ടണ്ടൻ.\nഒരു പിആർ ഏജൻസി എന്ന വ്യാജേനെയാണ് കോബ്ര പോസ്റ്റ് താരങ്ങളെ സമീപിച്ചത്. സോഷ്യൽ മീഡിയയിൽ തങ്ങളുടെ അഭിപ്രായങ്ങൾ എന്ന മറവിൽ നേതാക്കളെയും വിവിധ രാഷ്ട്രീയ പാർട്ടികളെയും ഇകഴ്‌ത്തിയും പുകഴ്‌ത്തിയും പോസ്റ്റുകൾ ഇടുകയായിരുന്നു പരിപാടി. നല്ല തുക കിട്ടിയാൽ ആരെ അനുകൂലിച്ചും പോസ്റ്റിടാൻ ഇവർ തയ്യാറായിരുന്നു.\nപണം കൊടുക്കും മുമ്പ് തന്നെ പലരും പോസ്റ്റുകൾ ഇട്ടുവെന്നതാണ് കൗതുകതരം. ഇതിന് മുമ്പും ഈ പരിപാടി നടത്തിയിട്ടുണ്ടെന് ചിലരൊക്കെ സമ്മതിച്ചു. കള്ളപ്പണം കിട്ടിയാലും ചിലർക്ക് ഒകെയായിരുന്നു. വ്യാജ പിആർ ഏജൻസി നൽകുന്ന വിവരങ്ങൾ സ്വന്തം അഭിപ്രായം എന്ന നിലയിൽ പോസ്റ്റ് ചെയ്യുന്നതിന് പുറമേ, വിവാദവിഷയങ്ങളിൽ പാർട്ടിയെ പ്രതിരോധിക്കുന്ന ചുമതലയും താരങ്ങൾക്കുണ്ട്. സിനിമാ പ്രമോഷനുകൾക്കിടയിലും തങ്ങളുടെ 'പാർട്ടിയെ' പ്രമോട്ട് ചെയ്യാൻ ചിലർ തയ്യാറായിരുന്നു. കോബ്ര പോസ്റ്റ് പറയുന്നു: 'രാഷ്ട്രീയ പാർട്ടികളുടെ പേരുകൾ പൊതുതാൽപര്യത്തിനും ഉത്തമവിശ്വാസത്തിനും ഉതകും വിധം കാര്യങ്ങൾ ബോധ്യപ്പെടുത്താൻ വേണ്ടി മാത്രമാണ് ഉപയോഗിച്ചത്. ഇത് ആ പാർട്ടികൾ ഇത്തരം പ്രവൃത്തികളിൽ ഏർപ്പെടുന്നുവെന്ന് അർഥമാക്കുന്നില്ല. അതേസമയം, പണമുണ്ടാക്കാൻ താരങ്ങൾ ഏതു രാഷ്ട്രീയ അജണ്ടയും പ്രമോട്ട് ചെയ്യാൻ തയ്യാറാണെന്ന് വെളിപ്പെടുത്തുക മാത്രമായിരുന്നു ലക്ഷ്യം.'\nഒരു മെസേജിന് രണ്ടുലക്ഷം മുതൽ 50 ലക്ഷം വരെയാണ് താരങ്ങൾ ചോദിച്ചത്. സോനു സൂദിനെ പോലെ ചിലർ എട്ടുമാസത്തെ കരാറിന് 20 കോടി ആവശ്യപ്പെട്ടു. മിനിഷ ലംബ കള്ളപ്പണമായി സ്വീകരിക്കാൻ തയ്യാറായിരുന്നു. 80-90 ശതമാനം വരെ കള്ളപ്പണമായിട്ടും ബാക്കി വൈറ്റ് മണിയുമായിരിക്കും തരികയെന്ന് റിപ്പോർട്ടർമാർ പറഞ്ഞേേപ്പാൾ, എല്ലാം പണമായിട്ടായാലും ലംബയ്ക്ക് പ്രശ്‌നമില്ലായിരുന്നു. ടെലിവിഷൻ താരം അമൻ വർമയെയും ഈ കൂട്ടത്തിൽ പെടുത്താം.\nചില താരങ്ങൾ മറ്റുതാരങ്ങളുടെ പേരുകൾ ഈ 'കളി'ക്കായി നിർദ്ദേശിച്ചു. ചിലർ കുടുംബാംഗങ്ങളുടെ പേരുവരെ നിർദ്ദേശിച്ചു. ഓപ്പറേഷൻ കരോക്കെയിൽ മിക്ക താരങ്ങളെയും റിപ്പോർട്ടർമാർ നേരിൽ കണ്ടാണ് സമ്മതം വാങ്ങിയത്. അല്ലാത്തവരെ മാനേജർമാർ വഴിയും. ഗായകൻ അഭിജിത്ത് മുസ്ലീങ്ങൾക്കെതിരെ ക്യാമറയ്ക്ക് മുമ്പിൽ സംസാരിക്കുന്നത് കാണാം. തലാഖ് പ്രശ്‌നത്തെ ബേഠി ബച്ചാവോ, ബേഠി പടാവോ ക്യാമ്പെയിനുമായി സംയോജിപ്പിക്കുന്നതിനെ കുറിച്ചൊക്കെ താരം സംസാരിക്കുന്നു. പശ്ചിമ ബംഗാളിനെയും തൃണമൂൽ കോൺഗ്രസിനെയും വിമർശിക്കാൻ അഭിജിത്ത് മടിക്കുന്നതും കാണാം. താൻ ഒരുവർഗീയ വാദിയല്ലെന്ന് ജാക്കി ഷ്രോഫ് തുടക്കത്തിൽ തന്നെ പറയുന്നു. എത്രയാണ് തുക വേണ്ടതെന്ന് റിപ്പോർട്ടർ ചോദിക്കുമ്പോൾ, ഞാനെന്റെ ഹൃദയത്തിന്റെ വാതിൽ തുറന്നിട്ടു...നിങ്ങൾ എന്റെ സേഫിന്റെ വാതിൽ തുറക്കാൻ ആവശ്യപ്പെടുന്നുവെന്നായി പ്രതികരണം. കോമഡി താരം സുനിൽ പാലിന്റെ വാഗ്ദാനം രാഹുൽ ഗാന്ധിയെ താൻ കോമഡി ഷോകളിൽ പരിഹസിക്കാമെന്നായിരുന്നു.\nതന്റെ ആഡംബര വാഹനത്തിൽ വെച്ച് വിവേക് ഒബ്റോയ്, എങ്ങനെയാണ് സോഷ്യൽ മീഡിയയിലൂടെ തരംഗം ഉണ്ടാക്കുക എന്നതിനെ കുറിച്ചാണ് വിശദമായി ചർച്ച ചെയ്തത്. നോട്ട് നിരോധനത്തെ പുകഴ്‌ത്തിയ നടൻ ശക്തി കപൂർ പണം കറൻസിയായി ആവശ്യപ്പെട്ടു.\nരാജ്നാഥ് ജി' തന്നെ മുമ്പ് ഇതുപോലെ തന്നെ സമീപിച്ചെന്നും ആവശ്യപ്രകാരം പ്രവർത്തിച്ചെന്നും നടി രാഖി സാവന്ത് പറഞ്ഞു.\nഭർത്താവ് ഡാനിയേൽ വെബ്ബറിന് ഇന്ത്യൻ പൗരത്വം നൽകുമെങ്കിൽ ബിജെപിക്കും മോദിക്കും വേണ്ടി സംസാരിക്കാമെന്നായിരുന്നു സണ്ണി ലിയോൺ മുന്നോട്ട് വെച്ച കരാർ.\nവീഡിയോ ട്വീറ്റ് ചെയ്യും മുമ്പ് തന്നെ അഡ്വാൻസ് വേണമെന്ന് അമീഷ പട്ടേൽ ആവശ്യപ്പെട്ടു.എന്തായാലും ഡോക്യുമെന്ററി പുറത്തുവന്നതോടെ ഉയരുന്ന ചോദ്യം ഇതാണ്. 80 മുതൽ 90 ശതമാനം വരെ കള്ളപ്പണമായി സ്വീകരിക്കാൻ പല താരങ്ങളും തയ്യാറാണ്. അങ്ങനെയെങ്കിൽ, ഏതുപിൻവാതിലിലൂടെയാണ് ഇവർ കള്ളപ്പണം വൈറ്റാക്കുന്നത്?


WhatsApp to let users edit and recall sent messages | Bignewslive\n00:03:34 AM IST | Friday, Feb 23rd, 2018\nവാട്‌സ് ആപ്പില് സന്ദേശമയച്ചാല് തിരിച്ചെടുക്കാം, എഡിറ്റും ചെയ്യാം: ഇതു വായിക്കു\nന്യുയോര്‍ക്ക്: വാട്‌സ്ആപ്പില് സന്ദേശം അയക്കല് കൈവിട്ട കളിയാണ്. ഒരിക്കല് അയച്ചുകഴിഞ്ഞാല് പിന്നെ തിരിച്ചെടുക്കാന് കഴിയില്ല. തെറ്റുണ്ടെങ്കില് എഡിറ്റിങ്ങും സാധ്യമല്ല. അതിനാല് തന്നെ അയച്ച സന്ദേശം തിരിച്ചെടുക്കാന് സഹായിക്കുന്ന ഒരു ഫീച്ചര് വാട്ട്‌സ്ആപ്പ് യൂസര്‍മാര് ഏറെ കാലമായി ആഗ്രഹിക്കുന്ന ഒന്നാണ്.\nആ ആഗ്രഹം സഫലമാക്കാന് വാട്ട്‌സ്ആപ്പ് അണിയറയില് ഒരുക്കങ്ങള് തുടങ്ങിയെന്നാണ് പുതിയ വാര്‍ത്ത. അയച്ച സന്ദേശം തിരിച്ചെടുക്കാന് സഹായിക്കുന്ന ഒരു ഫീച്ചര്. അഞ്ച് മിനിറ്റ് മാത്രമാണ് തിരിച്ചെടുക്കാന് അനുവദനീയമായ സമയപരിധി. പുതിയ ഫോര്‍മ്മാറ്റിങ് ഷോര്‍ട്ട്കട്ടാണ് വാട്ട്‌സ്ആപ്പ് അവതരിപ്പിക്കുമെന്ന് പറയപ്പെടുന്ന മറ്റൊരു ഫീച്ചര്.\nബോള്‍ഡ്, ഇറ്റാലിക്, സ്‌ടൈക്ക്ര്ത്രൂ എന്നിവയ്ക്കുള്ള ഷോര്‍ട്ട്കട്ടുകള് നിലവില് വാട്‌സ്ആപ്പിലുണ്ട്. എന്നാല് സെലക്ടീവ് കമാന്‍ഡുകള് വഴിയേ ഇത് ലഭ്യമാകുകയുള്ളൂ. ബോള്‍ഡ് ആക്കണമെങ്കില് ടെക്സ്റ്റ് രണ്ട് നക്ഷത്ര ചിഹ്നങ്ങള്‍ക്കുള്ളില് ടൈപ്പ് ചെയ്യണം. ഇറ്റാലിക്‌സിന് രണ്ട് അണ്ടര്‍സ്‌കോറിനുള്ളിലും. വാട്ട്‌സ്ആപ്പിന്റെ ഭാവി അപ്‌ഡേറ്റുകളില് നിലവില് പരീക്ഷണത്തിലുള്ള ഫീച്ചറുകളെ പ്രതീക്ഷിക്കാം.\nഹയര്‍സെക്കന്ററി അധ്യാപകരും വിദ്യാര്‍ത്ഥികളും ഇനി ഫേസ്ബുക്കും വാട്‌സ്ആപ്പും ഉപയോഗിക്കേണ്ട; കര്‍ശന നിര്‍ദേശങ്ങളുമായി ഹയര്‍സെക്കന്ററി ഡയറക്ടര്\nയൂട്യൂബ് ഇന്റഗ്രേഷന് ഫീച്ചര്; ഇനി വാട്‌സ്ആപ്പില് നിന്നും പുറത്തുപോവാതെ തന്നെ യൂട്യൂബ് വീഡിയോ കാണാം\nഇനി ഗ്രൂപ്പ് അഡ്മിന് രാജാവ്; അംഗങ്ങളുടെ വായടപ്പിക്കാനും അധികാരം നല്‍കുന്ന പുതിയ വേര്‍ഷന് വാട്‌സ്ആപ്പ്\nവാട്‌സ് ആപ്പ് ഗ്രൂപ്പ് മുതലാളിമാര്‍ക്ക് ഇനി കൂടുതല് അധികാരം വരുന്നു\nഫേസ്ബുക്ക് ആപ്ലിക്കേഷനില് വാട്‌സ്ആപ്പ് ബട്ടണ്\nവാട്‌സ്ആപ്പിലൂടെ പ്രവാചകനെ അപമാനിച്ചു: യുവാവിന് വധശിക്ഷ


പുഞ്ചിരി തുടരുക, ഒരു ദിവസത്തെ ജീവിതം നിങ്ങളെ അസ്വസ്ഥരാക്കും. - അജ്ഞാതൻ - ഉദ്ധരണികൾ പീഡിയ\nപുഞ്ചിരി തുടരുക, ഒരു ദിവസത്തെ ജീവിതം നിങ്ങളെ അസ്വസ്ഥരാക്കും. - അജ്ഞാതൻ\nജീവിതത്തിലൂടെ നാം സഞ്ചരിക്കുമ്പോൾ, ജീവിതത്തിലെ നല്ലതും ചീത്തയുമായ സമയങ്ങളെ അഭിമുഖീകരിക്കേണ്ടത് അനിവാര്യമാണ്. തുടരുന്നുaപോസിറ്റീവ് മനോഭാവവും മുന്നോട്ട് നോക്കുന്നതും ജീവിതത്തിലൂടെ കടന്നുപോകാൻ ഞങ്ങളെ സഹായിക്കുന്നതിനുള്ള താക്കോലാണ്. നിങ്ങളുടെ ജീവിതത്തിന് വളരെയധികം പ്രശ്‌നങ്ങളുണ്ടെന്നും നിങ്ങൾക്ക് നിസ്സഹായത തോന്നുന്നുണ്ടെന്നും നിങ്ങൾ കരുതുന്നുവെങ്കിൽ ജീവിതത്തിന്റെ നല്ല ഭാഗങ്ങളിലേക്ക് തിരിയുക.\nഇത് പുഞ്ചിരിക്കാൻ നിങ്ങളെ സഹായിക്കും, നിങ്ങൾക്ക് ഈ ശുഭാപ്തിവിശ്വാസം ഉണ്ടാകുമ്പോൾ നിങ്ങളുടെ പ്രശ്നങ്ങളെ നേരിടാനുള്ള have ർജ്ജം നിങ്ങൾക്കുണ്ടെന്ന് നിങ്ങൾ കണ്ടെത്തും. ജീവിതം നിങ്ങൾക്ക് ബുദ്ധിമുട്ടുകൾ നൽകുന്നത് അവസാനിപ്പിക്കും, കാരണം നിങ്ങളുടെ വഴിയിൽ വരുന്ന എന്തും ഏറ്റെടുക്കാൻ നിങ്ങൾ ഇപ്പോൾ ശക്തരാണ്.\nഎല്ലാത്തിനുമുപരി പ്രശ്‌നങ്ങൾ അനുഭവപ്പെടില്ല. എന്നാൽ ഈ സ്ഥാനത്ത് എത്തുക എളുപ്പമല്ല. ഒരാൾക്ക് സ്വയം സംശയത്തിന്റെയും നിരാശയുടെയും ഘട്ടങ്ങളിലൂടെ കടന്നുപോകേണ്ടി വന്നേക്കാം. എന്നാൽ നിങ്ങളുടെ പ്രതീക്ഷകൾ നിലനിർത്തുകയാണെങ്കിൽ, നിങ്ങളുടെ പ്രശ്‌നങ്ങളെ നേരിടാനുള്ള കരുത്ത് നിങ്ങളിലുണ്ടാകും.\nനല്ല സമയവും മോശം സമയവും ഘട്ടം ഘട്ടമായി വരുമെന്ന് അറിയുക. നല്ല സമയങ്ങളിൽ, ഓരോ നിമിഷവും നന്ദിയുള്ളവരായിരിക്കുക. മോശം സമയങ്ങളിൽ, സ്വയം ശക്തരായിരിക്കുക. ആവശ്യമുള്ളപ്പോൾ സഹായം എടുക്കുകയും പാഠങ്ങൾ പഠിക്കുകയും ചെയ്യുന്നതിലൂടെ നിങ്ങൾ കൂടുതൽ ശക്തരാകും. ഈ സമയമത്രയും, നിങ്ങളുടെ പ്രതീക്ഷകൾ ഉയർത്തിപ്പിടിക്കുകയും മോശം സമയങ്ങളെ അതിജീവിക്കാൻ നിങ്ങളുടെ പക്കലുണ്ടെന്ന് അറിയുകയും ചെയ്യുക.\nഈ മനോഭാവം നിങ്ങളെ ആകർഷിക്കുകയും നിങ്ങളുടെ ജീവിതം അർത്ഥവത്താക്കുകയും ചെയ്യും. നിങ്ങൾക്കും കഴിയും ആവശ്യമുള്ളപ്പോൾ മറ്റുള്ളവരെ സഹായിക്കുക കാരണം നിങ്ങളുടെ അനുഭവത്തിൽ നിന്ന് നിങ്ങൾക്ക് ബന്ധപ്പെടാൻ കഴിയും. ഈ രീതിയിൽ, നമുക്കെല്ലാവർക്കും പരസ്പരം ജീവിക്കാനുള്ള ഒരു മാർഗം കണ്ടെത്താനും ജീവിതം കൂടുതൽ ഫലപ്രദമാക്കാനും കഴിയും.\nഎല്ലായ്പ്പോഴും പുഞ്ചിരിക്കുന്ന ഉദ്ധരണികൾ സൂക്ഷിക്കുക\nപുഞ്ചിരിക്കുന്ന ഉദ്ധരണികൾ തുടരുക\nദിവസത്തെ പോസിറ്റീവ് ചിന്തകൾ\nസന്തോഷത്തെയും പുഞ്ചിരിയെയും കുറിച്ചുള്ള ഉദ്ധരണികൾ\nപുഞ്ചിരിക്കുന്ന മുഖങ്ങൾ ഉദ്ധരണികൾ\nഎനിക്ക് തികഞ്ഞ ജീവിതം ആവശ്യമില്ല. ഞാൻ ആരാണെന്ന് എന്നെ സ്നേഹിക്കുന്ന നല്ല സുഹൃത്തുക്കളാൽ ചുറ്റപ്പെട്ട, സന്തോഷവാനായിരിക്കാൻ ഞാൻ ആഗ്രഹിക്കുന്നു. - അജ്ഞാതൻ\nഎനിക്ക് തികഞ്ഞ ജീവിതം ആവശ്യമില്ല. സന്തോഷവാനായിരിക്കാൻ ഞാൻ ആഗ്രഹിക്കുന്നു, സ്നേഹിക്കുന്ന നല്ല സുഹൃത്തുക്കളാൽ ചുറ്റപ്പെട്ടിരിക്കുന്നു…\nഈ മനോഹരമായ ജീവിതം ആസ്വദിക്കാൻ നിരവധി കാരണങ്ങളുണ്ട്. - അജ്ഞാതൻ\nനിങ്ങൾ ഒരുതവണ മാത്രമേ ജീവിക്കുന്നുള്ളൂ, അതിനാൽ, ഓരോന്നിന്റെയും മൂല്യം നിങ്ങൾ മനസ്സിലാക്കേണ്ടത് പ്രധാനമാണ്…\nസുഖപ്രദമായതിനപ്പുറം പോകാൻ സ്വയം വെല്ലുവിളിക്കാൻ എല്ലായ്‌പ്പോഴും ഓർക്കുക, കൂടുതൽ ആകുക, കൂടുതൽ സൃഷ്ടിക്കുക, കൂടുതൽ അനുഭവിക്കുക. - അജ്ഞാതൻ\nസ്വയം വെല്ലുവിളിക്കുന്നത് ജീവിതത്തിലെ വളരെ പ്രധാനപ്പെട്ട കാര്യമാണ്. ഇത് നിങ്ങളെ ശക്തരാക്കുകയും നിങ്ങളെ ഒരുക്കുകയും ചെയ്യും…\nചില ആളുകൾ നിങ്ങൾ ഒരു മോശം വ്യക്തിയാണെന്ന് നടിക്കേണ്ടതുണ്ട്, അതിനാൽ അവർ നിങ്ങളോട് ചെയ്ത കാര്യങ്ങളിൽ അവർക്ക് കുറ്റബോധം തോന്നുന്നില്ല. - അജ്ഞാതൻ\nചില ആളുകൾ നിങ്ങൾ ഒരു മോശം വ്യക്തിയാണെന്ന് നടിക്കേണ്ടതുണ്ട്, അതിനാൽ അവർക്ക് അവരുടെ കാര്യങ്ങളിൽ കുറ്റബോധം തോന്നുന്നില്ല…\nനിങ്ങളുടെ സ്വന്തം കൊടുങ്കാറ്റിലൂടെ കടന്നുപോകുമ്പോൾ മറ്റൊരാളെ സഹായിക്കാൻ നിങ്ങൾക്ക് കഴിയുന്ന സമയത്താണ് നിങ്ങളുടെ ജീവിതത്തിലെ ഏറ്റവും വലിയ ശക്തിയും സ്വഭാവവും കാണിക്കുന്നത്. - അജ്ഞാതൻ\nജീവിതം എല്ലായ്പ്പോഴും സുഗമമായി നടക്കുന്നില്ല. നിങ്ങൾക്ക് ഒരുപാട് തടസ്സങ്ങൾ നേരിടേണ്ടിവരും. എന്നിരുന്നാലും, ഒരു…


ശ്രുതി: 2019 ഓഗസ്റ്റ് 21 ന് വരുന്ന പ്രീമിയം എർട്ടിഗ വേരിയന്റ് – ടീം-ബിഎച്ച്പി – Malayalam Daily Press\nശ്രുതി: 2019 ഓഗസ്റ്റ് 21 ന് വരുന്ന പ്രീമിയം എർട്ടിഗ വേരിയന്റ് – ടീം-ബിഎച്ച്പി\nമാരുതി എർട്ടിഗയുടെ പ്രീമിയം പതിപ്പ് 2019 ഓഗസ്റ്റ് 21 ന് വിപണിയിലെത്താൻ സാധ്യതയുണ്ടെന്ന് ഒരു മാധ്യമ റിപ്പോർട്ട്.\nപുതിയ എം‌പിവി നേരത്തെ റിപ്പോർട്ടുചെയ്‌തതുപോലെ എർട്ടിഗ ക്രോസ് ആയിരിക്കില്ല, പക്ഷേ നെക്‌സ out ട്ട്‌ലെറ്റുകളിലൂടെ വിൽക്കാൻ കഴിയുന്ന സ്റ്റാൻഡേർഡ് എർട്ടിഗയുടെ കൂടുതൽ മാർക്കറ്റ് വേരിയന്റാണ്. സ്റ്റാൻഡേർഡ് എർട്ടിഗയുടെ അതേ ഹിയർ‌ടെക്റ്റ് പ്ലാറ്റ്‌ഫോമിനെ അടിസ്ഥാനമാക്കിയായിരിക്കും ഇത് പ്രതീക്ഷിക്കുന്നത്. രണ്ടാം നിരയിലെ ക്യാപ്റ്റൻ സീറ്റുകളുള്ള6സീറ്റുള്ള കോൺഫിഗറേഷനിൽ ഇത് വാഗ്ദാനം ചെയ്യാം. പുതിയ മോഡലിന് മെച്ചപ്പെട്ട ഇന്റീരിയറുകളും സവിശേഷതകളും ലഭിക്കും.\nപുതിയ ഫ്രണ്ട് ബമ്പർ, ഹെഡ്‌ലാമ്പ് ക്ലസ്റ്ററുകൾ എന്നിവയ്‌ക്കൊപ്പം മധ്യഭാഗത്ത് തിരശ്ചീന ബാർ ഉള്ള വലിയ ഗ്രിൽ കാറിന് ലഭിക്കുമെന്ന് സ്പൈ ഇമേജുകൾ സൂചിപ്പിക്കുന്നു. ഫ്ലേഡ് വീൽ ആർച്ചുകൾ, സൈഡ് സ്കോർട്ടുകൾ, മേൽക്കൂര റെയിലുകൾ, ഇന്റഗ്രേറ്റഡ് ടേൺ സിഗ്നലുകളുള്ള ഒആർവിഎം, അലോയ് വീലുകൾ എന്നിവയും ഇതിന് ലഭിക്കും.\nഎർട്ടിഗയുടെ പുതിയ പതിപ്പ് 1.5 ലിറ്റർ,4സിലിണ്ടർ പെട്രോൾ എഞ്ചിൻ ഉപയോഗിച്ച് മിതമായ-ഹൈബ്രിഡ് സാങ്കേതികവിദ്യ വാഗ്ദാനം ചെയ്യും. സ്റ്റാൻഡേർഡ് എർട്ടിഗയിൽ, ഈ യൂണിറ്റ് 103 ബിഎച്ച്പിയും 138 എൻഎം ടോർക്കുമാണ് പുറപ്പെടുവിക്കുന്നത്,5സ്പീഡ് മാനുവൽ അല്ലെങ്കിൽ4സ്പീഡ് ഓട്ടോമാറ്റിക് ട്രാൻസ്മിഷനുമായി ഇത് ജോടിയാക്കുന്നു. ബിഎസ്-ആറാം നിയന്ത്രണങ്ങൾ പ്രാബല്യത്തിൽ വരുന്നതുവരെ 1.5 ലിറ്റർ ഡീസൽ എഞ്ചിൻ ലഭ്യമാകും.\nഉറവിടം: ഓവർ ഡ്രൈവ്


ശ്രീദേവി ബംഗ്ലാവില് ഗ്ലാമറസായി കണ്ണിറുക്കി തരംഗം സൃഷ്ടിച്ച നായിക പ്രിയ വാര്യര്; ചിത്രങ്ങള് വൈറല് | Malayalam UK\nശ്രീദേവി ബംഗ്ലാവില് ഗ്ലാമറസായി കണ്ണിറുക്കി തരംഗം സൃഷ്ടിച്ച നായിക പ്രിയ വാര്യര്; ചിത്രങ്ങള് വൈറല്\nMarch 14 07:23 2019 by News Desk 6\tPrint This Article\nബോളിവുഡില് പ്രിയ വാര്യര് അരങ്ങേറ്റം കുറിക്കുന്ന ശ്രീദേവി ബംഗ്ലാവിലെ ലൊക്കേഷന് ചിത്രങ്ങള് വൈറലാകുന്നു. പ്രിയയുടെ ഗ്ലാമറസ് ചിത്രങ്ങളാണ് സോഷ്യല് മീഡിയയില് ഷെയര് ചെയ്യപ്പെടുന്നത്. എ‍ഴുപതി കോടി ബജറ്റില് നിര്‍മ്മിച്ചിരിക്കുന്ന ചിത്രം സംവിധാനം ചെയ്തിരിക്കുന്നത് മലയാളിയായ പ്രശാന്ത് മാന്പുളളിയാണ്.\nചിത്രത്തിന്‍റെ ടീസറും അതിനെച്ചൊല്ലിയുളള വിവാദങ്ങളും ഏറെ ചര്‍ച്ചയായിരുന്നു. ശ്രീദേ‍വി ബംഗ്ലാവ് ഒരു നടിയുടെ കഥയാണെന്നും ദുരൂഹതകള് ഉണ്ടെന്നും ടീസറില് സൂചനകളുണ്ട്. കുളിമുറിയിലെ ബാത്ത്ടബ്ബില് കാലുകള് പുറത്തേക്കിട്ട് കിടക്കുന്ന താരത്തിന്‍റെ ടീസറിലെ ഷോട്ടും സംശയത്തിന് ഇടനല്‍കുന്നു. അന്തരിച്ച നടി ശ്രീദേവി മരിച്ചുകിടന്നതും ബാത്ത്ടബ്ബിലാണ്.\nക‍ഴിഞ്ഞ ദിവസം സംഘടിപ്പിച്ച ടീസര് ലോഞ്ചിംഗ് പരിപാടിയില് മാധ്യമങ്ങള് ഇക്കാര്യം പ്രിയയോട് ചോദിച്ചിരുന്നു. പേര് സൂചിപ്പിക്കുന്നതുപോലെ തന്നെ ശ്രീദേവി എന്ന കഥാപാത്രത്തെ ചുറ്റിപ്പറ്റിയാണ് കഥയെന്നും ദേശീയ അവാര്‍ഡ് നേടിയ സൂപ്പര് താരത്തിന്‍റെ ജീവിതമാണ് പറയുന്നതെന്നും പ്രിയ പറഞ്ഞു. എന്നാല് അത് നടി ശ്രീദേ‍വിയാണോയെന്ന് അറിയാന് സിനിമ പുറത്തിറങ്ങും വരെ കാത്തിരിക്കണമെന്നായിരുന്നു പ്രിയയുടെ മറുപടി.


6868 കോടി രൂപ നല്‍കാമെന്നറിയിച്ച് മല്യ വീണ്ടും രംഗത്ത് • Suprabhaatham\n6868 കോടി രൂപ നല്‍കാമെന്നറിയിച്ച് മല്യ വീണ്ടും രംഗത്ത്\nതന്റെ സ്വത്തുവകകളെക്കുറിച്ച് വെളിപ്പെടുത്തേണ്ടതില്ല\nApril 22, 2016 | 12:55 pm IST\nന്യൂഡല്‍ഹി: ഇന്ത്യയിലെ വിവിധങ്ങളായ 17 ബാങ്കുകളില് നിന്നായി 900 കോടി കടബാധ്യതയുള്ള കിങ്ഫിഷര് എയര്‍ലൈന്‍സ് ചെയര്‍മാന് വിജയ് മല്ല്യ 6868 കോടി രൂപ നല്‍കാമെന്നറിയിച്ച് രംഗത്തെത്തി. എസ്ബിഐ അടക്കമുള്ള ബാങ്കുള്‍ക്ക് നല്‍കാനുള്ള വായ്പയുടെ ഭാഗമായി നേരത്തെ 4400 കോടി രൂപ നല്‍കാമെന്ന് മല്യ അറിയിച്ചിരുന്നെങ്കിലും ബാങ്കുകള് അത് സ്വീകരിക്കാന് തയാറായിരുന്നില്ല. ഇതിനെതുടര്‍ന്നാണ് 6868 കോടി രൂപ കൂടി നല്‍കാമെന്നറിയിച്ച് മല്യ ഇ്‌പ്പോള് രംഗത്തെത്തിയത്. സുപ്രീം കോടതിയിലാണ് മല്യ ഇക്കാര്യം വ്യക്തമാക്കിയത്.\nവിദേശ രാജ്യങ്ങളിലുള്ള തന്റെ സ്വത്ത്‌വകകളെക്കുറിച്ച് ഇന്ത്യന് ഇന്‍കം ടാക്‌സ് റിട്ടേണിന് മുന്നില് വെൡപ്പെടുത്തേണ്ടതില്ലെന്ന് മല്യ കഴിഞ്ഞ ദിവസം സുപ്രീം കോടതിയില് സമര്‍പ്പിച്ച സത്യവാങ്മൂലത്തില് അറിയിച്ചിരുന്നു.\nതന്റെ കേസിലുള്ള ഇളവുകളാവശ്യപ്പെട്ട് ഇന്നലെ സുപ്രീം കോടതിയില് സമര്‍പ്പിച്ച സത്യവാങ്മൂലത്തിലാണ്\nതാന് വായ്പയെടുത്ത ബാങ്കുകള്‍ക്ക് മുന്നില് വിദേശസ്വത്തുക്കള് വെളിപ്പെടുത്തേണ്ട കാര്യമില്ല എന്ന് മല്യ പറഞ്ഞത്.\n41 പേജുള്ള സത്യവാങ്മൂലത്തില് തന്റെയും തന്റെ മക്കളുടെയും വിദേശസമ്പത്തുകളെക്കുറിച്ച് അന്വോഷിക്കാന് ഇന്ത്യയിലെ പണമിടപാടുകാര്‍ക്ക് അവകാശമില്ല. തന്റെ മക്കള് അമേരിക്കന് പൗരത്വമുള്ളവരാണ്. തന്റെ ഭാര്യ എന്നില് നിന്ന് അകന്നു കഴിയുന്നയാളാണ്. അവരും എന്‍ആര്‍ഐ ആണെന്നുമാണ് മല്യ അറിയിച്ചത്. മാത്രമല്ല ബാങ്കില് നിന്ന് ലോണ് അനുവദിച്ച സമയത്ത് ഈ സ്വത്തുക്കളൊന്നും കണക്കിലെടുത്തിരുന്നില്ലെന്നും അദ്ദേഹം പറഞ്ഞു. 1988 മുതല് താന് പ്രവാസി ഇന്ത്യക്കാരനാണ്. അതിനാല് തന്നെ വിദേശത്തെ സ്വത്തുവകകള് ഇന്ത്യയിലെ നികുതി വകുപ്പ് അധികൃതരോട് വെളിപ്പെടുത്തേണ്ട കാര്യമില്ലെന്നും അദ്ദേഹം അറിയിച്ചു. ഇന്ത്യയിലെയും വിദേശത്തെയും സ്വത്തുവകകളെക്കുറിച്ച് വെളിപ്പെടുത്തണമെന്ന് മല്യയോട് സുപ്രീംകോടതി നിര്‍ദേശിച്ചിരുന്നു. ആകെ 1591 കോടി രൂപ കോടതിയില് കെട്ടിവെക്കാമെന്നും മല്യ പറഞ്ഞിരുന്നു.\nരാജ്യം വിട്ട മല്യയെ തിരികെ കൊണ്ടുവരാനുള്ള നടപടിക്രമങ്ങള്‍ക്കായി എന്‍ഫോഴ്‌സ്‌മെന്റ് ഡയറക്റ്ററേറ്റ് വിദേശകാര്യമന്ത്രാലയത്തിന്റെ സഹായം തേടി. കഴിഞ്ഞയാഴ്ച മല്യയുടെ നയതന്ത്ര പാസ്‌പോര്‍ട്ട് വിദേയകാര്യ മന്ത്രാലയം സസ്‌പെന്‍ഡ് ചെയ്തിരുന്നു. അതേ സമയം ഇന്ത്യയിലേക്ക് തിരികെ വരുന്നതിനെ സംബന്ധിച്ച് മല്യ വ്യകതമായ മറുപടി നല്‍കിയില്ല. മൂന്ന് തവണ എന്‍ഫോഴ്‌സ്‌മെന്റ് ഡയറക്റ്ററേറ്റിന് മുന്നില് ഹാജരാവാന് നിര്‍ദേശിച്ചിരുന്നെങ്കിലും മല്യ ഹാജരായിരുന്നില്ല.


Velipaadukal വെളിപാടുകള്: ജഗദീഷ് വ്യക്തിഹത്യ നടത്തി\nജഗദീഷ് വ്യക്തിഹത്യ നടത്തി\nഇത്തവണത്തെ ആഴ്ചമേള പംക്തിയില് നടന്‍മാരായ സുരേഷ് ഗോപി, സലീം കുമാര്, സി പി എം കേന്ദ്രകമിറ്റി അംഗം ഇ പി ജയരാജന്, ഡോ സുകുമാര് അഴീക്കോട്, സി പി എം സംസ്ഥാന സെക്രട്ടറി പിണറായി വിജയന്, കേരള കോണ്‍ഗ്രസ് (എം) വൈസ് ചെയര്‍മാന് പിസി ജോര്‍ജ് എംഎല്‍എ എന്നിവര് പങ്കെടുക്കുന്നു.\nസിനിമയ്ക്കു നന്മ ചെയ്യുന്ന ഒരു കാര്യത്തില് അഭിപ്രായം പറഞ്ഞതിന്റെ പേരില് എന്നെ ചിലര് വ്യക്‌തിഹത്യ നടത്തിയതിനാല് ഇനി അഭിപ്രായം പറയാനില്ല. ജഗദീഷിനു ദോഷമുണ്ടാക്കുന്ന എന്തെങ്കിലും ഞാന് പറഞ്ഞിട്ടുണ്ടെങ്കില് മറക്കുകയും പൊറുക്കുകയും ചെയ്യണം. സിനിമാ രംഗത്തെ ഒരു പ്രശ്നത്തെക്കുറിച്ചു മാധ്യമങ്ങള് അഭിപ്രായം ചോദിച്ചപ്പോള് പറയുക മാത്രമാണു ഞാന് ചെയ്‌ത തെറ്റ്. അതു ഖണ്ഡിക്കണമെന്നാണ് ഉദ്ദേശ്യമെങ്കില് താന് പറഞ്ഞതു തെറ്റാണെന്നു ബോധ്യപ്പെടുത്തുകയാണു ചെയ്യേണ്ടത്. അതിനു പകരം വ്യക്‌തിപരമായ ആരോപണം ഉന്നയിച്ചു എന്റെ മനോവീര്യം തകര്‍ക്കുകയും അസത്യം പ്രചരിപ്പിച്ചു വ്യക്‌തിഹത്യ നടത്തുകയുമല്ല വേണ്ടത്.\nസിനിമാ താരങ്ങള് ടി വി ചാനലുകളില് പ്രത്യക്ഷപ്പെടുന്നത് മലയാള സിനിമയെ പ്രതികൂലമായി ബാധിക്കുന്നുണ്ട്. ഇക്കാര്യത്തില് സുരേഷ് ഗോപി പ്രകടിപ്പിച്ച അഭിപ്രായത്തോട് എനിക്ക് യോജിപ്പാണ് ഉള്ളത്. സിനിമയും ടി വിയും രണ്ടു വ്യത്യസ്ത മാധ്യമങ്ങളാണ്. ഇതിനെ പ്രേക്ഷകര് സമീപിക്കുന്നതും വ്യത്യസ്തമായിട്ടാണ്. ദിവസേന ടി വി യില് കാണുന്ന അതേ മുഖങ്ങള് തന്നെ സിനിമയിലും കാണുന്നത് സിനിമയുടെ ഈ വ്യത്യസ്തതയെ ഇല്ലാതാക്കും എന്നാണു എന്റെയും അഭിപ്രായം. ചില ടി വി ചാനലുകളില് നിന്നും റിയാലിറ്റി ഷോകളില് ജഡ്ജി ആവാന് എനിക്ക് ലഭിച്ച ക്ഷണം ഞാന് നിരസിക്കുകയായിരുന്നു.\nബിനോയ് വിശ്വം എന്നു പറയുന്നയാള് വകതിരിവില്ലാത്ത ഒരുത്തനാണ്. വകതിരിവില്ലാത്തവന്റെ കയ്യില് അധികാരം കിട്ടിയ ദുര്‍ഗതിയാണ് ഇപ്പോള് അനുഭവിക്കുന്നത്. സിപിഐക്കാര് മാഫിയക്കാരാണെങ്കില് അങ്ങനെ പറഞ്ഞാല് പോരേ? അല്ലാതെ രാഷ്ട്രീയക്കാരെല്ലാം മാഫിയകളാണെന്ന് പറയരുത്. വനാവകാശ നിയമം പാസാക്കിയിട്ട് നടപ്പാക്കുന്നില്ല. വനവാസികള് അനുഭവിക്കുന്ന വലിയൊരു പ്രശ്നമാണിത്. രാത്രിയാകുമ്പോള് മാഫിയക്കാരും പകലാകുമ്പോള് രാഷ്ട്രീയക്കാരും എന്നാണ് അയാള് പ്രസംഗിച്ചത്. സിപിഐക്കാര് അങ്ങനെയായിരിക്കും.\n-ഇ പി ജയരാജന്\nകേരളം ഭരിക്കാനറിയുന്ന സിപിഎമ്മിന് പണം പിരിക്കാന് ഏതു നേതാവിനെ അയയ്ക്കണമെന്ന് അറിയാം. അതിന് മാധ്യമങ്ങളുടെ സഹായം ആവശ്യമില്ല. ഗള്‍ഫില്‍നിന്നുള്ള പണപ്പിരിവ് തുടങ്ങിയിട്ട് 60 വര്‍ഷമായെന്നും ഇക്കാലമത്രയും ഇല്ലാത്ത വിവാദമാണ് പിണറായി വിജയന് പോയപ്പോഴുണ്ടായത്.\nപാര്‍ട്ടി നടത്തിക്കൊണ്ടുപോകാന് വലിയ പണച്ചെലവുണ്ട്. രണ്ടുപേര് ഭക്ഷണം കഴിച്ചിറങ്ങാന് 1,500 രൂപ ചെലവുവരുന്ന കാലമാണ്. പിരിവ് എളുപ്പമുള്ള പണിയാണെങ്കില് വിവാദമുണ്ടാക്കുന്ന മാധ്യമപ്രവര്‍ത്തകര് പണി നിര്‍ത്തി രാഷ്ട്രീയത്തിലിറങ്ങിക്കൂടെ.\nTalk of the week | ജഗദീഷ് വ്യക്തിഹത്യ നടത്തി\nപോസ്റ്റ് ചെയ്തത് Muralidharan p p ല് 2:35 AM\nദേവാലയത്തിന് അരികില് വീടുവയ്ക്കുമ്പോള്\nമധ്യപ്രദേശ് മുഖ്യമന്ത്രിയുടെ വെബ് സൈറ്റിനു പുരസ്കാ...\nതടി കുറയ്ക്കണോ? മുട്ട കഴിച്ചാല് മതി!\nലണ്ടനില് ജനനം; എഴുത്തില് കരുത്ത്:തരൂര് ഒരു ലോക...\nവിശുദ്ധജലം കുളിമുറിയില് ഉപയോഗിച്ച മഡോണ\nസെക്സില് സ്ത്രീകള് പുരുഷന്‍മാര്‍ക്കൊപ്പം!\nമനുഷ്യഭ്രൂണങ്ങള് ചവറുകൂനയില് കണ്ടെത്തി!\nതരൂരിന്‍റെ ഒഴിവിലേക്ക് വേണുഗോപാല്?\nപകല്‍സമയത്ത് സ്‌കൂള്; രാത്രി വെറുമൊരു ബാര്\nപാക് സൈനികാഭ്യാസം ഇന്ത്യയ്ക്കുള്ള സന്ദേശം?\nജസീക്കലാല്: മനുശര്‍മ്മയുടെ ജീവപര്യന്തം ശരിവച്ചു\nലളിത് മോഡിയ്ക്ക് വാതുവെയ്പ്പ് ബന്ധവും\nഇന്ത്യയില് ദാരിദ്ര്യം വര്‍ദ്ധിക്കുന്നു\nബിറ്റ് സിനിമകളെ നശിപ്പിച്ചത് ഒരു സൂപ്പര്‍താരം!\nഅവസാനം തരൂരിന് ‘ജയ്ഹിന്ദി’ന്‍റെ പിന്തുണ!\nസച്ചിന് ദു:ഖിക്കേണ്ടി വരും: പി ടി ഉഷ\nരാജി സര്‍ക്കാരിന് ഉപകാരപ്പെടട്ടെ: തരൂര്


ശബരിമല സ്ത്രീ പ്രവേശനം: വനിതാസംഗമവുമായി ജനാധിപത്യ മഹിളാ അസോസിയേഷന്\nഹിന്ദുസംഘടനകളുടെ സമരങ്ങളിലെ സ്ത്രീപങ്കാളിത്തത്തിന് വനിത സംഗമത്തിലൂടെ മറുപടി നൽകാനാകുമെന്നാണ് സി.പി.എമ്മിന്റെ കണക്കുകൂട്ടൽ\n09 Oct, 2018 at 07:38 AM\nശബരിമല സ്ത്രീ പ്രവേശന വിഷയത്തില് സര്‍ക്കാറിനെതിരെ നടക്കുന്ന സമരത്തെ നേരിടാന് സി.പി.എമ്മും രംഗത്ത്. പത്തനംതിട്ടയില് ജനാധിപത്യ മഹിളാ അസോസിയേഷന് സംഘടിച്ച വനിതാ സംഗമം പുരോഗമിക്കുകയാണ്. വിധി നടപ്പാക്കുന്നതിനെതിരായ പ്രതിഷേധം ഇന്നും തുടര്‍ന്നു.\nസ്ത്രീ പുരുഷ സമത്വം എന്ന മുദ്രാവാക്യമുയർത്തി ശബരിമല സ്ത്രീ പ്രവേശന വിഷയത്തിൽ ഉയർന്ന പ്രതിഷേധങ്ങളെ നേരിടാനാണ് സി.പി.എം ശ്രമിക്കുന്നത്. ഹിന്ദുസംഘടനകളുടെ സമരങ്ങളിലെ സ്ത്രീപങ്കാളിത്തത്തിന് വനിത സംഗമത്തിലൂടെ മറുപടി നൽകാനാകുമെന്നാണ് കണക്കുകൂട്ടൽ. ഹിന്ദുവോട്ട് ലക്ഷ്യമാക്കി സ്ത്രീകളെ ബലിയാടാക്കാനുള്ള നീക്കത്തിന് ചരിത്രം മാപ്പ് തരില്ലെന്ന് സംഗമം ഉദ്ഘാടനം ചെയ്ത പി.കെ ശ്രീമതി പറഞ്ഞു.\nഅതേസമയം സ്ത്രീപ്രവേശനത്തിനെതിരെ വിവിധ സംഘടനകള് പ്രതിഷേധവുമായി ഇന്നും രംഗത്തെത്തി. നിലക്കലില് നടക്കുന്ന രാപ്പകല് സമരം തുടരുകയാണ്. കേരള കോണ്‍ഗ്രസ് എമ്മിന്റെ നേതൃത്വത്തില് കോട്ടയത്ത് പ്രാര്‍ഥനാ സംഗമം നടത്തി. കെ.എം മാണിയുള്‍പ്പെടെയുളള നേതാക്കള് സംഗമത്തില് പങ്കെടുത്തു. എരുമേലിയില് പി.സി ജോര്‍ജ് എം.എല്.എയും ഉപവാസ സമരം നടത്തുകയാണ്.\nCPMSabarimalaSabarimala entry for women


കാമുകനൊപ്പം ജീവിക്കാന് ഭര്‍ത്താവിനെ വകവരുത്തിയ ഭാര്യ അറസ്റ്റില്; സഹായം ഒരുക്കി നല്‍കിയ ഐ.ടി.ഐ വിദ്യാര്‍ത്ഥി പിടിയില്, ദുബൈയിലേക്ക് കടന്ന കാമുകനെ നാട്ടിലെത്തിക്കാന് ശ്രമം തുടങ്ങി - MALABAR FLASH\nHome Arrested Kerala Malappuram Murder-case News കേരളം കേരള വാര്‍ത്ത കാമുകനൊപ്പം ജീവിക്കാന് ഭര്‍ത്താവിനെ വകവരുത്തിയ ഭാര്യ അറസ്റ്റില്; സഹായം ഒരുക്കി നല്‍കിയ ഐ.ടി.ഐ വിദ്യാര്‍ത്ഥി പിടിയില്, ദുബൈയിലേക്ക് കടന്ന കാമുകനെ നാട്ടിലെത്തിക്കാന് ശ്രമം തുടങ്ങി\nകാമുകനൊപ്പം ജീവിക്കാന് ഭര്‍ത്താവിനെ വകവരുത്തിയ ഭാര്യ അറസ്റ്റില്; സഹായം ഒരുക്കി നല്‍കിയ ഐ.ടി.ഐ വിദ്യാര്‍ത്ഥി പിടിയില്, ദുബൈയിലേക്ക് കടന്ന കാമുകനെ നാട്ടിലെത്തിക്കാന് ശ്രമം തുടങ്ങി\nമലപ്പുറം: തനൂർ അഞ്ചുടി സ്വദേശി സവാദ് (38) കഴുത്തറുത്തുകൊല്ലപ്പെട്ട സംഭവത്തിൽ പ്രതികൾ പോലീസ് പിടിയിലായി. സവാദിന്റെ ഭാര്യ സൗജത്തിനെ (31) താനൂർ പോലീസ് അറസ്റ്റു ചെയ്തു .[www.malabarflash.com]\nമലപ്പുറം എസ്‌പി പ്രതീഷ്‌കുമാറിന്റെ നിർദ്ദേശപ്രകാരം താനൂർ സിഐ എം.ഐ ഷാജിയാണ് അറസ്റ്റ് ചെയ്തത്. സൗജത്തിന് പുറമെ കൊലപാതകത്തിന് സഹായിക്കുകയും കാർ സൗകര്യം ഒരുക്കിക്കൊടുക്കുകയും ചെയ്ത കാസർകോട് ഐ.ടി.ഐ വിദ്യാർത്ഥിയും തെയ്യാല സ്വദേശിയുമായ സുഫിയാനെയും അറസ്റ്റ് ചെയ്തു.\nദുബൈയിലേക്കു കടന്ന മുഖ്യപ്രതിയായ യുവതിയുടെ കാമുകൻ ബഷീറിനെ(40) നാട്ടിലെത്തിക്കാനുള്ള ശ്രമം ആരംഭിച്ചതായി പോലീസ് വ്യക്തമാക്കി.\nകൊല നടത്തിയശേഷം സൗജത്തിന്റെ കാമുകൻ ഓമച്ചപ്പുഴ കൊളത്തൂർ ഹൗസിൽ ബഷീർ മംഗളൂരു വിമാനത്താവളം വഴി ദുബൈയിലേക്ക് കടന്നതായി പോലീസിന് വിവരം ലഭിച്ചിട്ടുണ്ട്. കൃത്യത്തിന് സഹായം ചെയ്ത തെയ്യാല സ്വദേശിയായ 24കാരനെ പോലീസ് കസ്റ്റഡിയിലെടുത്തു.\nകാസർകോട്ട് വിദ്യാർത്ഥിയായ ഇയാളുടെ കാറിലാണ് ബഷീർ നാട്ടിലെത്തിയത്. മുൻകൂട്ടി പദ്ധതിയിട്ടതനുസരിച്ചാണ് കൃത്യം നടത്തിയതെന്ന് സൗജത്ത് പോലീസിനോട് പറഞ്ഞു.\nകാമുകനൊത്ത് ജീവിക്കാനാണ് കൊല നടത്തിയതെന്നും തലക്കടിയേറ്റെങ്കിലും ഭർത്താവിന്റെ ഞരക്കം കേട്ടതോടെ മരണം ഉറപ്പാക്കാൻ കഴുത്തറുത്തത് താനാണെന്നും സൗജത്ത് മൊഴി നൽകി. സവാദിനെ കൊലപ്പെടുത്താൻ വിദേശത്തായിരുന്ന ബഷീർ രണ്ട് ദിവസത്തെ അവധിക്കാണ് നാട്ടിലെത്തിയത്.\nമത്സ്യത്തൊഴിലാളിയായ സവാദ് ജോലി കഴിഞ്ഞ് വീട്ടിലെത്തിയത് രാത്രി 11ഓടെയാണ്. വൈദ്യുതിയില്ലാത്തതിനാൽ ഇളയ മകൾ ഷജില ഷെറിനോടൊപ്പം വീടിന്റെ വരാന്തയിലാണ് കിടന്നത്. ഈ വിവരം മൊബൈലിലൂടെ സൗജത്ത് കാമുകനെ അറിയിച്ചു. ഇതനുസരിച്ച് 12.30ഓടെ ക്വാർട്ടേഴ്‌സിൽ എത്തിയ ഇയാൾക്ക് വാതിൽ തുറന്നുകൊടുത്തത് സൗജത്താണ്.\nഉറങ്ങിക്കിടന്ന സവാദിനെ പ്രതി മരവടികൊണ്ട് തലക്കടിച്ചു. ശബ്ദം കേട്ട് ഉണർന്ന് നിലവിളിച്ച മകളെ സൗജത്ത് മുറിയിലാക്കി വാതിൽ പൂട്ടി. പിന്നീട്, തിരിച്ചെത്തിയപ്പോൾ ഭർത്താവിന് ജീവനുണ്ടെന്ന് കണ്ട് കത്തിയെടുത്ത് കഴുത്തറുത്തു. ഇതിനിടെ, കാമുകനെ രക്ഷപ്പെടാനും സഹായിച്ചു. തുടർന്ന് പുറത്തിറങ്ങി സൗജത്ത് സമീപവാസികളെ വിവരം അറിയിക്കുകയായിരുന്നു. കറുത്ത ഷർട്ടിട്ട ഒരാൾ ഓടിപ്പോകുന്നത് കണ്ടെന്ന മകളുടെ മൊഴിയാണ് അന്വേഷണത്തിൽ വഴിത്തിരിവായത്.\nവെള്ളിയാഴ്ച രാവിലെ ഖബറടക്ക ചടങ്ങുകൾക്ക് ശേഷം നടത്തിയ ചോദ്യം ചെയ്യലിലാണ് സംഭവത്തിന്റെ ചുരുളഴിഞ്ഞത്. സംഭവത്തിൽ തനിക്ക് പങ്കില്ലെന്ന നിലപാടിൽ സൗജത്ത് ഉറച്ചുനിന്നെങ്കിലും പോലീസ് തെളിവുകൾ നിരത്തിയതോടെ പിടിച്ചുനിൽക്കാനാവാതെ കുറ്റം ഏറ്റുപറയുകയായിരുന്നു. ദമ്പതികൾക്ക് ഷജില ഷെറിനെ കൂടാതെ മൂന്ന് മക്കൾ കൂടിയുണ്ട്.\nഓമച്ചപ്പുഴ റോഡിലെ വാടക ക്വാർട്ടേഴ്സിൽ വ്യാഴാഴ്ച പുലർച്ചെ കഴുത്തറുത്തുകൊല്ലപ്പെട്ട നിലയിൽ കണ്ടത്. സംഭവം നടന്ന ശേഷം പൊരുത്തക്കേടുകൾ ശ്രദ്ധയിൽപ്പെട്ടതിനെ തുടർന്ന് ഭാര്യ സൗജത്തിനെയും മക്കളായ സജാദ്, ഷർജ ഷെറി, ഷംസ ഷെറി, സജ്ല ഷെറി എന്നിവരെയും പോലീസ് കസ്റ്റഡിയിലെടുത്തിരുന്നു. ആദ്യം പറയാൻ തയ്യാറായില്ലെങ്കിലും പിന്നീട് വിശദമായ ചോദ്യം ചെയ്യലിൽ സൗജത്ത് സംഭവങ്ങൾ തുറന്നു പറയുകയായിരുന്നു. ഇതോടെയാണ് മനസാക്ഷിയെ ഞെട്ടിച്ച ക്രൂര കൊലപാതകത്തിന്റെ ചുരുളഴിഞ്ഞത്.\nകറുത്ത ഷർട്ടിട്ട ആൾ പുറത്തേക്ക് ഓടി പോകുന്നത് കണ്ടുവെന്ന് ഇളയ മകൾ പോലീസിനു ആദ്യമേ മൊഴി നൽകിയിരുന്നു. തലയിലേറ്റ അടിയാണ് മരണത്തിനിടയാക്കിയതെന്ന് പോസ്റ്റുമോർട്ടം റിപ്പോർട്ടിൽ പറയുന്നു. ഇതോടെ കൊലപാതകമാണെന്ന് ശാസ്ത്രീയമായും വ്യക്തമാവുകയായിരുന്നു.\nകാമുകൻ തലക്കടിക്കുകയും ഭാര്യ കഴുത്തറുക്കുകയുമായിരുന്നു. കാമുകനോടൊത്ത് ജീവിക്കുന്നതിനാണ് താൻ ഈ കൃത്യം നടത്തിയതെന്ന് സൗജത്ത് മൊഴി നൽകിയതായി താനൂർ സിഐ എം.ഐ ഷാജി പറഞ്ഞു.\nഗൾഫിൽ നിന്നാണ് സൗജത്തിന്റെ നിർദ്ദേശ പ്രകാരം കൊല നടത്താൻ കാമുകനെത്തിയത്. മംഗലാപുരത്ത് വിമാനം ഇറങ്ങിയത് ആരും അറിയാതിരിക്കാനായിരുന്നു. മടങ്ങാനുള്ള ടിക്കറ്റും ബുക്ക് ചെയ്തിരുന്നു. സവാദിനെ കൊന്ന ശേഷം കാറിൽ മംഗലാപുരത്ത് എത്തി വിമാനമാർഗം കാമുകൻ വിദേശത്തേക്ക് പറന്നു. സുഹൃത്തിനെ വിമാനം കയറ്റിയ ശേഷം മടങ്ങുമ്പോഴാണ് സുഹൃത്തിനെ പോലീസ് പിടികൂടുന്നത്.\nകാമുകന്റെയും സുഹൃത്തിന്റെയും സഹായത്തോടെ ഭാര്യ നടത്തിയ ആസൂത്രിതവും നീചവുമായ കൊലപാതകമായിരുന്നു താനൂരിൽ നടന്നത്. കൃത്യത്തെ കുറിച്ച് സൗജത്ത് പോലീസിനു നൽകിയ മൊഴി ഇങ്ങനെ: ഭർത്താവുമൊത്ത് ജീവിക്കാൻ താൽപര്യമില്ലെന്നും കാമുകനോടൊപ്പം ജീവിക്കുന്നതിനും വേണ്ടിയാണ് കൃത്യം നടത്തിയതത്രെ. ദിവസങ്ങളായി ഭാര്യയും കാമുകനും ഭർത്താവിനെ കൊലപ്പെടുത്താൻ ആസൂത്രണം നടത്തുകയും അവസരത്തിനായി കാത്തിരിക്കുകയും ചെയ്തിരുന്നു.\nഒടുവിൽ കഴിഞ്ഞ ദിവസമാണ് സാഹചര്യം ഒത്തത്. പതിവുപോലെ മത്സ്യ ബന്ധന ജോലി കഴിഞ്ഞെത്തി ഭക്ഷണം കഴിച്ച് ബുധനാഴ്ച രാത്രി ഇളയ മകളുമായി കോർട്ടേഴ്സിന്റെ മുൻ വശത്തെ വരാന്തയിലാണ് സവാദ് ഉറങ്ങാൻ കിടന്നത്.\nസവാദ് പൂർണമായും ഉറക്കത്തിലാണ്ടെന്നു സൗജത്ത് ഉറപ്പു വരുത്തുന്നു. ശേഷം രാത്രി 1.30 ഓടെ സൗജത്ത് വിവരമറിയിച്ചതനുസരിച്ച് കാമുകനും സുഹൃത്തും കാറിൽ എത്തി. സുഹൃത്ത് പുറത്ത് നിൽക്കുകയും കാമുകൻ ആയുധവുമായി കോർട്ടേഴ്സിന്റെ പിൻവശത്ത് കൂടി അകത്ത് കയറി. പിൻവശത്തെ വാതിൽ സൗജത്ത് നേരത്തെ തുറന്ന് വച്ചിരുന്നു. അകത്ത് കയറിയ ശേഷം സവാദ് ഉറക്കിലാണെന്ന് വീണ്ടും ഉറപ്പാക്കി. ആദ്യം കാമുകൻ ഇരുമ്പ് ദണ്ഡ് കൊണ്ട് തലയിൽ ആഞ്ഞടിച്ചു. ഈ അടിയുടെ ആഗാതത്തിൽ സവാദിന്റെ ബോധം നഷ്ടമായി. ശേഷം സൗജത്ത് കത്തി കൊണ്ട് കഴുത്തറുത്ത് മരിച്ചുവെന്ന് ഉറപ്പാക്കുകയായിരുന്നു.\nശേഷം കാമുകനും സുഹൃത്തും രക്ഷപ്പെട്ട ശേഷം സൗജത്ത് അയൽവാസികളെയും ബന്ധുക്കളെയും വിവരമറിയിക്കുകയായിരുന്നു. വ്യാഴാഴ്ച രാവിലെയാണ് നാട്ടുകാർ ഞെട്ടലോടെ കൊലപാതക സംഭവമറിയുന്നത്.\nതാനൂർ അഞ്ചുടിയിലെ തറവാട് വീട്ടിൽ കഴിഞ്ഞിരുന്ന സവാദും കുടുംബവും ഭാര്യയുടെ അവിഹിത ബന്ധത്തെ തുടർന്ന് ഇവിടെ നിന്നും മാറി തെയ്യാലയിലെ വാടക കോർട്ടേഴ്സിലേക്കു മാറുകയായിരുന്നു. ഇവിടെയെത്തിയ ശേഷമാണ് തെയ്യാല സ്വദേശിയായ മറ്റൊരാളുമായി അവിഹിത ബന്ധമുണ്ടാകുന്നത്. ഇവരുടെ ബന്ധം അതിരുവിട്ടപ്പോൾ സവാദ് ഇല്ലാത്ത സമയങ്ങളിൽ കാമുകൻ കോർട്ടേഴ്സിൽ എത്തുക പതിവാക്കി. നാട്ടുകാർ ചേർന്ന് ഇവിടെ വെച്ച് ഒരു ദിവസം പിടികൂടുകയും പെലീസിൽ ഏൽപ്പിക്കുകയും ചെയ്തു.\nഭർത്താവിനൊപ്പം ജീവിക്കാമെന്നും കാമുകനുമായി ബന്ധമുണ്ടാകില്ലെന്നും സൗജത്ത് ഇവിടെ വച്ച് പറഞ്ഞു. ഏറ്റെടുക്കാനും ഒരുമിച്ച് ജീവിക്കാനും സവാദും തയ്യാറായി. ഇതോടെ പൊലീസ് മധ്യസ്ഥതയിൽ ഇവർ ഒരുമിച്ച് ജീവിക്കാൻ തീരുമാനമെടുത്ത് ജീവിച്ചു വരികയായിരുന്നു.\nകുടുംബത്തെ അങ്ങേയറ്റം സ്നേഹിച്ച് വിട്ടുവീഴ്‌ച്ചയോടെയുള്ള ജീവിതമായിരുന്നു സവാദിന്റെത്.എന്നാൽ സൗജത്ത് വീണ്ടും കാമുകനുമായുള്ള ബന്ധം തുടർന്നു. ഇതിന്റെ പേരിൽ രണ്ട് പേരും സ്ഥിരമായി വഴക്കിലേർപ്പെട്ടിരുന്നു. ഒടുവിൽ കാമുകനുമൊത്ത് ഭർത്താവിനെ വകവരുത്തുകയായിരുന്നു.


ഈ വര്‍ഷവും പവര്‍ക്കട്ട് ഒഴിവാക്കും: മന്ത്രി എം.എം.മണി\nഈ വര്‍ഷവും പവര്‍ക്കട്ട് ഒഴിവാക്കാമെന്നാണ് സര്‍ക്കാര് കരുതുന്നതെന്നും അതിനുള്ള ശ്രമങ്ങളാണ് നടത്തിവരുന്നതെന്നും വൈദ്യുതി വകുപ്പുമന്ത്രി എം.എം.മണി. ബാണാസുര സാഗറിലെ 500 കിലോവാട്ട് പീക്ക് സ്ഥാപിത ശേഷിയുള്ള ഫ്‌ളോട്ടിങ് സോളാര് നിലയം നാടിന് സമര്‍പ്പിച്ച് സംസാരിക്കുകയായിരുന്നു മന്ത്രി. ബാണാസുര പുതിയ പരീക്ഷണമാണ്. ചെലവ് കൂടുതലാണ്. ലാഭകരമായി വൈദ്യുതി ഉത്പ്പാദിപ്പിക്കാനുള്ള എല്ലാ വിധ മാര്‍ഗ്ഗങ്ങളും സര്‍ക്കാര് തേടും. നമ്മുടെ ഉല്‍പ്പാദനം 30 ശതമാനം മാത്രമാണ്. ബാക്കി എഴുപത് ശതമാനവും പുറത്തുനിന്ന് വാങ്ങുകയാണ്. നിലവിലെ വൈദ്യുതി ലൈനിന് പകരം കേബിള് ഏര്‍പ്പെടുത്തുന്നതിനും സര്‍ക്കാര് മുന്‍ഗണന നല്‍കുമെന്നും മന്ത്രി പറഞ്ഞു. ജില്ലാ പഞ്ചായത്ത് പ്രസിഡന്റ് ടി.ഉഷാകുമാരി അധ്യക്ഷത വഹിച്ചു. ഗ്രാമപഞ്ചായത്ത് പ്രസിഡന്റുമാരായ സജേഷ് പി.ജി., റീന സുനില്, ജനപ്രതിനിധികളായ കെ.ബി.നസീമ, ജിന്‍സി സണ്ണി, ശാന്തിനി ഷാജി, ഡയറക്ടര് കോര്‍പ്പറേറ്റ് പ്ലാനിങ് എന്.വേണുഗോപാല്, ചീഫ് എന്‍ജിനിയര് റിന്യൂവബിള് എനര്‍ജി വി.കെ.ജോസഫ്, ചീഫ് എന്‍ജിനിയര് ജനറേഷന് ബ്രിജിലാല് വി എന്നിവര് പ്രസംഗിച്ചു. പദ്ധതിയുടെ രൂപ രേഖ അവതരിപ്പിച്ച മുന് മാനന്തവാടി ഗവണ്‍മെന്റ് എന്‍ജിനിയറിങ് കോളജിലെ അജയ് തോമസ്, വി.എം.സുധിന് എന്നിവരെ മന്ത്രി ചടങ്ങില് ആദരിച്ചു. സോളാര് നിലയം മന്ത്രി സന്ദര്‍ശിച്ചു.\nഫെറോ സിമന്റ് സാങ്കേതിക വിദ്യയില് 18 കോണ്‍ക്രീറ്റ് ഫ്‌ളോട്ടുകളിലാണ് നിലയം സജ്ജീകരിച്ചിട്ടുള്ളത്. 1938 സൗരോര്‍ജ്ജ പാനലുകളും ട്രാന്‍സ്‌ഫോമറും 17 ഇന്‍വര്‍ട്ടറുകളും ഇവിടെ ഒരുക്കിയിട്ടുണ്ട്. നിലയത്തെ യഥാസ്ഥാനത്ത് നിര്‍ത്തുന്നതിനായി അത്യാധുനിക ആങ്കറിങ് മെക്കാനിസവും തയ്യാറാക്കിയിരിക്കുന്നു. ഇവിടെ ഉത്പാദിപ്പിക്കുന്ന വൈദ്യുതി പടിഞ്ഞാറത്തറ സബ്‌സ്റ്റേഷനിലേക്കാണ് നല്‍കുക. ഒമ്പതുകോടി 25 ലക്ഷം രൂപയാണ് പദ്ധതിക്കായി ചെലവാക്കിയത്.